
PRECUVÂNTARE 


Prea Cuviosul Părinte leromonah Agapie Corbu, titularul 
catedrei de Noul Testament de la Facultatea de Teologie din Arad, spre 
mulțumirea sufletească generală oferă aşteptatul curs pentru studenţi, 
totodată, material bogat pentru cei ce vor să se documenteze în 
domeniu. Deşi de față se prezintă numai o primă parte, ea este 
reprezentativă pentru întregul program elaborat unitar, deja finalizat și 
în curs de tipărire în viitorul apropiat. Închegarea reflectă 
personalitatea autorului, acreditat ca dascăl cu experiență, de asemenea 
teolog consacrat, duhovnic apreciat drept călăuză spre descoperirea 
adevărurilor creştine, penuu cei dornici de cunoaştere și trăire 
religioasă. Lucrarea în sine, ca manual universitar, nepurtând un titlu 
aparte de obiectul tratat, lasă totuşi să se întrevadă prin capitolele 
abordate preocupări constante şi de multă vreme, concretizate de altfel 
într-o cuprinzătoare teză de doctorat privind tâlcuirea patristică a 
Sfintei Scripturi, adică în spiritul Sfintei Tradiţii, ilustrată cu precădere 
de unul dintre cei mai adânci exegeţi ai Bisericii, Sfântul Grigorie de 
Nyssa. Scrierea are meritul și de a fi legată în chip firesc de predarea 
sistematică, de la nivelul catedrei spre însuşire de către ucenici, pe 
parcursul a câtorva ani, vizând astfel o metodă pedagogică într-o 
accepțiune duhovnicească. Interesează şi respectarea programei 
analitice, pentru mulţi în chip inedit, dar reuşind să sintetizeze 
concepția ortodoxă aşa cum se poate intui îndeobşte, relevând 


preferințele semnatarului, format în evlavia unei familii ortodoxe, 


întărită prin cea a obștei credincioase, îndeosebi a celei monahale 
locale, dar cu o vizibilă pecete atonită. Oricum, mediul universitar a dat 
noi valențe bogatelor acumulări din tezaurul de învăţătură şi viaţă 
creştină, spre a fi împărtăşite cu prisosinţă şi altora. 

Introducerea autorului, ne  lămurește deplin asupra 
coordonatelor lucrării, astfel încât am fi dispensați de alte precizări, în 
afară de câteva esenţiale și anume: abordarea din perspectivă patristică 
a studiului Noului Testament, ieşind din tiparele obişnuite, tributare 
adesea unor curente ce nu şi-au primit consacrarea; formarea unei 
perspective unitare teologice prin asimilarea materialului şi prin care, 
Nou! Testament este citit şi explicat în legătura sa fiinţială cu celelalte 
componente ale vieţii bisericeşti — rugăciunea, meditaţia și altele; 
oferirea unei viziuni patristice așadar, datorită căreia înțelegerea 
textului sfânt este în legătură directă cu viața duhovnicească şi 
liturgică; recuperarea dimensiunilor spirituale ale sensului Scripturii 
Sfinte, fără a neglija însă pe cel literal, prin observarea elementelor 
fundamentale de ermineutică tradiţională. 

Dumnezeu să binecuvinteze sârguința arătată de către 
alcătuitor, pentru ca roadele ei să fie un imbold spre însuşire de către 
ucenicii în cele ale teologiei, iar pentru oricare dintre cititori, unul spre 
cunoştinţă şi conştiinţă. 

TIMOTEI 
ai Poza 77 = 


EPISCOP AL ARADULUI 


Introducere 


Prezenta lucrare reprezintă o introducere în Studiul Noului 
Testament destinată mai ales Studenţilor teologi din anului 1. 
Principalul scop al ei este cel de a oferi informaţia necesară unei citiri 
avizate a Sfintei Scripturi a Noului Testament. Întâi de toate dorim să 
înfățişăm conceptia tradițională, patristică, a Bisericii despre natura 
Sfintei Scripturi în general şi despre tâlcuirea ei. În demersul nostru ne 
orientăm spre scrierile Părinților, de unde încercăm să scoatem 
elementele principale pe care se întemeiază concepția lor despre 
Sfânta Scriptură, concepție care la rândul ei întemeiază modul citirii şi 
tâlcuirii Scripturii. În plus, această concepție a Sfinţilor Părinţi, pusă 
în valoare de teologia neopatristică, este singura care poate da o 
justificare concretă cinstirii speciale de care se bucură cuvântul lui 
Dumnezeu în Biserica Ortodoxă, precum şi locului acesteia în viața de 
rugăciune şi duhovnicească. Însuşirea acestei concepții tradiționale şi 
a practicii pe care o întemeiază în cele legate de citirea şi tâlcuirea 
Scripturii este indispensabilă oricărui creştin ortodox conştient de 
credinţa sa, şi cu atât mai mult celor care se pregătesc să fie „slujitori 
ai cuvântului” şi ai sfintelor altare. Ea se va face izvor de viaţă şi de 
bucurie duhovnicească, iar turma al cărei păstor se hrăneşte cu 
„Cuvintele vieţii celei veşnice” va fi adusă cu ușurință la „apa 
odihnei” duhovniceşti. 

Considerăm că asimilarea rapidă şi temeinică a informaţiilor din 
prezentul volum este indispensabilă trecerii la citirea „întru 
cunoştinţă” a Scripturii şi la tâlcuirea ei. Desigur că nu excludem 
recursul la alte lucrări introductive, pe care-l socotim indispensabil 
mai ales în chestiunile netratate de noi aici, cum ar fi istoria textului 
Noul Testament, a canonului biblic etc. Noi am reținut doar ceea ce ni 
s-a părut a fi de primă trebuinţă în procesul de tâicuire. Din punctul de 
vedere al tradiției pe care o reprezentăm, calea tâlcuirii biblice este 


unită cu viata duhovnicească a tâlcuitorului, o cere pe aceasta şi o 
susține. Exegeza Sfintei Scripturi nu este un demers pur intelectual, ci 
presupune din partea tâlcuitorului o viaţă bisericească activă, adânc 
înrădăcinată în Sfintele Taine ale Bisericii. Doar o viaţă de rugăciune, 
de împlinire a poruncilor şi de asceză va putea să ajute la perceperea 
ultimelor înțelesuri ale celor expuse şi, în cele din urmă, la 
pătrunderea şi adâncirea în cuvintele Scripturii. De aceea capitole 
cum ar fi „Sfânta Scriptură în tradiția palristică”, „Lectura 

duhovnicească a Sfintei Scripturi în tradiția monastică” sau „Sfânta 
Scriptură şi viața duhovnicească” reprezintă o noutate în cadrul 
introducerilor în Noul Testament, dar pe care le socotim fiinţial legate 
de autentica înțelegere şi raportare ortodoxă la Scriptură. Probleme 
ca cele tratate aici, dar şi în alte locuri, se adresează desigur raţiunii 
spre asimilare, dar, pe de altă parte, au nevoie şi de o înțelegere cu 
fapte pentru a putea fi primite în toată „lărgimea şi lungimea şi 
înălțimea şi adâncimea” (Efes. 3, 18). Aceasta pentru că adevăratul 
caracter al teologiei ortodoxe, deci şi al studiilor biblice, este cel 
experimental, învățătura Bisericii reprezentând condensarea verbală a 
vieții ei în Duhul Sfânt. 

Desigur că în cadrul universitar actual al predării teologiei aceste 
consideraţii urmează să fie trecute prin filtrul asumării personale, 
libere, de către fiecare dintre studenţi sau cititori. Asumate Sau nu, ele 
rămân însă valabile şi reprezintă singura modalitate ortodoxă de a 
face exegeza Scripturii, la ale cărei porţi trebuie să batem, potrivit lui 
Evagrie Ponticul, „cu mâinile virtuţii”. În afara acestei căi, simultan 
duhovnicească şi intelectuală, nu există o formare teologică ortodoxă 
tradițională. 

Prezenta lucrare este structurată în cinci părţi. În prima parte sunt 
trecute în revistă disciplinele care ne ajută în Studiul Noului Testament 
și apoi este urmărită concepția despre Sfânta Scriptură la mai mulţi 
Părinţi. Acesteia i se adaugă prezentarea concepției marelui teolog 
român, Părintele Dumitru Stăniloae pe această temă. Studentul îşi va 
putea forma astfel o perspectivă de adâncime asupra acestui subiect, 
putând observa convergența diferiților Părinţi şi a teologiei ortodoxe 


contemporane de factură neopatristică. Tot în această parte sunt 
analizate chestiunile legate de inspirația Sfintei Scripturi şi de raportul 
Vechiul-Noul Testament. Întreaga teologie schițată până în acest punct 
susține cele arătate de noi în capitolele despre lectio divina și despre 
locul Scripturii în viața duhovnicească. Toate aceste informaţii Sunt 
indispensabile pentru formarea unui un mod teologic şi tradițional de 
raportare vie la cuvântul inspirat al Scripturii, mod care va duce la o 
înțelegere plenară şi tâlcuire a acesteia. 

Peste tot am omis sistematizările şi împărțirile extrem de stufoase 
uneori şi obositoare. Am accentuat mereu pe regăsirea raportării vii, 
duhovniceşti la Sfânta Scriptură, pe redescoperirea sensului ei 
duhovnicesc în adevărata sa dimensiune şi valoare întemeindu-ne pe 
scrierile patristice şi ale unor teologi contemporani orientaţi spre 
aceste aspecte. Considerând cunoaşterea terminologiei de specialitate 
un bun ajutor pentru orientarea în tematica literaturii aferente, am 
adăugat şi un Glosar cu astfel de termeni tehnici. Chiar dacă biblistui 
ortodox are o temelie patristică, tradițională, el nu trebuie să ignore 
progresele ce se fac în cercetarea biblică modernă, ci să le asimileze 
Critic. 

Vorbim adesea în această lucrare despre caracterul ortodox al 
citirii şi tâlcuirii Scripturii, dar totuși nu facem confesionalism, ci pur 
şi simplu afirmăm astfel caracterul specific pe care tâlcuirea Scripturii 
îl are în Ortodoxie. Acest caracter este conferit de  înseşi 
particularităţile de viaţă liturgică şi ascetică, doctrinare şi 
duhovniceşti ale Bisericii în raport cu celelalte confesiuni creştine. 
Scripturi în Biserică. Neţinând seama de ele, dând întâietate altor 
elemente nebisericeşti şi netradiționale, nu vom putea gusta din 
adâncurile textului sfânt. Aceste adâncuri se descoperă în Duhul, care 
este viaţa Bisericii. Faptul că predarea teologiei este actualmente de 
factură academică nu înseamnă că se poate desacraliza și teologia. Ea 
rămâne în ultimă instanţă un rod al harului şi al rugăciunii, şi chiar în 
expresia ei academică are nevoie şi de o cunoaştere prin experienţă, 
prin trăire a celor învățate. Această trăire se dobândeşte pe căile 


tradiționale, aşa cum ni le-au predat Sfinţii şi de-Dumnezeu-purtătorii 
noştri Părinţi. O facultate de teologie poate fi desigur absolvită cu note 
maxime chiar şi de un necredincios ager la minte, iar un păgân poate 
deveni „specialist”, după standardele universitare, în Biserica 
Ortodoxă chiar şi fără să aibă Sfântul Botez. Dar a-L cunoaşte pe 
Dumnezeu „aşa cum este” (1 In. 3, 2) şi a-L iubi poate doar inima 
curăţită şi sfințită prin harul Sfintelor Taine şi al vieţii cucernice. În 
acest domeniu, al duhovniciei, nici un studiu, nici un curs, nici O 
prelegere nu pot înlocui Biserica cu Sfintele ei Taine, cu postul, cu 
privegherea şi cu rugăciunea ei. De aceea, adevăratul cercetător şi 
ucenic într-ale teologiei „pe unele le va face şi altele nu ie va lăsa” (cf. 
Le. 1], 42), 
Una din condiţiile prealabile abordării prezentului curs este şi cea 
a unei minime familiarizări din partea cilitorului cu dogmatica şi 
învățătura ortodoxă. Aceasta deoarece fără o asemenea bază multe din 
explicaţiile noastre nu vor putea fi înțelese. Oricum, obligaţia bunei 
stăpâniri a dogmaticii rămâne o permanenţă pentru orice student 
teolog sau absolvent de teologie. Cu atât mai mult tâlcuirea Scripturii 
reclamă o asemenea cunoaştere dogmatică pentru a feri exegeza de 
rezultate rătăcite. Ținând cont însă și de caracterul unitar al 
învățăturii Bisericii, diferitele discipline teologice trebuie privite în 
legătura lor una cu cealaltă, trebuie înțelese în întrepătrunderea ce 
reiese atunci când sunt privite în legătura cu viața concretă a Bisericii. 
Astfel, Dogmatica e strâns legată de studiile biblice şi de Patrologie, 
deoarece prezintă dogmele ca expresii patristice ale descoperirilor 
consemnate în Sfânta Scriptură; de asemeni, studiile biblice sunt legate 
de disciplinele practice, ca Omiletica şi Catehetica, cărora le 
furnizează materialul necesar. În esenţă, teologia este una pentru că şi 
Hristos este Unul, pentru că și Biserica este una. Chiar dacă se 
ramifică în mai multe domenii, totuşi, fiecare din aceste domenii 
trebuie să trimită iarăşi la unitatea teologiei, adică la Hristos cel Unul. 
În acest context, simultan universitar şi bisericesc, trebuie citit şi 
parcurs şi prezentul curs introductiv în Studiul Noului Testameni. 
Considerăm de aceea că este foarte important ca studenţii să pună o 

bună temelie dintru început, astfel încât să poată zidi pe ea „aurul, 
argintul sau pietrele scumpe” (cf. 1 Cor. 3, 12) ale unei bune tâlcuiri 
ortodoxe, duhovnicești şi ziditoare a Scripturii. Este mai folositor să ai 
o gândire în duhul Tradiţiei deodată cu o cunoaştere cât mai 
amănunțită a Scripturii, decât să cunoşti unul-două comentarii 
Scripturare, fie ele patristice, la care să te limitezi şi pe care să le 
repeți mecanic. Studenţii trebuie să ajungă să aibă ei înşişi o legătură 
vie cu Scriptura, şi prin ea cu Dumnezeu care ne grăieşte în ea, astfel 
încât ajutându-se de unele comentarii şi tâlcuiri ale Sfinţilor Părinţi să 
poată „mâna mai la adânc” (cf. Lc. 5, 4) corabia înţelegerii pe 
oceanul nesfârşit al Scripturilor. 

Încheiem Introducerea amintind cititorilor că un curs universitar 
oferă doar o primă orientare într-un anumit domeniu, deschide 
perspective de studiu ulterior, transmite un anumit mod de gândire şi 
de abordare a problemelor şi familiarizează cu sursele de informare 
specifice. Nici un curs nu poate fi exhaustiv şi de aceea îi rămâne 
studentului datoria de a cultiva pe mai departe seminţele primite şi de 
a le face să rodească prin rugăciune şi studiul constant al Sfintei 
Scripturi, al Sfinţilor Părinţi şi al teologilor contemporani importanți 
Nu ne rămâne decât să-i dorim succes în această strădanie, deopotrivă 
intelectuală şi duhovnicească. 


1l 


PARTEA ÎNTÂI 


DESPRE SFÂNTA SCRIPTURĂ ÎN 
GENERAL 


1.1. Cadrul general al Studiului Noului Testament 


Cadrul general al studiului Noul Testament nu poate fi altul decât 
cel al teologiei îndeobşte. Or, acest cadru este caracterizat deopotrivă 
de o metodologie ascetică ce ține de înrădăcinarea teologului în viața 
harică a Bisericii, cât și de o metodologie zisă „ştiinţifică”, cu aparatul 
ei de principii, metode şi informaţii. Această metodologie dublă 
caracterizează teologia ortodoxă, fiind o caracteristică a scrisului 
Sfinţilor Părinţi. De aceea studiul Noului Testament începe cu 
ascultarea cuvântului lui Dumnezeu în duh de rugăciune în cadrul 
Sfintei Liturghii şi al slujbelor dumnezeieşti, În această atmosferă de 
evlavie, puterile duhovniceşti de cunoaștere ale omului, îmbibate de 
harul mirungerii, ajutate şi potenţate de o viețuire ascetică, vor sesiza 
caracterul dumnezeiesc al cuvintelor biblice şi vor simţi că ele „sunt 
duh şi sunt viaţă” (In. 6, 63). Pornind de la această experiență care 
întemeiază un raport personal unic al nostru cu Dumnezeu și cu 
cuvântul Său din Scripturi, vom avea adevărata atitudine ortodoxă, 
tradițională, în a ne apropia de cercetarea „cuvintelor vieţii”. Făcând 
astfel, efortul nostru intelectual şi ştiinţific nu va precumpăni în dauna 
trăirii duhovniceşti, ci se va împleti cu aceasta, susținând-o Şi 
trăgându-și puterea de inspirație din ea. 

În afară de acest tip de legătură cu Sfânta Scriptură în cadrul 
slujbelor dumnezeieşti, tot de natură liturgică este şi lectura Scripturii 

în legătura ei organică cu Sfintele Taine. Despre acest lucru găsim 
bune mărturii în scrierile Părinților. Așa bunăoară, Sfântul Grigorie de 
Nyssa leagă putinţa omului de a pricepe cuvântul Scripturii de curățirea 
pe care a primit-o în baia Botezului şi îi îndeamnă pe credincioşii 
cărora li se par grele anumite cuvinte biblice să alerge la împărtăşirea 
cu Sfintele Taine care să-i ajute în înțelegere!. Dar Scriptura nu este 
legată de Sfintele Taine doar la nivelul cunoaşterii pe care o mediază, 
ci şi prin faptul că între natura Scripturii şi tot ceea ce are Biserica — 
Tradiţie, cult, viață comunitară etc. — există o unitate lăuntrică pe care o 
putem trăi şi experia cultic şi doxologic?. În acest sens, Sfântul 
Grigorie de Nyssa, scriindu-le o mărturisire de credință celor care nu 
credeau în ortodoxia sa, arată că există o unitate şi un acord deplin între 
credință, Scriptură, Botez şi doxologie; 


„ne-am înfățișat expunerea credinţei de care ne-am 
învrednicit prin scrierile de Dumnezeu insuflate şi urmând 
predaniei Părinților [...]; de aceea ne-am botezat după 
cum am primit poruncă, credem după cum am fost 
botezați, doxologim precum credem, astfel încât să fie în 
acord Botezul și credinţa şi doxologia..."* 


! Sfântul GRIGORIE DE NYSSA, Despre Viaţa lui Moise, trad. rom. Preot loan Buga, în: 
Sfântul GRIGORIE DE NYSSA, Scrieri. Partea întâia, Editura Institutului Biblic şi de 
Misiune al Bisericii Ortodoxe Române [prescurtat în cele ce urmează EIBMBOR), 
colecţia „Părinţi şi Scriitori Bisericeşti” [prescurtat în cele ce urmează PSB] 29, 
Bucureşti, 1982, p.41 

2 Neajunsurile separaţiei intelectuale dintre aceste elemente şi cercetarea lor 
independentă în teologia apuseană au început să fie sesizate şi de teologii occidentali. 
Astfel Robert L. Wilkem, plecând de la Omiliile Pascale ale Sfântului Grigorie de 
Nyssa propune o viziune teologică de ansamblu asupra Scripturii, Tradiţiei şi cultului 
Bisericii (cf. ROBERT L. WILKEM, „Liturgy, Bible And Theology in the Easter 
Homilies of Gregory of Nyssa”, în volumul colectiv Ecrirure et culture philosophique 
dans ia pensce de Grâgoire de Nysse, Leiden, 1971, pp. 127-143). 

> Sfâmul GRIGORIE DE NYSSA, Epistola 5, SC 363, pp. 158-162. Această idee a 
unităţii dintre credinţă, Botez şi doxologie se află deja la fratele Sfântului Grigorie, 
Sfântul Vasile cel Mare: „în legătură cu această problemă vom adăuga lămuririle aşa 
cum ni le înfăţişează Sfânta Scriptură deoarece noi credem după cum suntem botezați 

De asemeni, Sfântul Simeon Noul Teolog în primul său Discurs 
Etic arată că prin Sfintele Taine dobândim, pe lângă puterea lui Hristos, 
şi o cunoştinţă întemeiată pe experierea vieţii Lui transmisă nouă în 
Taine: 


„Căci dacă ni s-ar da cunoştinţa adevăratei înțelepciuni şi 
ştiinţa lui Dumnezeu prin scrieri şi învățături, ce trebuință 
ar mai fi de credință sau de dumnezeiescul Botez și de 
Sfintele Taine?”. 


În acest sens putem vorbi despre faptul că natura liturgică a 
cadrului studiului Noului Testament vizează şi modul personal de 
vieţuire creştinească și de împărtăşire cu viaţa harică a Bisericii prin 
asceză personală, rugăciune, împlinirea poruncilor şi părtășie la 
Sfintele Taine. Numai așa studierea Noului Testament nu va fi ruptă de 
întregul din care acesta face parte, rupere care în mod inevitabil şi fatal 
îi va ciunti înţelegerea. 

Prin cele spuse mai sus nu facem decât să aplicăm la tema noastră, 
Studiul Noului Testament, principiul patristic potrivit căruia făptuirea 
(Beozpatia) duce la cunoaşterea lui Dumnezeu (Beoyvowoin). Or, pentru 
creştinul ortodox făptuirea are întotdeauna o încadrare ascetică şi 
liturgică. În acest cadru se va înscrie deci şi cunoaşterea lui Dumnezeu 
transmisă nouă prin Sfintele Scripturi. 

Totuși, ar fi greşit să privim în mod unilateral acest cadru, 
neg)ijând sau dispreţuind dimensiunea livrescă, ştiinţifică, a Studiului 
Noului Testament. Între cele două trebuie să existe o armonie şi O 


şi doxologim după cum credem” (Epistola 159, 2, trad. rom. Preot Prof. Dr. 
Constantin Corniţescu şi Preot Prof. Dr. Teodor Bodogae, în: Sfântul VASILE CEL 
MARE, Scrieri. Partea a treia: Despre Sfântul Duh. Corespondenţă (Epistole), PSB 
12, EIBMBOR, București, 1988, p. 346). 

1 Sfântul SIMEON NOUL TEOLOG, Traites theologique et &hiques, |, în SC 122, Traite 
1 &thique, p. 123. Şi în trad, rom. a diac. loan I. Ică Jr, în: Sfântul SIMEON NOUL 
TEOLOG, Discursuri teologice şi etice, vol. 1, Ed. Deisis, Sibiu, 1998, pp. 135-136. 

prețuire reciprocă, deoarece prin amândouă se zideşte Trupul lui 
Hristos. Sfântul Apostol Pavel spune în prima Epistolă către Corinteni 
(12, 8) că în Biserică există două harisme legate de cunoaşterea lui 
Dumnezeu şi teologhisire. Este vorba de „cuvântul cunoştinței” şi de 
„cuvântul înțelepciunii”. Prima harismă exprimă cunoaşterea directă, 
mai presus de cuvinte, harică, pe care cel cu mintea curăţită o 
dobândeşte în rugăciune, mai cu seamă prin rugăciunea lui lisus, 
cunoaştere către care tinde întregul sistem de vieţuire isihast şi 
filocalic. A doua harismă reprezintă puterea harică dată de Dumnezeu 
pentru exprimarea în cuvinte a învățăturilor credinței şi a tainelor 
Scripturii. Tâlcuind raportul dintre cele două harisme, Sfântul Diadoh 
al Foticeii scrie: „Cunoştinţa leagă pe om de Dumnezeu prin 
experiență, dar nu îndeamnă sufletul să cuvânteze despre lucruri”, iar 
„înțelepciunea o aduce meditarea fără slavă deșartă a cuvintelor 
Duhului (ale Scripturii) şi mai ales harul lui Dumnezeu care o dă'5. 

Cunoştința deci este o lucrare a unei experiențe lăuntrice, iar 
nțelepciunea reprezintă modul exprimării lucrărilor cunoştinței. 
Tâlcuind acest text, învățatul monah athonit Teoclit Dionisiatul, unul 
din cei mai prețuiți teologi ortodocși contemporani, arată care este 
adevăratul raport dintre trăirea tainei şi exprimarea teologică în 
cuvinte: 


„Dacă harisma înţelepciunii se uneşte cu cea a cunoștinței, 
chiar dacă acest lucru se întâmplă rar, prima exprimă, 
tâlcuieşte, analizează, adevereşte, deosebeşte (discerne), 
înalță, teologhisește şi în general descoperă înseşi lucrările 
cunoştinţei. [...] Ar trebui însă aici observat faptul că atât 
cunoştinţa cât şi înțelepciunea, ca harisme ale Sfântului 
Duh, sunt, prin împreuna-lucrare a omului, foarte 
importante. [...] Ambele izvorăsc desigur din unul şi 


5 Sfântul DIADOH AL FOTICEII, Cuvânt ascetic despre viața morală, despre cunoştinţă 
şi despre dreapta socoteală duhovnicească, împărțit în 100 de capete, c. 9, FR 1 (ed. 
a IV-a), trad., introd. şi note de Pr. Prof. Dr. Dumitru Stăniloae, Membru al 
Academiei Române, Ed. Harisma, Bucureşti, 1993, pp. 416-417 

acelaşi izvor, mintea omenească, dar primul (cunoştinţa) 
se îmbunătăţeşte şi se schimbă în dumnezeiesc, devenit 
duhovnicesc sub lucrarea Sfântului Duh, al doilea 
(înţelepciunea) rămâne în starea lui firească”. 


Între cele două forme de teologhisire există deci un raport de 
condiționare reciprocă. Nu spunem prin aceasta că despre Dumnezeu 
nu se poate vorbi în lipsa oricărei experienţe și trăiri. Scrierile atâtor 
eretici care de-a lungul istoriei Bisericii s-au îndepărtat de Ortodoxie, 
ca şi scrierile raționaliste, arată că există o astfel de „teologie”. Dar 
Sfântul Diadoh arată că adevărata teologie ortodoxă trebuie situată în 
mod obligatoriu pe linia unei iluminări harice, deoarece 


„nimic nu e mai sărac decât cugetul care, stând afară de 


Dumnezeu, filosofează despre cele ale lui Dumnezeu”. 


Astfel, doar în teologie, deci şi în Studiul Noului Testament, pentru 
a progresa este nevoie pe lângă inteligență ascuţită, şi de o minte curată 
şi iluminată de Sfântul Duh, lucru care se dobândește treptat printr-o 
vieţuire ascetică în sântul Tradiţiei Bisericii Ortodoxe. Doar aici mintea 
devine încet-încet „mintea lui Hristos”, „mintea Părinților”. Fără 
urmarea simultană a acestei căi duble, aşa-zisul „teolog” citește în 
Sfânta Scriptură doar propriile sale idei şi devine orice altceva decât 
teolog, după cum arată expresia Sfântului Diadoh „nimic nu e mai 
sărac...”8. Aşa se explică de ce e posibil ca atâtea confesiuni şi secte ce 
se numesc „creştine” să se întemeieze pe una şi aceeași Sfântă 
Scriptură. 

Există aşadar două lucruri care, deși sunt diferite, totuşi nu se 
exclud, nici nu-şi sunt opuse. Este vorba de teologia academică 
caracterizată, mai ales în vremurile noastre, printr-o susținută activitate 


$ Monah TEOCLIT DIONISIATUL, Tâlcuire athonită la Filocalie, trad. rom. de 
ieromonah Agapie, Ed. Bizantină, Bucureşti, 2001, pp. 19-20 

? Sfântul DIADOH AL FOTICEII, Cuvânt ascetic..., €. 7, FR 1 (ed. cit.), pp. 415-416 

€ cf. TEOCLIT DIONISIATUL, op. cit., pp. 16-17 

a intelectului şi printr-o metodologie şi acrivie ştiinţifică, iar pe de allă 
parte este vorba de experiența ascetică şi duhovnicească pe care trebuie 
să o aibă orice creştin și fiu al Bisericii. Desigur că această experienţă 
şi viață ascetică constituie expresia întrupării în viața proprie a 
învățăturilor Evangheliei şi că există diferite grade şi intensități ale 
acestei experienţe. Sfinții sunt cei care s-au apropiat cel mai mult de 
deplinătatea acestei experiențe şi trăiri a Revelaţiei. Privite ca daruri ale 
lui Dumnezeu, atât iscusința exprimării în cuvinte omeneşti a 
învățăturilor Bisericii cât şi harisma unei vieți duhovnicești de excepție 
sunt deschise una alteia fără a-şi absolutiza nici una rolul în Biserică. 
Mai mult, chiar se cer una pe alta şi au nevoie una de alta. 
În lumina acestei distincții putem deosebi în cunoașterea pe care o 
dobândim prin intermediul Sfintei Scripturi două aspecte. În primul 
rând un aspect intelectual, în măsura în care Sfânta Scriptură şi Noul 
Testament ne furnizează o serie de învățături prin care dobândim o 
serie de noțiuni, informaţii etc. despre Dumnezeu. În al doilea rând, 
avem de-a face cu un aspect experienţial, care vizează cunoaşterea lui 
Dumnezeu din însăşi relația noastră personală cu El, statornicită prin 
intermediul cuvântului Său biblic. Acest al doilea aspect este organic 
legat de modul vieţuirii în Biserică şi de împlinirea rânduielilor ei de 
viață ascetică şi liturgică, fiind de fapt rodul duhovnicesc al acestora. 
Între cele două aspecte există, din punctul de vedere al celui ce studiază 
teologia ortodoxă într-un mediu academic, o corelație permanentă şi o 
presupunere reciprocă. Învățăturile despre Dumnezeu se cer experiate 
în creuzetul vieţii ascetice şi bisericeşti personale, altfel rămân o simplă 
„cunoştinţă care îngâmfă” (cf. 1 Cor. 8, 1). Mai ales în contextul 
duhovnicesc actual, caracterizat prin împuţinarea marilor duhovnici şi 
trăitori, studiul atent şi stăruitor al învățăturilor şi dogmelor Bisericii 
întemeiat pe scrierile Sfinţilor Părinţi devine o lucrare vitală pentru 
păstrarea etosului şi a cugetului ortodox în Biserică. Adăugându-se la 
acest studiu şi efortul personal, după putere, de a trăi potrivit cu 
învățăturile Bisericii, acestea vor rodi şi o cunoaştere personală, 
directă, din propria trăire, ceea ce va spori și dragostea față de 
Ortodoxie şi va aduce încredințarea că ea este „stâlpul şi temelia 

adevărului” (1 Tim, 3, 15) şi în ea avem „cuvintele vieţii celei veşnice” 
(In. 6, 68). 

Din această sumară schiță a cadrului în care trebuie situat Studiul 
Noului Testament, şi luând în considerare aspectele metodologice 
specifice celor două sfere semnalate, ca și întrepătrundere care trebuie 
să o realizăm între ele, putem conchide că studiul ştiinţific al Noului 
Testament din perspectiva ortodoxă tinde să creeze noţiuni şi să 
formuleze învățături extrase din Scriptură prin care mintea să fie 
eliberată de raționalism şi să-l facă pe om capabil de angajarea cu 
întreaga sa ființă în relaţie personală cu ceilalți oameni, cu cosmosul şi 
mai ales cu Dumnezeu”. De aceea studiul, exegeza şi teologia biblică şi 
noutestamentară vor fi în acelaşi timp legate de Liturghie şi Euharistie, 
de dogmatică şi spiritualitate, de ştiinţe şi de harismele Duhului Sfânt, 
într-o fuziune perihoretică exemplificată în mod magistral în scrierile 
patristice, precum şi în cele ale unor teologi mai noi. 


1.2. Disciplinele auxiliare ale Studiului Noului Testament 


Fiind o carte extrem de complexă şi de bogată, scrisă într-un 
interval de timp de peste 1000 de ani, Sfânta Scriptură este firesc să fie 
studiată prin prisma mai multor discipline sau ştiinţe auxiliare. Aceste 
discipline ajutătoare studiului Scripturii în general şi studiului Noului 
Testament în special s-au constituit treptat, de-a lungul timpului, odată 
cu sporirea volumului de informaţii pe care cercetătorii biblişti le-au 
acumulat. Odată sistematizate, aceste informaţii s-au constituit treptat 
în discipline de sine stătătoare având o metodologie şi reguli interne 
proprii. Specificul lor comun este acela că toate studiază Noul 


? Cf. IOANNIS ZIZIOULAS, Mitropolit al Pergamului, „Teologia Sfântului Siluan”, în: 
MARIA-CORNELIA şi Diac. IOAN IL. ICĂ JR (ed.). «Țfineţi mintea în iad şi nu 
deznădăjdui» — Spiritualitatea Sfântului Siluan Athonitul. Tâlcuiri teologice, Deisis, 
Sibiu, 2001, p. 240. 

Testament, abordându-l însă din diferite puncte de vedere. Între aceste 
discipline putem stabili o anumită ierarhie a importanţei pentru teologia 
ortodoxă şi viaţa creștinului în general. Această ierarhie exprimă gradul 
de folos pe care respectiva disciplină îl aduce în înțelegerea tradițională 
a Sfintei Scripturi, adică în influenţa pe care o exercită în transpunerea 
în viaţă şi trăire a cuvântului lui Dumnezeu. Rudimente din fiecare din 
aceste discipline întâlnim încă în scrierile celor mai vechi Părinţi, care 
deşi nu au cunoscut şi nu au practicat în mod sistematic studiul biblic 
în felul specialiştilor contemporani, totuşi au avut interes şi deschidere 
pentru probleme dezbătute în aceste discipline. Între toate aceste 
discipline cele mai importante sunt exegeza şi teologia biblică, ele 
reprezentând vârful de lance al studiilor biblice, având cea mai directă 
influență şi legătură cu viața bisericească în general. Disciplinele 


aparținătoare Studiului Noului Testament sunt șapte la număr, după 
cum urmează: 


1. Introducerea în cărțile Noului Testament (Isagogia). A apărut ca 
disciplină separată în mediul protestant al veacului al XVIII-lea. În 
funcţie de obiectul ei, Introducerea poate fi: 

— generală, privind probleme ca istoria canonului biblic, 
inspirația, autenticitatea, canonicitatea, istoria textului 
Noului Testament, precum şi probleme de acest fel legate 
de fiecare carte noutestamentară în parte; 

— specială, în care se tratează probleme legate de autorul unei 
scrieri  noutestamentare, locul şi timpul scrierii, 
împrejurările scrierii, scopul şi  adresanţii scrierii, 
caracteristicile filologice ale scrierii, autenticitatea, unitatea 
Şi integritatea ei. 


2. Arheologia biblică. Este o disciplină noutestamentară de dată 
recentă, constituită pe baza informațiilor furnizate de cercetările 
arheologice efectuate în locurile care apar menționate în Sfânta 
Scriptură. Aceste informaţii ajută uneori la mai buna înţelegere a 

cadrului politic, cultural, religios etc. în care au avut loc evenimentele 
relatate în Noul Testament. 


3. Istoria epocii Noului Testament. Este o disciplină care cercetează 
contextul istoric, social, politic, economic, religios şi filosofic al 
vremurilor noutestamentare. Multe din referințele istorice din Noul 
Testament nu pot fi înțelese fără studierea cadrului istoric al epocii. 
Aşa este de exemplu încadrarea cronologică pe care o face Sfântul 
Luca Evangheliei sale (cf. Lc. 2, 2; 3, 1-2) sau diferitele menţiuni 
noutestamentare legate de structura socială a societății palestiniene în 
vremea Mântuitorului (fariseii, saducheii, cărturarii etc.). Astfel de 
aspecte sunt studiate detaliat în cadrul acestei discipline auxiliare. 


4. Studiul limbii originale a Noului Testament (greaca) şi al 
limbilor biblice. Este cunoscut faptul că cea mai bună traducere a unui 
text nu reuşeşte să redea, după părerea specialiştilor, decât cel mult 
80% din bogăţia textului în original. Acest lucru este valabil și în cazul 
Noului Testament, care a fost scris în greaca comună vorbită în epoca 
Mântuitorului în bazinul mediteranean. Cunoașterea limbii greceşti se 
impune deoarece apelul la textul original descoperă nuanţe teologice Şi 
deschide perspective de tâlcuire insesizabile în cea mai bună traducere. 
În plus, fiecare limbă are un spirit al său, care o face aptă să transmită 
un mesaj dincolo de categoriile gramaticale cu care se operează în 
cursul traducerii, mesaj alterat în mod inevitabil prin traducere. 

Pe lângă limba greacă a originalului Noului Testament sunt 
importante şi limbile semite, mai cu seamă ebraica biblică, deoarece 
fundalul lingvistic al Noului Testament este unul semitic. Numeroase 
referințe din Vechiul Testament, precum și elemente de teologie 
preluate din Vechiul Testament şi dezvoltate în cel Nou îşi descoperă 
adevăratele dimensiuni atunci când sunt studiate în contextul 
originalului lor semitic. 

Trebuie să observăm faptul că studiul acestor limbi nu se rezumă 
doar la gramatică şi la vocabular, ci vizează deopotrivă şi mentalitatea 
poporului care vorbea limbile respective, modul lui de gândire şi de a 

i i cu ajutorul 
înțelegere a realității, înţelegere pe care o exprima apo 1] 


propriei limbi. 


Și aesă 
5. Ermineutica biblică. Îşi Si i mgeil el iu a 
epunvevo (a explica, a interpreta), Este A (Lo 
iscipline noutestamentare, găsindu-se în formă em rio i 
a a lui Meliton de Sardes (î 170 d.H), Cheia, în care cete 
şi explicarea celor mai obişnuiţi termeni biblici. rapa gr 
reprezintă partea teoretică care se ocupă cu stabilirea regulilo 
trebuie urmate pentru tâlcuirea corectă a Noului Testament. Mai nou ea 
a fost împărțită în trei secțiuni: mentă în nt a 
_ noematica, studiază problema sensurilor Sfintei Scripturi; 
— euristica, îşi propune identificarea sensurilor în textele 
biblice; E nă 
-  proforistica, aplicarea celui mai potrivit sens în situația 
pasajelor dificile. 
Desigur că această împărțire este oarecum scolastică, reprezentând 
o sistematizare a unor date teoretice cu care operează ermineutica 
biblică în general. Din punctul de vedere al raportului cu procesul 
concret, practic, de tâlcuire a Noului Testament, ermineutica reprezintă 
partea teoretică sau ansamblul de principii şi reguli a căror aplicare 
reprezintă procesul efectiv de exegeză. 


6. Exegeza biblică. Este disciplina biblică cea mai veche şi cea mai 
importantă dintre cele amintite până aici. Reprezintă tâlcuirea, 
explicarea unui text anume, fie sub forma unui comentariu sistematic, 
fie sub forma larg răspândită în scrierile patristice a omiliilor exegetice 
pe marginea unor texte biblice. Își trage numele din cuvântul grecesc 
e&eyeog » Compus din £&- (în afară) și verbul aye (a duce, a purta) 
ti ag „â scoate în afară” înțelesurile care zac ascunse 
intr-un text biblic. iscipli ână aici j 
într-un fel sau altul ini sc ne tt iară deea pe 
text să surprindă din cât mai piiee ni perene rea Aa i 
puncte de vedere respectivul text. 
De-a lungul existenței Sfintei Scripturi alai 
pturi s-au conturat mai multe curente 

şi metode de exegeză a ei, fie specifice iudaismului, fie creştine. Dintre 
acestea din urmă, cel mai adesea se vorbește despre exegeza 
alexandrină şi despre exegeza antiohiană. În timpul mai recent se 
constată între specialiştii biblişti ortodocși, și nu numai, un interes 
special pentru redescoperirea exegezei patristice, cu toată bogăția 
practicii ei. Acest interes vine să contrabalanseze puternicul influx de 
metode exegetice de sorginte apuseană care au împins uneori 
cercetarea biblică pe făgaşe netradiționale, transformând-o exclusiv 
într-un arid șantier lingvistico-istoric. 


7. Teologia Noului Testament. Reprezintă încununarea procesului de 
exegeză și corolarul acesteia. Teologia noutestamentară urmăreşte 
prezentarea diferitelor probleme şi chestiuni teologice din perspectiva 
exegezei noutestamentare. În acest sens, vom putea vorbi, de exemplu, 
despre eclesiologia Sfântului Apostol Pavel, înțelegând prin aceasta 
modul în care învăţătura despre Biserică izvorăşte din înseşi textele 
pauline care privesc această chestiune. Din acest punct de vedere se 
vorbeşte în studiile biblice despre o teologie mateiană, lucanică, 
ioaneică etc., sau despre teologia unei anumite scrieri noutestamentare, 
înțelegând prin aceasta particularitățile şi accentele deosebite pe care 
un autor noutestamentar le acordă anumitor chestiuni în scrisul său. 
Aşa cum dogma despre Întrupare în esenţa ei este una, dar a fost tratată 
şi dezvoltată din perspective diferite de autorii patristici, aşa cum 
fiecare dintre Sfinţii Părinţi îşi are personalitatea sa inconfundabilă care 
îşi pune pecetea pe fiecare pagină a sa, tot astfel şi autorii 
noutestamentari au fiecare un anumit specific, care îi particularizează, 
îngăduindu-ne să vorbim despre teologia fiecăruia dintre ei. De aceea 
vom putea analiza și detalia învăţătura fiecărui autor noutestamentar în 
parte legată de marile teme ale teologiei, asceticii sau misticii ortodoxe, 
întemeindu-ne pe exegeza atentă a scrierilor sale. Teologia 
noutestamentară reprezintă din acest punct de vedere elementul 
dinamic şi înnoitor care poate furniza Dogmaticii, dar şi altor discipline 
teologice, elemente de o mare prospețime, care nuanțează şi 
aprofundează tematica abordată. 

1.3. Despre natura Sfintei Scripturi 


L.3.a. În tradiţia patristică 


În acest capitol vom prezenta sumar unele din trăsăturile modului 
în care Sfânta Scriptură este folosită și percepută în opera câtorva 
dintre Sfinţii Părinţi ai Bisericii. Desigur că nu-i vom putea înfățişa pe 
toți, ci vom selecta cronologic doar câţiva. În scurtele schițe ce 
urmează conturăm un minim de aspecte legate de natura Sfintei 
Scripturi aşa cum o înțeleg respectivii Părinţi. Toate acestea ne ajută să 
ne facem 0 sumară privire de ansamblu asupra înțelegerii pe care 
călăuzele nerătăcite în cunoaşterea lui Dumnezeu, Sfinţii Părinți, o au 
în ceea ce privește Sfânta Scriptură în fiinţa ei. Aşa cum vom vedea, 
principala caracteristică şi constantă este legată de prezența şi 
funcțiunea Sfintei Scripturi în viața duhovnicească a creştinului. 
Fiecare din Părinţii pe care îi vom prezenta mai jos aduce o precizare 
nouă, care nu le exclude pe celelalte, ci se armonizează şi se 
completează în modul cel mai fericit. Nici unul dintre Sfinţii Părinţi nu 
a tratat în mod exhaustiv aceste probleme, şi de aceea înțelegerea lor 
adevărată, ortodoxă, se poate naşte doar în tensiunea şi dinamica 
lecturii concomitente în registrul complex al gândirii patristice în 
ansamblul ei. 


Sfântul Atanasie cel Mare (Î 373), numit şi „stâlpul ortodoxiei” din 
pricina fermităţii sale în apărarea credinței ortodoxe împotriva ereziei 
ariene, dezvoltă în scrierile sale o concepție despre Sfânta Scriptură 
rezultată din tripla dimensiune a activității şi vieții sale: episcop, ascet 
şi monah. Aceste trei dimensiuni au conturat un profil specific modului 
în care el se raportează la Sfânta Scriptură: elementul dogmatic nu este 
desprins de cel ascetic-duhovnicesc, ci îi dă conţinut și îl susţine. După 
Sfântul Atanasie, Scriptura de la un capăt la altul împărtășește un 
singur adevăr mare şi atotcuprinzător spre care ţintesc toate detaliile 

Scripturii: cel al tainei Mântuitorului, În Cuvântul al treilea împotriva 
arienilor Sfântul Atanasie scrie: 


„Scopul şi rostul Sfintei Scripturi este, precum am spus de 
multe ori, vestirea îndoită despre Mântuitorul: că El a fost 
pururea Dumnezeu și Fiu, fiind Cuvântul şi strălucirea și 
înțelepciunea Tatălui; şi că pe urmă luând trup pentru noi 
din Fecioara Maria Născătoarea de Dumnezeu S-a făcut 
om. Această îndoită vestire se poate afla urmărind-o în 
toată Scriptura  de-Dumnezeu-insuflată cum Însuşi 
Domnul a spus: «Cercetaţi Scripturile că ele sunt cele ce 
mărturisesc despre Mine» (In. 5, 39)". 


Distingem aşadar un scop de ansamblu, unic, al Sfintei Scripturi, 
acela de a-L vesti pe Hristos, şi un rost, acela de a-L face prezent. 
Despre această prezenţă vorbeşte Sfântul Atanasie şi în alt loc, spunând 
că „Evanghelia este prezența lui Dumnezeu-Cuvântul, Domnul lisus 
Hristos întrupat pentru mântuirea neamului omenesc din Duhul Sfânt şi 
din Maria, pururea Fecioara”!. Această perspectivă dublă întemeiază 
dogmatic raportarea acetică și monahală a Sfântului Atanasie la Sfânta 
Scriptură, deoarece premisa sa de bază este de natură hristologică. 


Sfântul Efrem _Sirul (î 373) arată că în Scriptură avem un izvor 
principal al oricărei cunoașteri a lui Dumnezeu. Cuvintele Scripturii şi 
simbolurile biblice reprezintă puncte de întâlnire între Dumnezeu şi 
umanitate. Dar pentru ca această întâlnire să se producă la nivel 
personal este nevoie ca atitudinea cititorului să fie de receptivitate şi 
deschidere. De aceea Scriptura e asemuită unei oglinzi în care doar cel 


19 Sfântul ATANASIE CEL MARE, Cuvântul al treilea împotriva arienilor XXIX, în: 
Sfântul ATANASIE CEL MARE, Scrieri. Partea 1: Cuvânt împotriva elinilor. Cuvânt 
despre întruparea Cuvântului. Trei cuvinte împotriva arienilor traducere din greceşte 
Pr. Prof. Dumitru Stăniloae, PSB 15, EIBMBOR, Bucureşti, 1987, p. 357 

"1 Sfântul ATANASIE CEL MARE, De comuni essentia, 50, PG 28, 77 

cu ochiul inimii curat („luminos”, după expresia Sfântului Efrem) 
poate vedea icoana Adevărului: 


„Scripturile sunt aşezate ca o oglindă = 
Şi cel cu ochiul luminos vede în ele icoana Adevărului” “. 


Raportul dintre umbră şi realitate îl regăsim şi la Sfântul Macarie 
Egipteanul. Datorită faptului că Scriptura îşi găseşte locul ei autentic în 
raportul și dialogul nostru viu şi tot mai profund cu Dumnezeu, Sfântul 
Efrem, ca de altfel marea majoritate a Părinților, afirmă că în 
înțelegerea Scripturii putem înainta la nesfârşit: 


Li 
„Asemenea unor oameni însetați ce beau dintr-o fântână, 


lăsăm în ea mai mult decât putem lua din ea. [...] Adu 
mulțumiri pentru ceea ce ai luat din ea şi nu jeli pentru 
prisosul care rămâne în urmă. i-ai luat porția dar ceea ce 
ai lăsat în urmă poate fi încă moștenirea ta”!5. 


Dată fiind importanţa şi frumuseţea gândirii Sfântul Efrem Sirul, 
vom analiza şi alte detalii legate de folosirea Sfintei Scripturi și 
tâlcuirea ei de către el într-un capitol separat din partea a patra a 
lucrării. 


Sfântul Macarie Egipteanul (î 390) spune despre Scriptură că 


precede Adevărul: „după cum umbra precede corpul — umbra anunță 
corpul dar real este doar corpul — tot aşa și cuvântul este ca o umbră a 
Adevărului care este Hristos. Cuvântul [Scripturii] precede 
Adevărul”"*. Scriptura ni se dezvăluie astfel în raportul ei cu Persoana 
veşnică şi dumnezeiască a Mântuitorului Hristos ca o întrupare 


12 imnul De Fide 67,8 

19 in Diatessaronem 1, 18-19 

'* Sfântul MACARIE EGIPTEANUL, Omilia a XXX-a, |, în: Sfântul MACARIE 
EGIPTEANUL, Scrieri: Omilii duhovniceşti, trad. Pr. Prof. Dr. Constantin Corniţescu, 
PSB 34, EIBMBOR, Bucureşti, 1992, p. 229 

nedeplină a Lui, dar nu este Hristos Însuşi în mod substanţial, aşa cum 
este prezent El în Sfânta Euharistie. După cum umbra nu poate fi 
despărțită de corpul care o produce, tot așa nici Sfânta Scriptură nu 
poate fi separată de Hristos, Dar în acelaşi timp pe baza acestei relaţii 
credincioşii sunt datori să folosească Scriptura pentru a se sui de la 
umbră spre realitatea care produce umbra, adică să citească Scriptura în 
duh de rugăciune, intrând astfel în legătură personală, duhovnicească, 
de taină cu Cel care grăieşte prin Scriptură. Vedem astfel cum 
Scriptura este cuprinsă în şuvoiul vieţii duhovnicești a Bisericii, dar şi 
a fiecărui credincios. De aceea în Sfânta Liturghie citirile biblice 
premerg împărtăşirii euharistice, pregătind-o. Din acest punct de 
vedere, Scriptura nu poate fi pentru noi un simplu „obiect” de studiu, ci 
va trebui ca lectura ei şi efortul de tâlcuire să se înscrie într-un proces 
complex de înduhovnicire a noastră, proces în care Scriptura ni se 
descoperă ca fiind cu adevărat cuvântul viu şi lucrător al lui 
Dumnezeu: 


„Pentru că cuvântul lui Dumnezeu nu este un cuvânt inert, 
ci aduce roade în suflet. [...] Fie deci ca Domnul să 
împlinească lucrul adevărului în cei care-L ascultă pentru 
ca roditor să se arate întru noi cuvântul”"S. 


Sfântul Macarie evidențiază şi un aspect pedagogic al Scripturii: 
prin ea Dumnezeu ne învaţă ceea ce este bineplăcut Lui şi ce trebuie să 
facem pentru a ajunge în comuniune cu EI: 


„Dumnezeu a adresat oamenilor Sfintele Scripturi, 
întocmai ca pe nişte epistole, pentru a le face cunoscut că, 
arătând credinţă în EI, ei trebuie să ceară şi să primească 
darul ceresc ce vine din esența dumnezeirii Sale. [...] Dar 
dacă omul nu se apropie, nu cere și nu primeşte, nu-i 
serveşte la nimic citirea Scripturilor, ba din contră, se face 
vinovat de moarte fiindcă n-a voit să primească de la 


'5 ibidem 


Împăratul ceresc darul vieţii fără de care este opel să 
obțină viaţa ce nu se trece, Care este Hristos”! 


De aceea o lectură autentică a Scripturii trebuie făcută cu acest 
Scop. 

O altă caracteristică a concepţiei Sfântului Macarie priveşte 
legătura dintre curăţia inimii şi necesitatea de a întrebuința Scriptura în 
cadrul procesului de aflare a voii lui Dumnezeu şi de povăţuire 
duhovnicească. Întocmai ca şi Sfântul loan Gură de Aur, şi Sfântul 
Macarie afirmă că pentru cei care au inima curățită de patimi 


„harul însuşi scrie în inimile lor legile Duhului. De aceea 
ei nu sunt nevoiţi să alerge numaidecât la Scripturile cele 
scrise cu cerneală pentru a afla voia lui Dumnezeu, pentru 
că harul lui Dumnezeu scrie legile Duhului şi tainele cele 
cereşti pe tablele inimii”? 


Sfântul Grigorie de Nyssa (f 394), numit de Sinodul al VII-lea 
Ecumenic „Părinte al Părinților”, este considerat pe drept cuvânt 
Părintele misticii creştine. Opera sa exegetică, deşi nu este întinsă, 
cuprinde importante referiri la natura Scripturii şi la modalitatea 
tâlcuirii ei. În comentariul său la „Fericiri”, Sfântul Episcop al Nyssei 
dezvoltă câteva idei fundamentale legate de înțelegerea naturii 
Scripturii. Astfel, el spune: 


„Cuvântul coboară la smerenia auzului nostru [...], ne 
predă tainele dumnezeieşti prin cuvinte şi meniri 
cunoscute nouă, folosindu-se de vorbele ce ţin de 
obişnuinţa firii omeneşti”"t, 


16 ;pidem, Omilia a XXXIX-a, |, trad. cit., pp. 251-252 
V sg (idem, Omilia a XV-a, 20, trad. cit. p. 139 

& Sfântul GRIGORIE DE NYSSA, Despre „Fericiri” II, trad. de Preot Prof. D. 
Stăniloae, PSB 29 (ed. cit.), p. 343 

Scriptura, deci, este un pogorământ al lui Dumnezeu făcut 
neputinței noastre de a înțelege tainele lumii dumnezeiești. Pentru a ne 
ajuta să ajungem la scopul spre care am fost creaţi, Dumnezeu 
săvârşeşte o seamă de lucrări, pogorându-Se la neputința noastră. Una 
dintre aceste lucrări este chiar cuvântul scripturar, prin care, în cuvinte 
omeneşti cunoscute nouă, El se descoperă pe Sine şi ni se adresează, 
Aceasta deoarece 


„nu e cu putinţă a se descoperi oamenilor prin numirile lor 
proprii acele bunătăţi care sunt mai presus de simțurile şi 


de cunoştinţa omenească”!?. 


Graiul omenesc, fiind creat, este incapabil să exprime realităţile 
veşnice şi transcendente ale lumii dumnezeieşti. Dar harul, care 
însoţeşte prin inspirație cuvântul scripturar, face ca în sufletul celui ce 
îl primeşte în sânul Bisericii şi al Tradiţiei să se nască o înțelegere mai 
presus de cuvânt a acestor realități, înțelegere care este o părtășie la 
ele%, 

Înțelegerea Scripturii are atât un aspect intelectual, cărturăresc, cât 
şi unul de natură duhovnicească. Acesta din urmă este cel mai 
important şi ţine de pregătirea noastră duhovnicească pentru ca 
Dumnezeu însuşi să lucreze în noi această înțelegere, după cuvântul 
profetului: „Şi vor fi toți învățați de Dumnezeu” (loil 3, 5). Există 
aşadar o înţelegere exterioară a Scripturii, pe care o poate avea chiar şi 
un necredincios, eretic sau necreştin, dar şi o înțelegere interioară a 
Scripturii, legată de profunzimea vieții duhovniceşti, înțelegere care 
prin însăşi natura sa nu o poate dobândi nimeni în afara Bisericii şi a 
vieţii sale în Duhul Sfânt, Tradiţia. Măsura acestei înțelegeri interioare 
este în legătură cu măsura adâncirii în viaţa cea întru Hristos. De aceea 


 ibidem 

% Cuvântul lui Dumnezeu aduce în suflet un nou şi deosebit sentiment al existenței: 
inima simte revărsarea vieţii purtătoare de lumină; mintea dobândește înţelesuri până 
atunci ascunse”, scrie Arhimandritul SOFRONIE (Despre rugăciune, trad. rom. Pr. T. 
Caia, Lainici, 1998, p. 31). 

Sfântul Grigorie spune: „cuvântul Scripturii a spus, atâta cât poate 
încăpea în mine, nu pe cât este Cel pe care ea ÎI arată”?!. Așadar putem 
spune că Dumnezeu prin Scriptură se acomodează puterilor de 
înțelegere ale fiecărui cititor. 


Sfântul loan __Gură de Aur (ţ 407), marele Patriarh al 


Constantinopolului şi tâlcuitor al aproape tuturor cărților biblice, în 
comentariul său la Evanghelia după Matei spune că: 


„Ar fi trebuit să nu avem nevoie de ajutorul Sfintelor 
Scripturi, ci să avem o viaţă atât de curată încât harul 
Duhului să fi ţinut locul Scripturilor în sufletele noastre. 
[...] Gândeşte-te cât de rău am ajuns! Noi, care eram 
datori să viețuim atât de curat, încât să nu mai fi avut 
nevoie de Sfintele Scripturi, ci în loc de hârtie să fi dat 
Duhului inimile noastre spre a scrie pe ele, am pierdut 
cinstea aceasta și am ajuns să avem nevoie de scrieri". 


În acest text găsim aceeaşi concluzie ca a Sfântului Macarie 
Egipteanul, ceea ce arată că teologia pustiei nu e diferită în esenţa ei de 
cea a păstorilor de la oraşe. Şi unii şi alții urmăresc aceleaşi lucruri şi, 
prin urmare, principiile după care se ghidează sunt aceleași. Și în pustie 
şi în lume firea umană e aceeaşi şi are nevoie de aceleaşi remedii 
pentru tămăduirea ei. Scriptura este înfăţişată şi aici ca un pogorământ 
al lui Dumnezeu pentru noi oamenii. Dacă Sfântul Grigorie de Nyssa 
înțelege acest pogorământ ca fiind legat de incapacitatea limbajului 
omenesc de a exprima cele dumnezeieşti, Sfântul loan Hrisostom arată 
aspectul duhovnicesc al acestui pogorământ: întunecarea la care au 
ajuns oamenii datontă păcatului i-a făcut opaci față de lucrarea directă, 
iluminatoare a harului, şi de aceea avem nevoie de Scripturi. Este 


21 Sfântul GRIGORIE DE NYSSA, Despre „Fericiri” VII, trad. cit. p. 385 

” Sfântul IOAN GURĂ DE AUR, Omilii la Matei. Omilia 1, 1, în: Sfântul IOAN GURĂ DE 
AUR, Scrieri. Partea a treia: Omilii la Matei, trad., introd., indici şi note de Pr. D. 
Fecioru, PSB 23, EIBMBOR, Bucureşti, 1994, p. 15 

important să reținem accentul pus pe curăția inimii necesară pentru a-L 
cunoaşte pe Dumnezeu şi că Scriptura este un element ajutător dat nouă 
de Dumnezeu pentru a-L cunoaşte. Astfel, curăția inimii apare ca 
necesară nu numai pentru o cunoaștere directă a lui Dumnezeu, aşa 
cum au avut-o Patriarhii? sau cum o au Sfinţii, ci şi pentru o 
cunoaştere a lui Dumnezeu mediată prin Scripturi. Acest aspect extrem 
de important al curăţiei inimii apare de altfel în întreaga literatură 
patristică ca una dintre condiţiile esenţiale pentru o bună înţelegere şi 
tâlcuire a Scripturii. 


Sfântul Nicodim Aghioritul (+ 1809), unul dintre marii Sfinţi 


Părinţi de curând canonizat (1955), a sintetizat în opera sa întreaga 
gândire patristică, opunând-o diferitelor tendințe inovatoare care 
pervertiseră Tradiţia în epoca sa. El este autor a numeroase scrieri, la 
care se adaugă cunoscuta colecţie ascetico-mistică Filocalia, în care a 
adunat texte patristice axate pe rugăciunea lui lisus. Reprezentant de 
frunte al tradiţiei isihaste, Sfântul Nicodim a practicat în viața sa de 
pustnic athonit cele patru lucrări fundamentale care formează cadrul 
viețuirii isihaste: rugăciunea lui lisus — împreunată cu postul şi 
privegherea —, citirea şi meditarea Sfintei Scripturi, citirea Sfinților 
Părinţi şi munca. Toate acestea i-au permis să fie un trăitor 
experimentat al vieţii duhovniceşti, cunoscând cu precizie locul şi 
lucrarea în viaţa duhovnicească a fiecărui element din viața Bisericii. 
Din acest motiv, scrierile sale sunt considerate azi de marii duhovnici, 
athoniţi şi de pretutindeni, drept călăuze nerătăcite în urcuşul către 
Dumnezeu. 

În ceea ce priveşte citirea şi meditarea Sfintelor Scripturi, Sfântul 
Nicodim situează aceste lucrări ascetice în ansamblul metodelor 
folosite pentru dobândirea cunoaşterii lui Dumnezeu. Citirea Sfintei 
Scripturi este una dintre condițiile necesare pentru ca mintea omului să 


% Sfântul IOAN GURĂ DE AUR, Omilii la Facere. Omilia XXI, 1-2, în: Sfântul IOAN 
GURĂ DE AUR, Scrieri. Partea întâia: Omilii la Facere (1), trad., introd., indici şi note 
Pr. D. Fecioru, PSB 21, EIBMBOR, București, 1987, p. 244 sq. 

capete „forma” necesară primirii în ea a harului Duhului Sfânt care să o 
lumineze pe măsura curățirii ei. Pentru Sfântul Nicodim cunoaşterea lui 
Dumnezeu ține de purificarea organelor de cunoaștere ale sufletului, 
întunecat din pricina păcatului, care a adus cu sine pierderea pomenirii 
lui Dumnezeu. Esenţa metodei de cunoașterea lui Dumnezeu constă, 
pentru Sfântul Nicodim — ca pentru întreaga tradiție isihastă al cărei 
genial sintetizator este —, în încordarea efortului de însănătoșire a 
ochiului minţii, care devine tot mai apt pentru a primi iluminarea 
harului. Doar în stare de har omul poate cunoaşte cu adevărat atât pe 
Dumnezeu, cât şi pe sine și lumea înconjurătoare. Citind Scripturile, 
mintea omului prinde dulceața harului care zace în cuvintele ei, 
dobândind astfel plăcerea care îi este cea mai proprie. Biblia conține 
adevărul care poate lumina și face mintea omului strălucitoare şi 
totodată poate da dulceața cea mai adâncă, „care acționează ca un 
magnet asupra inimii omului ca să-şi dea consimțământul şi adeziunea 
sa prin însuşi faptul că un atare adevăr și dulceaţă derivă din Cel care 
este prin firea Sa Adevăr şi Har”%. Citirea Scripturii nu se face atât 
pentru dobândirea de cunoştinţe (filomarheia), cât pentru a le transpune 
cu osteneală în practică (filoponia). În acest sens, mintea preface 
cuvintele Scripturii în cunoaşterea din experiență proprie, şi astfel se 
eliberează de bezna neştiinței. Sfântul Nicodim se adresează deopotrivă 
clericilor şi mirenilor, îndemnându-i să citească necontenit Sfintele 
Scripturi, lăsându-se povăţuiţi de tâlcuirile Sfinţilor Părinţi. 


Sfântul Siluan Athonitul (+ 1938) este unul dintre Sfinţii cei mai 
recenți canonizaţi de Biserică (1989), a cărui profundă experiență 
duhovnicească şi cunoaştere a lui Dumnezeu a făcut să i se dea şi 
numele de „Teologul”, în ciuda dimensiunilor foarte reduse ale 
scrierilor sale (o carte) şi a totalei sale lipse de formație academică”. 
Scrierile sale, publicate de ucenicul său, Arhimandritul Sofronie, au 


% P. ELIA CITTERIO, Nicodim Aghioritul: personalitatea - opera - învățătura ascetică 
şi mistică, trad. Maria-Cornelia şi diac. loan I. Ică jr, Ed. Deisis, Sibiu, 2001, p. 178 
% cf. IOANNIS ZIZIOULAS, art. cit., pp. 231-241 


32 


convertit la Ortodoxie numeroşi oameni, fiind traduse în peste Il 
limbi. Viziunea Sfântului Siluan asupra Scripturilor este profund 
tradițională şi vizează mai ales aspectul înrâuririi pe care Biblia o are, 
prin Duhul Sfânt, Care viază în ea, asupra vieții omului: 


„Citiţi dumnezeieştile Scripturi în care viază harul şi așa 
veți cunoaşte pe Domnul şi-l veţi fi robi Lui cu bucurie 
ziua şi noaptea”%, 


Citirea Scripturii e legată deci de lucrarea Duhului Sfânt în sufletul 
omului, lucrare care atrage după sine cunoaşterea directă a Domnului. 
Pentru aceasta omul însă are nevoie de smerenie şi de blândețe, 
deoarece Dumnezeu nu poate fi înțeles decât prin Duhul Sfânt. Din 
acest motiv, Arhimandritul Sofronie scrie despre locul Sfintei Scripturi 
şi al Sfintei Tradiţii în viața Sfântului Siluan: 


„Sfânta Scriptură scrisă de Duhul Sfânt nu poate fi cu 
adevărat înţeleasă prin studii ştiinţifice; acestea nu vor 
sesiza decât detalii şi unele aspecte exterioare, nicidecum 
fiinţa ei. Câtă vreme omul nu va primi de sus darul de a 
«înțelege Scripturile» şi de a «cunoaşte tainele Împărăției 
lui Dumnezeu», câtă vreme nu va fi smerit printr-o 
îndelungată luptă cu patimile, câtă vreme nu va fi 
cunoscut prin experienţă învierea sufletului său și tot ce se 
găsește pe această cale măreaţă şi tainică, el trebuie să se 
ţină strict de Tradiţia și învățătura Bisericii fără să-şi 
îngăduie să învețe vreun lucru întemeindu-se pe propria sa 
autoritate, oricât de savant ar fi în plan uman, căci şi cele 
mai geniale gânduri omeneşti sunt încă departe de 
adevărata viaţă a Duhului”, 


% Cuviosul SILUAN ATHONITUL, Între iadul deznădejdii şi iadul smereniei, trad. rom. 
Diac. 1. că jr, Ed. Deisis, 1998, p. 223 

Arhimandritul SOFRONIE, Viaţa şi învățătura stareţului Siluan Athonitul, trad. rom. 
Pr. Prof, loan 1. Ică, Ed. Deisis, Sibiu, 1999, p. 80 

Arhimandritul Sofronie ($ 1992), ucenic al Sfântului Siluan şi 
ctitor al faimoasei Mănăstiri „Sfântul loan Botezătorul” de la Essex 
(Anglia), deşi nu a fost canonizat încă, se bucură de faima unui om 
sfânt, având o autoritate duhovnicească pe măsură”. În scrierile sale, 
Sfânta Scriptură apare din perspectiva complexă a trăirii pocăinţei, a 
cunoaşterii lui Dumnezeu, a intrării în Împărăția Lui şi a îndumnezeirii. 
Poruncile lui Dumnezeu din Sfânta Scriptură reprezintă proiecția vieții 
dumnezeieşti în plan omenesc? şi sunt date pentru tămăduirea bolilor 
lăsate de păcat în om. Prin ele Dumnezeu nu urmăreşte decât 
tămăduirea omului, şi de aceea adevărata cunoaștere a lui Dumnezeu şi 
trăirea în comuniune cu E] se realizează numai prin păzirea poruncilor 
şi a cuvântului Lui cuprins în Sfânta Scriptură”. În drumul spre 
îndumnezeire omul trebuie să treacă prin faza cunoaşterii propriei 
păcătoşenii şi a depărtării de Dumnezeu, la care cunoaştere se ajunge 
„printr-o meditare constantă la poruncile dumnezeieşti”!. După 
această primă treaptă a cunoașterii: de sine, realizată prin raportarea 
noastră la Sfintele Scripturi, prin care ne lăsăm judecaţi de cuvintele 
Domnului, urmează efortul de a întrupa poruncile Domnului în propria 
viaţă: 


„Pentru a renaşte în Dumnezeu, în frumuseţea 
duhovnicească cea dintâi, este necesar să ne conducem 


după învățătura Evangheliei”*?. 


*% La parastasul de 6 luni al Arhimandritului Sofronie, S.S Bartolomeu I al 
Constantinopolei, Patriarhul Ecumenic, îşi încheia cuvântul invocând rugăciunile 
Părintelui Sofronie. 
% Arhimandritul SOFRONIE, Rugăciunea — experiența Vieţii Veşnice, trad. şi 
prezentare: diac, loan ]. Ică jr, Ed. Deisis, Sibiu, 1998, p. 31 

Arhimandritul ZAHARIA (ZĂHAROU), Anafora ste rheologia tou Gerontos 
Sofroniou, (în lb. neogreacă), era Mone Timiou Prodromou, Essex Anglias, 2000, 

„347 

i Arhimandritul SOFRONIE, Mistica vederii lui Dumnezeu, trad., note şi comentarii: ţ 
Irineu Slătineanul, Arhiereu Vicar, Ed. Adonai, București, 1995, p. 60 
2 ibidem, p. 60 

Tâlcuirea Scripturii presupune nu atât erudiție academică, ci 
identitate de experiență cu cele pe care Scriptura le descrie, le conţine 
şi le transmite. 


„Oricine a fost binecuvântat cu o întâlnire vie cu El — scrie 
Părintele Sofronie — e în stare într-o oarecare măsură să 
evalueze arătările lui Dumnezeu pe care ni le descrie 
Vechiul şi Noui Testamenr”*?. 


1.3.b. În scrierile Părin telui Dumitru Stăniloae 


Caracterul și specificul teologiei Părintelui Dumitru Stăniloae 
explică prezența acestui subcapitol în continuarea celui despre tradiția 
patristică. De bună seamă că Părintele Stăniloae poate fi considerat 
Părintele teologiei româneşti contemporane, deoarece în opera sa a 
realizat o deplasare de accent de pe clasificările şi sistematizările 
intelectuale şi rigide ale teologiei scolastice — pătrunse în teologia 
ortodoxă prin intermediul manualelor de factură apuseană — pe 
prezentarea diferitelor puncte şi probleme de învățătură din perspectiva 
teologiei patristice, cu accent deosebit asupra relevanței dogmelor în 
viața personală a omului, Detaşarea de teologia de inspirație scolastică 
a survenit în urma contactului său cu scrierile marelui apărător al 
Ortodoxiei, Sfântul Grigorie Palama, şi cu textele marilor dascăli ai 
vieţii duhovniceşti, Părinţii filocalici, pe care i-a tradus aproape 
integral şi i-a comentat în consistente note de subsol**. Acest mod de 


= PI 

Arhim. SOFRONIE, Rugăciunea... p. 25 

Într-un interviu din 1989, Părimele Dumitru Stăniloae mărturisea: „Ca student şi 
tânăr profesor m-am îndreptat spre mulţi profesori şi cărţi. De la fiecare am câștigat 
Cate ceva, dar după o vreme am depăşit ceea ce socoteam că nu e în stare să mă ajute 
în înțelegerea şi experierea lui Dumnezeu într-un mod convingător. Sfinţii Părinţi au 
fost cei care mi-au revelat profunzimile autenticei înţelegeri a lui Dumnezeu și 
căldura vieții în El. [...] M-am convins că există o unitate organică între gândirea 
Palristică şi gândirea ce trebuie să răspundă problemelor actuale. Într-adevăr, 

teologhisire îl înscrie pe Părintele Stăniloae în curentul teologic 
neopatristic, ilustrat în mod superlativ de alți mari teologi ortodocşi ai 
veacului XX*5, prin care gândirea teologică ortodoxă şi-a reorientat 
atenția spre fundamentele ei, Sfinţii Părinţi, operând în același timp şi O 
semnificativă mutație în ceea ce priveşte duhul în care teologhiseşte. 
Acest din urmă aspect implică în principal caracterul personal al 
experierii conştiente, în mod liturgic şi ascetic, cu o clară finalitate 
duhovnicească a trăirii conţinutului învățăturilor de credință. 
Importanța teologiei Părintelui Stăniloae nu se limitează la ortodoxia 
românească sau la teologia ortodoxă în general, ci constituie un centru 
de atenţie şi de viu interes chiar şi pentru teologi din afara Bisericii. 
Acest lucru îl dovedesc studiile și tezele de doctorat elaborate asupra 
teologiei sale de autori neortodocşi, prin intermediul cărora ecouri ale 
teologiei genuine patristice se răsfrâng şi în afara Ortodoxiei, 
ajutându-i astfel pe cei ce caută adevărata învățătură a Evangheliei să 
descopere locul în care aceasta este păstrată şi trăită în mod identic cu 
cel al Apostolilor. 

În cele ce urmează înfățişăm două direcţii care pot fi urmărite în 
opera Părintelui Stăniloae, legate de concepția sa despre Sfânta 


gândirea Părinților e nemuritoare” (F. STRAZZARI — L. PREZZI [ED.], „Una teologia 
filocalica. Intervista a Padre Dumitru Stăniloae”, 1! regno-attualita 34 [1989], p. 107 
— citat de Maciej BIELAWSKI, Părintele Dumitru Stăniloae, o viziune filocalică despre 
lume, trad. rom. diac. loan 1, Ică jr, Ed. Deisis, 1998). 

55 „Demarajul” oficial al neopatristicii poate fi considerat anul 1936, când, la Primul 
Congres Internaţional al Teologilor Ortodocşi, Părintele George Florovsky atrăgea 
atenţia asupra urgenţei vitale de a reveni la Sfinţii Părinţi şi de a înainta în duhul 
teologhisirii lor. Acestui îndemn i s-au adăugat treptat mari teologi ortodocşi ai 
veacului: Vladimir Lossky (cu clasica sa Teologie mistică a Bisericii de Răsărit şi cu 
studiile sale în care repune în valoare perspectiva patristică asupra unor probleme 
dogmatice), Arhimandritul Justin Popovici (cu o Dogmatică în 3 volume şi mai multe 
Studii în care delimitează în mod precis Ortodoxia de tendinţele filosofice, umanist- 
antropocentrice și minimalist-dogmatice care s-au făcut simţite în teologia academică 
a veacului XX), Panaghiotis Nellas (editor de texte patristice fundamentale şi al 
revistei Synaxis, autor al unei clasice antropologii ortodoxe şi a mai multe studii 
importante) ş.a. 

Scriptură, concepție întemeiată pe o viziune de sinteză asupra teologiei 
patristice, mai cu seamă a celei a Sfântului Maxim Mărturisitorul şi a 
Sfântului Grigorie Palama. Avem astfel o primă direcţie privitoare la 
natura Scripturii şi la locul ei în sânul Bisericii, şi o alta legată de locul 
Scripturii în relația personală a credinciosului cu Dumnezeu. 


i). Natura Bibliei şi locul ei în teologie şi Biserică 


Urmând în special gândirii Sfântului Maxim Mărturisitorul, 
Părintele Stăniloae încadrează Scriptura în contextul larg al revelării 
treptate a lui Dumnezeu: în natură, în Scriptură şi în Persoana istorică a 
lui lisus Hristos. Sfântul Maxim Mărturisitorul recunoaşte prezența 
rațiunilor dumnezeieşti$ atât în lumea creată, în cosmos, cât și în 
Scriptură. Piscul ierarhiei raţiunilor prezente în lume şi în Scriptură 
este reprezentat de Întruparea lui Hristos, ca întrupare a Raţiunii 
Dumnezeiești în însăşi Persoana ei, căci „înțelesurile Scripturii şi cele 
nevăzute ale lumii nu sunt nici ele decât trupurile Raţiunii, nu Rațiunea 
însăși”*”, Celelalte raţiuni sunt doar gânduri ale lui Dumnezeu sau 
temeiuri raționale, idei-forță prezente în creaţie şi Scriptură. Există 
astfel o unitate şi chiar o continuitate între ceea ce se numeşte în 
Dogmatică Revelaţie naturală și Revelație supranaturală, deoarece atât 
Sfânta Scriptură cât şi cosmosul Îl fac „străveziu” pe Acelaşi 
Dumnezeu care a creat cosmosul şi care grăieşte în Scripturi. Fiecare o 
implică pe cealaltă: „legea scrisă e implicată ca potență în cea naturală, 
cea naturală e actualizată ca virtute în cea scrisă”. De aceea Biblia, 
AR Si SON NN “DR 
e „Raţiunile” dumnezeieşti sau ale lui Dumnezeu reprezintă gândurile pe care 
Dumnezeu le are în legătură cu creaţia Sa încă înainte de a zidi. Aceste raţiuni au o 
veşnicie relativă, în raport cu cea absolută a Persoanelor Dumnezeieşti şi a fiinţei lui 
Dumnezeu. Ele se mai numesc şi „paradigme” divine. 

Pr. Prof. DUMITRU STĂNILOAE, nota 137 la: Sfântul Maxim Mărturisitorul, 
Ambigua, PSB 80, trad. din grecește, introd. şi note de Pr. Prof. Dumitru Stăniloae, 
EIBMBOR, București, 1983, p. 129 

ibidem, nota 136, p. 128 

deşi este o formă privilegiată a Revelaţiei, totuşi este supusă Revelaţiei 
ca întreg. Avem de-a face cu întrupări succesive, tot mai intense, ale 
Logosului veşnic al lui Dumnezeu. 

În privinţa raportului dintre Biblie, Tradiţia patristică şi teologia 
ortodoxă, Părintele Stăniloae consideră că unele idei scripturare au fost 
dezvoltate de Părinţi, iar ulterior au fost incluse în ansamblul teologiei 
ortodoxe. În teza sa de doctorat închinată Părintelui Stăniloae şi 
gândirii sale teologice, Părintele „Maciej Bielawski vizualizează acest 
proces prin următoarea diagramă”: 


Biblie > Părinţii răsăriteni > teologia/teologii ortodocşi 


baza > dezvoltarea > precizarea 


Este important să reținem acest proces deoarece el indică 
modalitatea în care în sânul Bisericii Scriptura şi Tradiţia se află într-un 
dinamism permanent; iar una din expresiile acestui dinamism este 
însăși teologia Bisericii“. În acest dinamism se ascunde de fapt Hristos 
Însuşi, Care se face pe Sine cunoscut fiecărei noi generaţii de 
credincioşi: 


„În Onodoxie Hristos Însuşi îşi interpretează cuvintele 
Sale din Scriptură pentru că prin Tradiţie Biserica 
Ortodoxă petrece în harul Sfântului Duh pentru că Duhul 
lui Hristos locuieşte în ea”*!. 


 M. BIELAWSKI, op.cit., p. 112 

0 Vezi şi considerațiile Părintelui D. STĂNILOAE din studiile: „Caracterul permanent 
şi mobil al Tradiţiei”, în Studii Teologice, an XXV, 1973, nr. 3-4, pp. 149-164; 
„Primirea Tradiţiei în timpul de azi din punct de vedere ortodox”, în Srudii Teologice, 
an XXVII, 1975, nr. 1-2, pp. 5-8; „Concepţia ortodoxă despre tradiţie şi dezvoltarea 
doctrinei”, în Ortodoxia, an XXVII, 1975, nr. 1, pp. 5-14; „Sfânta Tradiţie. Definirea 
noțiunii şi întinderii ei”, în Ortodoxia, an XVI, 1964, nr. 1, p. 47-109. 
4 Pr. D. STÂNILOAE, „Sfânta Tradiţie...”, p. 93 

Părintele Stăniloae „era convins că în procesul revelaţiei există un 
miez lăuntric sau spiritual [...], neschimbabil, pe care omul îl atinge 
numai dezvoltându-şi capacităţile spirituale şi nu prin atitudini critice şi 
raționaliste”“?. Spre acest miez lăuntric trimite tot ceea ce Biserica 
pune la îndemâna credincioşilor: Scriptură, Sfinte Taine, sfintele slujbe 
etc., şi de aceea Scriptura nu apare ca ceva străin în sânul Bisericii. 
Dimpotrivă, avem de-a face cu un „dialog viu al Bisericii cu Hristos, 
care se poartă în mod principal prin Sfânta Scriptură şi prin Sfânta 
Tradiţie”“?. Aşadar Scriptura este prezentă în relaţia sa dinamică cu 
Biserica şi cu Tradiţia, având ca scop aducerea noastră la cunoașterea 
lui Dumnezeu şi la o legătură vie cu El. 


„Sfânta Scriptură este una din formele în care se păstrează 
Revelația în eficiența ei, ca apel al lui Dumnezeu în 
continuare”. 


ii). Sfânta Scriptură şi legătura omului cu Dumnezeu 


Revelația supranaturală însăşi este înțeleasă de Părintele Stăniloae 
ca 0 realitate pe care suntem chemați să o cunoaştem și să o 
aprofundăm mai ales printr-o înţelegere la nivel spiritual, care depinde 
nu atât de o metodă filologică și literală, cât mai ales de progresul 
duhovnicesc“. 

Subliniind faptul că Dumnezeu a creat lumea prin Fiul, în Duhul 
Sfânt, şi că Sfânta Scriptură este de asemeni rod al inspiraţiei Duhului, 
Părintele Stăniloae arată caracterul duhovnicesc, în cel mai strict sens 
al cuvântului, al cunoaşterii atât naturale, cât şi din Scripturi a lui 
Dumnezeu. Același Duh trebuie să se afle în omul care priveşte natura 


*2 M.BIELAWSKI, op. cit. p. 117 
“ Pr. Prof. Dr. DUMITRU STÂNILOAE, Teologia Dogmatică Ortodoxă, vol. 1, ed. 
a I-a, EIBMBOR, Bucureşti, p. 39 
dă 
ibidem 
“5 M.BIELAWSKI, op. cit., p. LI? 

ori citeşte Scriptura, iar Duhul se dă omului în Biserică prin Sfintele 
Taine. Astfel că Părintele Stăniloae vorbeşte de obscuritatea lumii şi a 
Scripturii „pentru cei ce nu le înțeleg în Duh""*€. Prin urmare Scriptura 
nu poate fi înțeleasă în afara perspectivei unei legături vii cu 
Dumnezeu, în Duhul Sfânt. Concret, această legătură se realizează prin 
tot ceea ce a rânduit Biserica drept normă de vieţuire creştinească, iar 
căile efective sunt descrise în scrierile ascetice şi duhovniceşti ale 
Părinților trezvitori. De aceea Părintele Stăniloae leagă înțelegerea 
Scripturii, ca şi orice efort ascetic în general, de procesul cuprinzător al 
despătimirii, al iluminării şi al desăvârşirii. În mod particular simțurile 
duhovniceşti, și mai ales „simţirea minţii”, trebuie să devină curate 
spre a putea cunoaşte cele dumnezeieşiti. În acest punct Părintele 
Stăniloae dezvoltă idei din Sfântul Diadoh al Foticeii, pentru care 
simțirea minţii este cea care sesizează „realităţile distincte din lumea 
nevăzută”, dumnezeiască. 


„Părinţii Bisericii, când vorbesc de simțirea minţii, afirmă 
un contact direct al minţii cu realitatea spirituală a lui 
Dumnezeu, nu cu o simplă cunoaştere a Lui de la distanţă, 
Este ceva analog cu înțelegerea unei persoane cu care ești 
în contact. Chiar cuvintele [Scripturii, n.n.) ne arată că 
suntem de la început într-o legătură cu Dumnezeu, în mod 
ontologic, printr-o putere a Lui şi prin firea ce ni s-a dat. 
Spititualitatea ne face conştienţi de această legătură”"*. 


În acest fel, citirea Scripturii e situată de Părintele Stăniloae pe 
linia contemplaţiei, în continuitatea celei mai bune tradiții patristice 
despre „theonia” biblică. 


% Pr. D. STĂNILOAE, nota 133 la: Sfântul Maxim Mărturisitorul, Ambigua, trad, cit., 
, 123 

Sfântul DIADOH AL FOTICEII, Cuvânt ascetic..., c. 30, FR | (ed. cit.), p. 425 

* Pr. Prof. Dr. DUMITRU STĂNILOAE, Spiritualitatea Ortodoxă. Ascerica şi mistica, 

EIBMBOR, Bucureşti, 1992, p. 21 


Fiind vorba de viața personală duhovnicească a celui ce citește 
Sfânta Scriptură, rezultă că și exegeza Scripturii are un caracter 
personalist. Este important să reținem şi să valorificăm această poziţie 
profund patristică și bisericească deoarece ea ne fereşte de a cădea în 
ispita exegezei scientiste profesată de şcolile exegetice moderne din 
Biserica Catolică şi din cele protestante. Părintele Stăniloae, deși 
cunoştea aceste şcoli exegetice, „a rămas tot timpul critic față de aceste 
metode şi şcoli şi a dezvoltat față de acestea o atitudine polemică mai 
mult sau mai puţin deschisă”, Scopul principal al exegezei este prin 
urmare acela de a-l aduce atât pe tâlcuitor cât şi pe cei care beneficiază 
de tâlcuirea lui într-o relaţie mai intimă cu Dumnezeu. 


„Prin revelația supranaturală, Dumnezeu face să se ivească 
în conştiinţa celui credincios într-un fel direct cuvinte de 
ale Sale, sau cuvinte care pun în evidență Persoana Lui, nu 
lucrând prin natură, ci printr-o vorbire şi acţiune care fac 
mai clară prezența Persoanei Lui în conducerea acestuia 
spre unirea cu Ea, ca ţinta lui finală. Prin aceasta 
Dumnezeu intră în comuniune directă şi evidentă cu cel 
credincios”50, 


Din acest ultim citat putem vedea că rolul exegezei este tocmai 
acela de a ajuta conştiinţa celui credincios să intre într-o legătură vie cu 
Dumnezeu prin intermediul Scripturii. 

Dacă viața duhovnicească este înțeleasă ca un urcuş neîncetat al 
omului către Dumnezeu, atunci adevărata tâlcuire a Scripturii va face 
ca întregul ei conţinut să fie „cunoscut, aplicat şi trăit într-o tot mai 
mare adâncime şi intensitate, pentru că Însuşi cuvântul Revelaţiei, care 
este Hristos cel necuprins, Se vrea cunoscut şi însuşit tot mai mult şi 
iubit tot mai intens”5 


“ M. BIELAWSKI, op. cit., p. 14 > 
*% Pr. D. STĂNILOAE, Teologia Dogmatică Ortodoxă, vol. |, ed. cit. p. 39 
*! ipidem, p. 43 

1.4. Inspirația Sfintei Scripturi 


Inspirația Sfintei Scripturi este crezută şi mărturisită de Biserică 
drept o lucrare directă şi nemijlocită a Duhului Sfânt asupra autorului 
biblic, aghiograful. Definiţiile „clasice” din manuale şi dicționare spun 
că această lucrare constă, negativ, în ferirea aghiografului de greşeli, 
iar pozitiv în umplerea puterilor sale personale de energie 
dumnezeiască astfel încât să fie destoinic pentru primirea, exprimarea 
Şi transmiterea corectă a învățăturilor dumnezeiești de credință, de 
morală care formează conţinutul Revelaţiei supranaturale biblice"?. 
Între inspirație și Revelaţie trebuie să facem distincţie, inspirația 
condiționând primirea şi fixarea în scris a Revelaţiei şi transmiterea ei 
pe această cale oamenilor. 

Dacă în teologia biblică contemporană faptul inspiraţiei este 
general recunoscut, problema naturii acestei inspiraţii este în 
continuare o „piatră de scandal”, rămânând încă destule aspecte 
controversate atât în ceea ce priveşte modul în care s-a realizat această 
inspiraţie, precum şi în privința rezultatului ei*%. În scrierile patristice, 
referințele polemice la probleme inspiraţiei sunt foarte rare, întrucât 
aceasta chestiune era de la sine înțeleasă, inspiraţia fiind un fapt 
oarecum de la sine înţeles, moştenit ca atare de la sinagogă şi mărturisit 


2 cf. Pr. Prof. Dr. ION BRIA, Dicţionar de Teologie Ortodoxă, EIBMBOR, Bucureşti, 
1994, p. 212 

55 Pentru detaliile chestiunii din punctul de vedere al multiplelor implicaţii şi 
probleme se poate vedea cel mai recent studiu românesc pe această temă: Pr. Prof. 
Dr. VASILE MIHOC, „Canonul și inspiraţia Sfintei Scripturi văzute din punct de vedere 
ortodox”, Ortodoxia, an XLVIII (1997), nr. 1-2, p. 19. De asemenea: Diac. IOAN 
GLĂJAR, „Problema interconfesională a inspiraţiei biblice”, Ortodoxia VIII (1957), 
pp. 216-238; H. HAAG, „Le probleme de l'inspiration aujourd'hui”, Mysrerium 
Salutis, vol. 1.2, Ed. du Cerf, Paris, 1969, pp. 136-143; JOHN GOLDINGAY, 
„Inspiration”, A Dictionary of Biblical Interpretation, Ed. R. ]. Coggins & ]. L. 
Houlden, Londra, 1992, pp. 314-316; G, COURTADE, „Inspiration et inntrance”, 
Dictionnaire de la Bible. Supplement, IV, Paris, 1949, col, 482-559. 


42 


explicit şi de scrierile Noului Testament. Astfel, avem din acea epocă o 
seumă de sfaturi date de Părinţi şi scriitori bisericeşti vechi precum şi 
diferite hotărâri sinodale“*, practici liturgice legate de Sfânta Scriptură 
Şi citirea ei culticăss, care toate exprimă cinstea la care se aflau 
Scripturile în viaţa creştinilor tocmai datorită caracterului lor inspirat. 
În general concepția patristică despre inspirație implica trei aspecte, 
fiecare cu consecinţele sale speciale: a) Dumnezeu este autorul Sfintei 
Scripturi, b) rolul autorului uman era înțeles în mod diferit şi c) prin 
inspiraţie Sfânta Scriptură devine cu adevărat cuvânt al lui Dumnezeu 
adresat oamenilor, 

Textele scripturare care întemeiază învățătura despre inspiraţie pot 
fi împărțite în două categorii: cele care mărturisesc acest fenomen ca 
existent şi cele care îl descriu. În prima categorie clasice sunt 2 Tim. 3, 
16 şi 2 Pt. 1, 20-21, care vorbesc, primul despre inspiraţia Scripturii ca 
întreg, iar al doilea despre inspirația fiecărui aghiograf. Ele se 
completează fericit, deoarece, aşa cum vom vedea, scrierea de către 
autorii sfinţi a cărților Scripturii a fost un fenomen teandric, 

A doua categorie de texte dă mărturie despre diferite forme pe care 
le poate avea inspiraţia. În ființa ei inspiraţia este unitară, dar formele 
exterioare accesibile nouă pe calea simţurilor fizice sunt multiple. 
Astfel, Biblia ne dă mai multe învățături despre modul în care s-a 
realizat inspirația, învățături şi informaţii care trebuie luate împreună, 
deoarece fiecare surprinde doar o fărâmă din fenomenul tainic şi adânc 
al inspiraţiei. În general, se arată că „agentul” direct al inspiraţiei este 
Persoana Dumnezeiscă a Duhului Sfânt, care uneori are o acțiune 
irezistibilă (Num. 22, 38) şi învinge orice rezistență (Amos 3, 8; lerem. 


ZA Aşa canoanele 60 şi 85 Apostolice. La fel, Sinodul de la Laodiceea (360) hotărăște 
să nu se citească în Biserică decât din cărţile inspirate (canonul 59), dând şi o listă a 
lor (canonul 60). 

5 Eusebiu al Cezareii pomeneşte de obiceiul pe care-l avea în veacul al II-lea 
Biserica din Corint să citească la adunările liturgice de duminică din Sfânta Scriptură, 
alăturând şi Epistola către Corinteni a Sfântului Clement Romanul (EUSEBIU AL 
CEZAREII, Istoria Bisericească IV, 23, 12, trad. rom. Pr. Teodor Bodogae, PSB 13, 
EIBMBOR, București, 1987, pp. 175-176). 

1, 5-7; 20, 7-9; Iona passim). Duhul este Cel care are iniţiativa (Amos 
3, 8; 7, 14-16), inură în profet şi îi pune în gură cuvintele sfinte (lerem. 
1, 9; lez. 2, 2; 3, 24), îl face destoinic să audă cuvintele Duhului (Is. 22, 
1 


Din dubla perspectivă a scrierii cărților biblice şi a calității lor de 
texte sfinte, putem distinge două aspecte ale inspirației: sincronic şi 
diacronic. Cel sincronic, vizează momentul efectiv al scrierii 
respectivelor texte de către aghiografi. Acest aspect nu este caracterizat 
însă de suspendarea extatică a capacităților intelectuale ale autorului, 
care suspendare l-ar transforma într-un instrument pasiv în mâna lui 
Dumnezeu. Această concepţie, numită şi „dictare divină”, este ilustrată 
în unele scrieri patristice de imaginea plectrului (instrument de ciupit 
coardele instrumentelor muzicale) care ciupeşte corzile chitarei*€. 
Dictarea însă este contrazisă de incontestabilul rol al autorului uman, 
care în cursul scrierii îşi pune amprenta stilului, culturii şi formaţiei 
sale asupra textului pe care îl scrie. Acest lucru este evident pentru 
oricine care este familiarizat cu scrierile biblice, putând deosebi lesne, 
de exemplu, pe Sfântul Ioan de Sfântul Pavel, sau pe profetul Moise de 
Isaia, De aceea aspectul sincronic al inspiraţiei trebuie înțeles mai cu 
seamă în sensul unei taine ce „nu suferă ispitire”, a legăturii directe şi 
vii între aghiograf şi Duhul Sfânt care îl umbreşte, împuternicindu-i 
aptitudinile sale naturale spre a nu greşi şi povățuindu-i gândirea pentru 
a putea fixa în scris evenimentele Revelaţiei şi voia lui Dumnezeu. Din 
acest motiv, inspiraţia şi Revelația nu coincid nici măcar în aspectul 
sincronic, de moment, al scrierii textelor biblice. 

Al doilea aspect al inspiraţiei este cel diacronic, manifestându-se 
într-un interval de timp care depăşeşte momentul scrierii efective a 
textelor biblice de către aghiograf. Pe de o parte, acest aspect vizează 


5 Aşa ATENAGORA, Solie pentru apărarea creștinilor, VIL; IX, PG 6, 904, 908: 
pentru el suflarea Duhului ca inspirație aduce pe om la un fel de înrudire 
(sympatheia) cu Dumnezeu; Sfântul IUSTIN MARTIRUL ŞI FILOSOFUL, Cuvânt către 
greci, VIII, 7, PG 6, 257; Sfântul HIPOLIT AL ROMEI, Despre Hristos şi Antihrist, IL, 
PG 10, 728, 

înseşi preocupările autorului sfânt avute în vederea redactării scrierilor 
sale. La începutul Evangheliei sale, Sfântul Luca mărturiseşte că a 
cercetat „toate cu de-amănuntul” (Le. 1, 3), arătând prin aceasta că 
înainte de scrierea Evangheliei sale a întreprins o susținută lucrare de 
cercetare şi aflare a detaliilor legate de viața pământească a 
Mântuitorului Hristos. Adesea, de altfel, în Evanghelia sa Sfântul Luca 
vădește accesul la surse inedite de informaţii, de primă mână, cum ar fi 
cele despre bunavestirea naşterii Sfântul Ioan Botezătorul, bunavestirea 
Maicii Domnului, călătoria la Ierusalim a copilului Iisus etc. Desigur 
că Duhul Sfânt l-a povăţuit şi l-a adumbrit în tot cursul acestor 
cercetări, inspirându-l atât în selecția informațiilor cât şi în sinteza şi 
modul lor de organizate în cadrul Evangheliei. Toate aceste lucrări au 
avut loc în timp, precedând scrierea efectivă a Evangheliei. Acelaşi 
lucru este valabil, într-o măsură mai mare sau mai mică, şi în cadrul 
tuturor celorlalte scrieri noutestamentare şi biblice în general. 

Pe de altă parte, aspectul diacronic al inspiraţiei vizează calitatea 
intrinsecă de text sfânt, plin de har, pe care Scriptura o dobândește în 
urma inspiraţiei. Despre acest lucru, în tratatul său contra lui Eunomie, 
Sfântul Grigorie de Nyssa spune că: 


„toată Scriptura este numită de Dumnezeu insuflată 
(BeozvevoToc) şi din acest motiv învățătura ei este prin 
dumnezeiască inspirație (eunvevotc)""”, 


Sfântul Grigorie distinge aşadar între calitatea Scripturii de a fi 
inspirată, calitate denumită prin adjectivul verbal QeozvevoToş, preluat 
de la Sfântul Pavel (2 Tim. 3, 16), şi însăşi acțiunea de inspiraţie pe 
care au suferit-o „Sfinţii de-Dumnezeu-purtaţi”st, şi pe care o 
denumeşte cu substantivul euzvevoig. Această calitate definită prin 
termenul paulin de Osomvevoros stă la baza profundei cinstiri pe care 
Biserica o dă Scripturii, şi care face ca ea să fie considerată cu adevărat 


s? Sfântul GRIGORIE DE NYSSA, Contra lui Eunomie VII, PG 45, 744 
5% ibidem 

»glăsuiri ale Duhului”. De aceea inspiraţia reprezintă un act cu efecte 


pe care Scriptura le păstrează neîntrerupt. Între aceste efecte cel mai 
important e acela ca Scriptura ÎI face cunoscut pe Dumnezeu şi are 
puterea harică de a transmite celui ce o citeşte în duh de rugăciune o 
„Simțire a prezenţei Lui” şi o cunoaştere a Sa aflată pe linia 
contemplaţiei mistice, cunoaştere de care vorbesc toți Sfinţii Părinţi. 
Acest aspect diacronic al inspirației vizează şi faptul că Dumnezeu 
este activ şi lucrător prin intermediul cuvântului Său până la sfârșitul 
veacurilor. În acest sens trebuie înţelese cuvintele Sfântul Apostol 
Pavel: „cuvântul lui Dumnezeu e viu și lucrător şi mai ascuţit decât 
orice sabie cu două tăişuri, şi pătrunde până la despărţitura sufletului și 
duhului, dintre încheieturi: şi măduvă, și destoinic este să judece 
simțirile şi cugetările inimii” (Evr. 4, 12). Dar pentru ca această putere 
harică latentă în textul biblic, pătrunsă aici prin inspiraţie, să devină 
efectivă, citirea trebuie făcută din perspectiva credinței în învierea lui 
Hristos. Doar El ridică vălul de pe inima omului astfel încât să poată 
găsi viața dumnezeiască în cuvintele Scripturii (cf. 2 Cor. 3, 14 ş.u.). 
De aceea, aspectul diacronic al inspiraţiei ridică o serie de exigențe 
legate de modul raportării noastre la cuvântul biblic, exigenţe legate 
atât de viaţa personală a tâlcuitorului Scripturii, cât şi de metodologia 
ermineutică umană. Despre aceste chestiuni vom vorbi însă mai pe larg 
în cea de-a patra parte a cursului nostru”, Aici reținem deocamdată 
faptul că aspectul diacronic al inspiraţiei face din aceasta o adevărată 
categorie ermineutică cu implicații multiple în procesul de exegeză, dar 
şi în viața personală duhovnicească, şi chiar în cea liturgică. Pe acest 
aspect de cuvânt purtător şi dătător de har pe care îl au cuvintele 
Scripturii se întemeiază şi întrebuințarea liturgică a Evangheliei, atât în 
procesiunile de la Sfânta Liturghie sau ale slujbe, precum şi în 


5 ibidem 
% Sfântul GRIGORIE DE NYSSA, Tâlcuire amănunţită la Cântarea Cântărilor XI, trad. 
Tom. Pr. Prof. Dumitru Stăniloae, PSB 29, EIBMBOR, Bucureşti, 1982, p. 262 

$! „Noţiuni de ermineutică biblică” 

cinstirea deosebită care i se dă de către credincioşi (de exemplu, 
închinarea la Sfânta Evanghelie în cadrul utreniei duminicilor etc.). 
Începând cu scriitorul bisericesc Origen, se poate identifica în 
scrierile vechi şi patristice existența unei alte categorii de inspirație, 
diferită de cea biblică. Este vorba de inspiraţia pe care trebuie să o aibă 
tâlcuitorul Scripturii pentru a putea pătrunde în tainele acesteia: 


„Pentru ca Biblia să nu rămână cartea închisă a 
Apocalipsei, cititorul trebuie să audă în vremea lecturii un 
cuvânt intim în sufletul său. Pentru a-l înţelege pe Isaia 
sau pe Daniel trebuie să fii în acelaşi Duh Sfânt care i-a 
inspirat”'*?. 


Sfântul Grigorie Taumaturgul spune de asemenea că: 


„aceeaşi putere este necesară celor care profeţesc şi celor 
care îi ascultă pe profeţi, şi nimeni n-ar putea să asculte pe 
profet dacă însuşi Duhul care profeţeşte în el nu i-ar 


acorda înțelegerea cuvintelor Sale”*. 


Unii teologi mai noi vorbesc chiar despre faptul că „nu este una 
inspiraţia Scripturii şi alta inspirația Părinţilor”*”. În acelaşi sens se 
pronunță și profesorul de Dogmatică G. Martzelos, de la Tesalonic, 
atunci când arată că există „o acțiune continuă a energiei 
Mângâietorului, care conduce fără deosebire atât pe Apostoli cât şi pe 


Părinţi, adică întreaga Biserică”%5. De asemenea, Sfintele Soboare a 


% Cf. ORIGEN, Comentariu la Evanghelia după loan, X, 28 şi Comentariu la 
Evanghelia după Matei, XIV, 11; XV, 30, apud HENRI CROUZEL, Origen: 
personajul-exegetul-omul duhovnicesc-teologul, trad. rom. C. Pop, Ed. Deisis, Sibiu, 
1999, p. 127. 

% Sfântul GRIGORIE TAUMATURGUL, Cuvânt de mulțumire, XV, 179, apud H. 
CROUZEL, op. cit., p. 127 

% GEORGE FLOROVSKY, Sfânra Scriptură, Biserica, Tradiţia, Tesalonic, p. 25 

% Prof. Dr. GEORGIOS MARTZELOS, Sfinţii Părinţi şi problematica teologică, trad. de 
Pr. Cristian-Emil Chivu, Ed. Bizantină, Bucureşti, 2000, p. 28 

toată lumea (ecumenice) îşi încep hotărârile lor cu expresia „părutu-s-a 
Duhului Sfânt şi nouă”, preluată din hotărârea sinodului apostolic de la 
Ierusalim (F.A. 15, 28), mărturisind prin aceasta împreuna-lucrare a 
harului. Chiar dacă socotim inspirația biblică drept un fenomen care i-a 
caracterizat numai pe autorii biblici, totuși nu o distingem după esența 
ei de aceste tipuri de inspirație pe care le-am amintit mai sus, şi care 
caracterizează scrierile Sfinţilor, deoarece aceste scrieri sau hotărâri 
sinodale nu reprezintă altceva decât extensiunea și explicitarea 
învățăturilor inspirate ale Sfintei Scripturi. În acest sens, inspiraţia de 
care se vorbește în legătură cu scrierile patristice sau ale Soboarelor 
Bisericii reprezintă o extensiune şi un efect de-a lungul timpului ale 
inspiraţiei biblice propriu-zise. Trăind în duhul Scripturii, îmbibându-şi 
mintea şi viața de cugetele şi cuvintele ei, împlinind toate cele rânduite 
de Dumnezeu, Sfinţii s-au împărtăşit de harul acesteia, şi de aceea şi 
serierile lor pot fi socotite ca insuflate şi inspirate, dar într-un sens mai 
larg al cuvântului. Inspirația biblică în sens strict caracterizează numai 
cărţile Sfintei Scripturi, ceea ce asigură Scripturii un ușor raport de 
preeminență în ansamblul scrierilor Bisericii, De aceea, pentru 
Susținerea unei învățături de credință este absolut necesară o 
fundamentare biblică, chiar şi printr-un un singur verset, De asemenea, 
Biserica refuză să dogmatizeze sau să proclame anumite învățături, 
care deşi pot avea o bună mărturie în Tradiţie și în viaţa liturgică (de 
exemplu, înălțarea cu trupul la cer a Maicii Domnului), totuşi nu au 
fundament biblic. Prin aceasta vedem că Biserica cinsteşte scrierile 
patristice şi ale Sfinţilor şi face o distincţie foarte fină, dar reală, între 
inspiraţia biblică și cea a Sfinţilor. 

In lumina acestor precizări trebuie înţelese şi aspectele pe care le 
vom dezvolta în capitolele despre uzul Scripturii în mediul monahal şi 
despre locul Bibliei în viaţa duhovnicească. 

1.5. Vechiul şi Noul Testament 


Sfânta Scriptură în întregul ei reprezintă consemnarea scrisă sub 
inspirație dumnezeiască a unei părți din Revelaţie şi ea este unitară, 
chiar dacă o găsim împărțită în două mari secțiuni: Vechiul şi Noul 
Testament. Ambele Testamente reprezintă cuvântul lui Dumnezeu 
adresat oamenilor, dau mărturie despre unul şi acelaşi Dumnezeu şi 
sunt rodul lucrării aceluiaşi Duh Sfânt. De aici rezultă o unitate 
dogmatică şi de perspectivă teologică a ambelor mari părți care 
compun Biblia, precum şi a diferitelor cărți din cadrul acestora. 
Unitatea dintre Vechiul şi Noul Testament este evidenţiată, bunăoară, 
de Sfântul Grigorie de Nyssa, care, referindu-se la Sfânta Scriptură, 
spune că întreaga sa teologhisire se întemeiază pe „cuvântul inspirat al 
Testamentului”"06 şi pe „predania Părinţilor”$”, Aşadar, putem vedea că 
el foloseşte cuvântul Testament la singular pentru a desemna întreaga 
Biblie, arătând unitatea strânsă dintre cele două Testamente. 

Deşi sunt intim unite, totuşi Vechiul şi Noul Testament sunt 
distincte unul de celălalt. Această distincție face ca între ele să se nască 
o serie de raporturi. Un prim raport vizează faptul că în Vechiul 
Testament avem de-a face cu o pregătire a omenirii pentru primirea 
descoperirii depline a lui Iisus Hristos şi a Evangheliei Sale. Din acest 
motiv, Vechiul Testament lipsit de cel Nou rămâne nedesăvârșit şi 
pentru a putea fi citit şi înțeles în sensul pe care Dumnezeu l-a 
imprimat lui este nevoie de o perspectivă noutestamentară în citirea şi 
interpretarea sa, 

Sfinţii Părinţi vorbesc despre o gradaţie, despre o anume ierarhie 
între cărţile Sfintei Scripturi. Această concepție poate fi urmărită 


45 Sfântul GRIGORIE DE NYSSA, Cuvânt Apologetic la Hexaimeron, în: Sfântul 
GRIGORIE DE NYSSA, Scrieri. Partea a doua: Scrieri exegetice, dogmatico-polemice 
şi morale, traducere de Pr. prof. dr. Teodor Bodogae, PSB 30, EIBMBOR, Bucureşti, 
1993, p. 95 

S? Sfântul GRIGORIE DE NYSSA, Epistola 5, 3, SC 363, p. 168 

începând cu Origen şi trecând prin Sfântul Grigorie de Nyssa, Sfântul 
Dionisie Areopagitul şi Sfântul Maxim Mărturisitorul. Potrivit acestei 
gradaţii, nu toate cărţile Sfintei Scripturi au aceeași „densitate” harică, 
nu toate vorbesc la fel de limpede despre tainele mântuirii şi nu toate 
au aceeași putere de a-L face prezent prin har pe Dumnezeu cel ce ne 
grăieşte prin Scripturi. Sfântul Vasile cel Mare vorbeşte despre o 
ierarhie între cărţile Proverbelor, Ecclesiastului şi Cântării Cântărilor, 
ierarhie care urmăreşte inițierea sufletului în tainele vieţii duhovniceşti. 
La Sfântul Grigorie de Nyssa în schimb, ierarhizarea urmăreşte un plan 
teologic, altul hristologic şi unul duhovnicesc. Gradaţia în plan teologic 
vizează măsura clarității cu care Scriptura vorbeşte despre Dumnezeu 
ca Treime de persoane, cea în plan hristologic vizează limpezimea 
grăirii Scripturii despre lisus Hristos, iar planul (uhovnicese exprimă 
măsura în care ele aduc folos duhovnicesc cititorului“ 

După cum între diferitele cărți vechitestamentare există o ierarhie, 
tot astfel Părinţii Bisericii 'vorbesc despre o ierarhie între Vechiul şi 
Noul Testament. Astfel că Noul Testament preia cele din Vechiul 
Testament înfăţişate acolo sub forma unor pilde, închipuiri sau profeţii 
şi le desăvârşeşte. Inclusiv litera legii lui Moise devine duhovnicească 
doar în măsura în care ea este „pedagog către Hristos”. Până la venirea 
Mântuitorului şi a harului, deşi legea era duhovnicească, ea nu putea fi 
înțeleasă ca atare deoarece îi lipsea împlinirea desăvârșită şi 
duhovnicească pe care a primit-o în Hristos. În partea a patra a cursului 
vom analiza principiul hristologic de tâlcuire a Scripturii şi vom 
observa acest lucru în chip mai detaliat. Aici este locul să arătăm că 
acest principiu se întemeiază pe hristocentrismul întregii Scripturii şi că 
putem vorbi despre hristocentrismul Vechiului Testament prin aceea că 
doar în Hristos cele din legea cea veche îşi găsesc deplina împlinire şi 
tâlcuire. 

Dar Sfinţii Părinţi nu s-au ocupat numai de aspectele dogmatice ale 
raporturilor dintre Vechiul și Noul Testament, ci au integrat această 


% Sfântul GRIGORIE DE NYSSA, Omilii la Ecclesiast I, în: Sfântul GRIGORIE DE 
NYSSA, Scrieri. Partea a doua..., PSB 30, pp. 197-198 

teologhisire în cadrul general al vieţii duhovniceşti pe care ei o trăiau, o 
propovăduiau şi către care îşi îndrumau turma. În acest cadru, raportul 
dintre Vechiul şi Noul Testament este înțeles pe linia aprinderii dorului 
după Hristos. Astfel, rolul Vechiului Testament, dincolo de informaţiile 
legate de zidirea lumii și a omului, de căderea în păcat şi de restul 
evenimentelor şi profeţiilor pe care le conţine, este acela de a ne 
deştepta dorul şi râvna după patria cea cerească, după Ierusalimul cel 
de sus, după starea noastră paradisiacă. Citind Vechiul Testament 
creştinul îşi cunoaşte mai bine obârşia şi starea de decădere, precum şi 
trebuinţa unui Mântuitor. Această stare duhovnicească de dorință a 
mântuirii, de nostalgie a paradisului și a lui Dumnezeu este foarte 
importantă pentru viața duhovnicească. Ea asigură râvna necesară 
înaintării şi fereşte de blazare. 

Atât Vechiul cât şi Noul Testament urmăresc scoaterea omului de 
sub influența duhurilor nefaste şi în amândouă putem experia prezența 
aceluiaşi Dumnezeu care a inspirat scrierea lor. Faptul că în scrierile 
Proorocilor luceşte același Hristos Care se va arăta desăvârşit din 
Fecioară şi va da Evanghelia, îl face pe Sfântul Grigorie să vorbească 
despre o Biserică a Vechiului Testament care premerge celei 
desăvârşite a Noului Legământ. Biserica cea veche era una a tipurilor, a 
închipuirilor, a umbrelor. Toate acestea au fost mistuite prin arătarea 
Evangheliei“. Aşadar este nevoie de credința în Hristos și de învățătura 
Sa pentru a înțelege adevăratul sens al Vechiului Testament. Lectura 
hristologică a Vechiului Testament face ca şi scrierile 
vechitestamentare să fie la fel de importante în viaţa creştinului ca şi 
cele noutestamentare, chiar dacă între ele, așa cum am văzut, există o 
ierarhizare. De aceea cele două se cer citite împreună şi o bună 
înțelegere a Noului Testament doar în măsura în care este citit şi 
asimilat şi Vechiul Testament. 

Unitatea dintre Vechiul şi Noul Testament este arătată de asemenea 
şi de prezenţa tipurilor. Despre ele vom vorbi mai pe larg în partea a 


49 Sfântul GRIGORIE DE NYSSA, Tâlcuire amănunţită la Cântarea Cântărilor V, trad. 
cir. p. 178 


51 E Ş 


patra a cursului. Deocamdată semnalăm aici prezența şi importanța lor 
deoarece tipurile arată în modul cel mai pregnant raportul pregătire- 
împlinire existent între Vechiul şi Noul Testament. Mai mult, aceste 
raporturi nu sunt nişte simple conjecturi stabilite intelectual şi arbitrar 
de teologi, ci reprezintă nişte „corespondențe tainice”? 0 intenţionate de 
Duhul Sfânt, Care a imprimat istoriei mântuiri un anumit curs şi apoi a 
insuflat pe oamenii sfinţi spre a descifra aceste taine. Tipurile deci 
mărturisesc unitatea intemă, ontologică, dintre Vechiul şi Noul 
Testament din perspectiva desfăşurării evenimentelor istorice, între 
care unele reprezintă prefigurarea (tipul) din Vechiul Testament, iar 
altele împlinirea acestor prefigurări (antitipul) în Noul Testament. 


I.6. Lectura duhovnicească a Scripturii în tradiția 
monastică (/ectio divina) 


Biserica a moştenit de la Sinagogă nu numai Vechiul Testament, ci 
şi unele metode exegetice, precum și un anumit tip de lectură 
scripturară prin care cititorul încearcă să sesizeze cuvântul personal şi 
concret pe care Dumnezeu i-l adresează prin intermediul Sfintelor 
Scripturi. De aceea îndemnul Sfântului Ciprian al Cartaginei poate fi 
considerat un program duhovnicesc pentru lectura duhovnicească a 
Scripturii: 

„Sau roagă-te cu sârguință, sau citeşte Scriptura! Suu 


vorbeşte-l lui Dumnezeu, sau ascultă-L!””! 


În vechea tradiție monahală egipteană slujbele dumnezeieşti erau 


reprezentate de așa-numita „sinaxă mică”, în cadrul căreia se citeau 12 


% pr. Prof. Dr. VASILE MIHOC, „Tipologia ca metodă de interpretare creştină a 
Vechiului Testament”, Altarul Banatului VIII (1997), nr. 7-9, p. 33 
Sfântul CIPRIAN AL CARTAGINEI, Epistola |, 15, PL 4, 221 

psalmi şi 12 rugăciuni. Această sinaxă era „mică” în comparaţie cu cea 
„mare”, în care se săvârşea Sfânta Euharistie şi care avea loc sâmbăta 
şi duminica. Restul timpului era ocupat de monahi cu rugăciuni scurte 
şi dese, alcătuite fie din versete sau chiar fragmente de versete din 
psalmi, fie din rugăciunea lui lisus'?. Alături de rugăciunea deasă se 
practica „meditaţia” (pehem)”, care consta în repetarea cu voce 
scăzută a unor texte din Sfânta Scriptură învăţate pe de rost în acest 
scop. Meditaţia textelor sfinte ține încă de făptuire”“, dar este un mijloc 
excelent de a accede la contemplație, atât de căutată de monahi. 
Repetarea meditată a unui text biblic permitea ca duhul ascetului să 
sesizeze treptat sensuri duhovniceşti tot mai adânci. Rugăciunile şi 
meditaţia alternau și se împleteau cu al treilea factor: rucodelia, munca 
săvârşită pentru procurarea celor necesare. Despre procesul lăuntric, 
intim al pătrunderii și lucrării cuvântului scripturar în sufletul celui ce-l 
citeşte şi meditează vom vorbi în capitolul următor. Aici ne aplecăm 
doar asupra practicii efective de a medita Scripturile şi de integrarea ei 
în viața cotidiană a monahului. Ceea ce se caută prin această meditare 
este lăsarea în mâna atotblândă, dar şi atotputernică, a lui Dumnezeu, 
Care, prin Duhul Său cel Sfânt, inițiază sufletul pregătit pentru aceasta 
în tainele dumnezeieşti ascunse în spatele literei Scripturii. 

Pentru monahii din pustia sketică, una din principalele îndeletniciri 
duhovniceşti era citirea şi meditarea Scripturii'5. Despre viețuitorii 
obştii Sfântului Pahomie cel Mare ni se relatează că cugetau şi citeau 


* Despre care ştim din descoperirile arheologice făcute în 1965 în Egiptul Inferior, la 
Kellia, că era practicată cu asiduitate de monahi (ANTOINE GUILLAUMONT, Originile 
vieții monahale. Pentru o fenomenologie a monahismului, trad. Constantin Jinga, Ed. 
Anastasia, 1998, studiile: „O inscripție în limba coptă despre «rugăciunea lui lisus»” 
şi „Rugăciunea lui Iisus la călugării de Egipt”, pp. 229-250, respectiv pp. 175-186). 

"3 TOMAS SPIDLIK, Spiritualitatea Răsăritului Creştin. II Rugăciunea, trad. rom. diac. 
Ioan 1. Ică jr, Deisis, 1998, p. 140 ş.u. 

” Potrivit împărțirii tripartite clasice a vieții duhovniceşti în: făptuire, iluminare şi 
desăvârşire. 

757. SPIDLIK, op. cit. p. 140 ş.u. 

neîncetat Sfânta Scriptură”€ şi nici nu erau călugăriți până ce nu învățau 
să citească. De asemenea, Sfântul Vasile cel Mare îşi redactează 
învățătura ascetică și regulile călugărești aproape exclusiv printr-o 
însăilare de citate scripturare. 

Acest tip de lectură a Scripturii se sprijină pe o anumită înţelegere 
a naturii ei. Pe de o parte ea este înțeleasă ca şi cuvânt al lui Dumnezeu 
către fiecare om, iar pe de altă parte sensul ei căutat prin meditaţie este 
cel de natură duhovnicească”. Înțelegerea „după literă” este văzută ca 
o rămășiță iudaică, câtă vreme creştinii sunt chemaţi să înţeleagă Biblia 
în Duh. De aici şi necesitatea rugăciunii pentru a înțelege Scriptura, 
precum şi starea de rugăciune ca finalitate a lecturii duhovniceşti a 
Scripturii. Sensul unui text nu este sesizat numai prin studiu, chiar dacă 
putem folosi o serie de instrumente auxiliare (dicţionare, gramatici 
etc.)'5, ci mai cu seamă prin citirea meditată a Scripturii, însoțită de 
rugăciunea făcută anume pentru ca Dumnezeu însuşi să descopere 
inimii noastre acest sens, Astfel, avem diferite rugăciuni lăsate de unii 
Sfinţi Părinţi pentru citirea Sfintei Scripturi. Sfântul loan Gură de Aur, 
bunăoară, ne-a lăsat o Rugăciune când urmează să citeşti sau, altul 
citind, să asculți: 


„Doamne lisuse Hristoase Dumnezeul nostru, deschide 
ochii şi urechile inimii mele ca să aud cuvintele Tale şi să 
înțeleg şi să fac voia Ta, Doamne, că nemernic sunt eu pe 
pământ. Nu ascunde de la mine poruncile Tale, ci deschide 
ochii mei ca să înţeleg măririle din Legea Ta. Căci către 


7 ibidem 

77 Vezi în partea a patra capitolul despre sensurile Sfintei Scripturi. 

78 Cf. ENZO BIANCHI, Cuvânt şi rugăciune. Introducere în lectura duhovnicească a 
Scripturii, trad. rom. M. C. Oros, Ed. Deisis, 1996, p. 79: „Dacă ai mijloacele 
necesare citeşte textele originale în ebraică sau în greacă, altminteri mulțumeşte-te cu 
O traducere. Serveşte-te întotdeauna proporţional cu pregătirea ta intelectuală de 
Septuaginta și de Vulgata, care sunt traduceri sfinte cinstite de Biserică de-a lungul 
veacurilor”, i 

Tine nădăjduiesc Dumnezeul meu, că Tu îmi vei lumina 
inima. Amin”. 


La fel şi Sfântul Isaac Sirul, marele dascăl al vieţii pustniceşti, ne 
învaţă să ne rugăm: 


„Doamne, dă-mi să primesc simţirea puterii celei din 
cuvintele Scripturii"*0. 


Dacă Logosul veşnic al Tatălui S-a întrupat gradual în cosmos, în 
Scriptură şi, deplin şi ipostatic, din Sfânta Fecioară Maria, atunci 
lectura duhovnicească a Scripturii ne conduce la o împărtăşire de 
Hristos. Din acest punct de vedere este inadecvată însăși „folosirea 
cuvântului lectură pentru a caracteriza contactul cu cărțile 
duhovniceşti, căci pentru monahii din vechime era vorba de o 
cuminecare, de un dialog cu Dumnezeu”*!. „Cât de dulci sunt cuvintele 
dumnezeieşti sufletului prezînţelepi! Ca o hrană ce încălzeşte trupul”, 
scrie Sfântul Isaac Sirul“. 

Alt mare Sfânt siriac, Sfântul Efrem Sirul, vorbeşte despre un 
raport al său cu Scriptura plin de dragoste, 'personificând cuvintele 
Scripturii și acordându-le o forță lucrătoare în suflet: 


„Am citit începutul Cărţii 
şi m-am umplut de bucurie, 
căci versetele ei, şi-au deschis brațele să mă întâmpine. 


” Sfântul IOAN GURĂ DE AUR, Fragmente la Ieremia, PG 64, 923-924 

5% Rugăciunea citirii”, în: Sfântul ISAAC SIRUL, Cuvinte despre sfintele nevoinţe. 
Cuvântul ascetic LXXIII: Care cuprinde sfaturi pline de folos, pe care le-a grăit cu 
iubire celor ce l-au ascultat pe el cu smerenie, FR 10, trad., introd. şi note de Pr, Prof. 
Dr. Dumitru Stăniloae, EIBMBOR, Bucureşti, 1981, p. 370. 

%! TOMAS SPIDLIK, op. cit., p. 128. A se vedea de asemenea întregul capitol VI: 
„Lectura meditată”, pp. 128-148. 

% Sfântul ISAAC SIRUL, Cuvinte despre sfintele nevoințe. Cuvântul XLV: Despre mila 
Stăpânului, prin care s-a pogorât, din înălțimea măririi Lui, la neputința oamenilor; 
şi despre încercări, FR 10 (ed. cit.), p. 239 


55 


Cel dintâi a alergat spre mine, m-a sărutat 
şi m-a condus la tovarăşul lui; 

şi când am ajuns la versetul 

în care este scrisă istoria Raiului 

ea m-a ridicat şi m-a dus din sânul Cărţii 


în însuşi sânul Raiului”, 


Tot el scrie despre Scriptură că 


„e o Carte care, mai presus de toate celelalte, 

prin istoriile ei 

ne face simţit Ziditorul şi ne predă lucrările Lui; 

face văzute toate podoabele Lui şi arată iscusința Lui”%“. 


Mai mult chiar, lectura insistentă și meditată a Scripturilor are ca 
efect dobândirea asemănării cu Cel ce ne grăieşte prin ele: „Bine faci 
că nu laşi din mâini oglinda lustruită a Sfintei Evanghelii a Domnului 
tău, căci ea oferă asemănarea tuturor celor ce privesc în ea”, scrie 
acelaşi Părinte dumnezeiescs5, 

Cuviosul Nichita Stithatul, ucenicul Sfântului Simeon Noul 
Teolog, face o legătură între statura duhovnicească a cititorului 
Scripturii şi modul în care acesta percepe şi împlineşte cuvântul biblic: 


„Altfel citesc Scripturile cei începători în viaţa de evlavie, 
altfel cei care au înaintat până la mijloc și altfel cei care au 
alergat până la desăvârşire. Celor dintâi citirea le este 
pâinea de la masa lui Dumnezeu, care susţine inimile lor 
în sfinţitele nevoinţe ale virtuții şi le dă vigoarea tăriei 
pentru lupta cu duhurile care pricinuiesc patimile, şi face 
luptători viteji împotriva dracilor, ca să poată zice: 


% Sfântul EFREM SIRUL, Inele despre paradis 5, 3, trad. rom. diac. loan Ică jr, în 
vol.: SEBASTIAN BROCK, Efrem Sirul, trad. rom. Pr. M. Ielciu, Ed. Deisis, 1998, p. 
210 

% ibidem, 6, |, trad. cit., p. 214 

8% Ad Publium, citat de S. BROCK, trad, cit., p. 93 

«Gătit-ai înaintea mea masă împotriva celor ce mă 
necăjesc pe mine» (Ps. 22, 5). Celor de-al doilea, le este 
vin din potirul dumnezeiesc, înveselind inimile lor şi 
scoțându-i din ei înşişi prin puterea înțelesurilor şi 
ridicându-le mintea de la litera care-i omoară, ca să 
cerceteze adâncurile duhului ei şi să le fie întreagă 
născătoare şi descoperitoare de înțelesuri, încât să poată 
spune și aceştia, cu drept cuvânt: «Paharul Tău mă îmbată 
cu tăria lui» (Ps. 22, 5). lar celor din urmă, le este 
untdelemn al Duhului Dumnezeiesc, înfrăgezindu-le 
sufletul, îmblânzindu-l şi smerindu-l prin covârşirea 
iluminărilor dumnezeieşti şi ridicându-l mai presus de 
slăbiciunea trupului, ca să poată striga şi ei, bucurându-se: 
«Vărsat-ai untdelemn peste capul meu şi mila Ta mă va 
urma în toate zilele vieţii mele» (Ps. 22, 5686, 


În viața Sfântului Serafim de Sarov se istoriseşte că încă de pe când 
era frate de mănăstire acesta citea cu râvnă Sfânta Scriptură în poziție 
de rugăciune, străduindu-se să o aplice în practică, făcând astfel viaţa 
sa o adevărată exegeză vie a Evangheliei”, 

Experienţa ascetică a monahilor a recunoscut în cuvintele Scripturii 
0 puternică armă împotriva gândurilor şi sugestiilor păcătoase ale 
diavolului. Astfel, avem de-a face în tradiția monahală cu o folosire a 
Scripturii numită „antiretică”, adică cu opunerea unor anumite versete 
biblice feluritelor atacuri de gând demonice. Scopul e de a curăţi 
mintea, de a o lumina și împuterici în luptă prin folosirea „sabiei 
Duhului, care e cuvântul lui Dumnezeu” (Efes. 6, 17). Clasic în acest 
domeniu e Anzireticul scriitorului ascetic Evagrie Ponticul. 


5 NICHITA STITHATUL, Cele 300 de capete despre făptuire, despre fire şi despre 
cunoştinţă. Suta a doua a capetelor naturale: despre curățirea minţii, c. 90, FR 6, 
trad. introd. şi note de Pr. Prof. Dr. Dumitru Stăniloae, EIBMBOR, Bucureşti, 1977, 

„296 
E cf. Arhim. DOSOFTEI MORARIU, Sfântul Serafim de Sarov: viața, nevoinţele şi 
învățăturile, ediţie îngrijită de Arhim. Ioanichie Bălan, Arhiepiscopia Sucevei şi 
Rădăuţilor, 1999, pp. 53-68 

Un alt rost al citirii rugate, duhovnicești, a Scripturii este ca această 
citire să devină pentru monah experierea prezenţei lui Dumnezeu, prilej 
de ascultare a Cuvântului dumnezeiesc. Sfântul Grigorie de Nyssa 
spune în una din omiliile sale la Cântarea Cântărilor că prin intermediul 
cuvântului biblic plin de har, sufletul care îl meditează ajunge la 
„simţirea prezenţei lui Dumnezeu”tt, într-un mod ce ţine de simţurile 
duhovniceşti ale creștinului, dăruite lui prin harul Mirungerii. Astfel 
are loc o comuniune cu Dumnezeu numită chiar „cuminecare prin 
cuvânt”. Pe această linie trebuie înțelese paralela Scriptură-Euharistie 
ce apare în scrierile Sfinţilor Părinţi și despre care Părintele Vasile 

“ Mihoc scrie: „ascultarea Evangheliei este deja comuniune cu Hristos, 

regătind comuniunea mai deplină prin primirea Sfintei Euharistii”%?. 

În acest fel Biblia este cartea de căpătâi a vieţii contermplative. Sfântul 
loan Gură de Aur spune de aceea că 


„Citirea şi cunoaşterea Scripturilor întăreşte mintea, 
curățeşte conştiinţa, smulge patimile  înrobitoare, 
însămânțează virtutea, înalță mintea [...], ne ridică 
deasupra curselor diavolului, ne face să ne sălășluim 
aproape de cer,,."%, 


Din acest punct de vedere, exegeza Scripturii în Biserica Ortodoxă 
trebuie să fie în permanent legată de lectura meditată. Altfel exegeza 
devine un steril exercițiu raționalist cu pretenții religioase şi 
exclusiviste, de monopolizare a înțelegerii Scripturii, neavând o 
rezonanţă în viaţa sufletească, duhovnicească a exegetului sau a celor 
cărora li se adresează exegeza sa. De aceea Sfântul Simeon Noul 
Teolog se plângea profetic: 


5 Sfântul GRIGORIE DE NYSSA, Tâlcuire amănunţită la Cântarea Cântărilor XI, trad. 

cit., p. 262 

% Pr. Prof. Dr. VASILE MIHOC, „Canonul şi inspiraţia Sfintei Scripturi...” art. cit., 
„31 

L Sfântul IOAN GURĂ DE AUR, Omilia a V-a despre râvna spre cele prezente, PG 63, 

485 

„Câţi tâlcuiesc Scripturile şi n-au cunoscut defel pe Cel ce 
grăieşte în Scripturi”! 


1.7. Sfânta Scriptură în viața duhovnicească 


Viaţa duhovnicească cuprinde tot ceea ce face, trăieşte, primeşte şi 
împreună-lucrează omul cu Dumnezeu în sânul Bisericii lui Hristos 
pentru a dobândi mântuirea, adică pentru a se îndumnezei. Viaţa 
duhovnicească are început în cristelnița Botezului şi se arată treptat, în 
măsura împlinirii poruncilor lui Hristos, fiind tocmai viața Lui în noi. 
Dar după cum El „sporea cu înțelepciunea, cu statura şi cu harul la 
Dumnezeu şi la oameni” (Lc. 2, 52), tot aşa şi viața duhovnicească a 
mădularelor trupului Său tainic va fi o creștere spre ţinta pe care ne-a 
arătat-o Sfântul Pavel: „starea bărbatului desăvârşit, măsura vârstei 
deplinătăţii lui Hristos” (Efes. 4, 13). Viața, prin însăşi natura ei, 
presupune un dinamism şi o mişcare. Cu atât mai mult viața 
duhovnicească este dinamică, o luptă, o alergare la țintă şi o urmărire 
necurmată a desăvârşirii (cf. Filip. 3, 12-14). 

Sfântul Grigorie de Nyssa scrie că 


„două sunt lucrurile care îl apropie pe om de Dumnezeu. 
Unul e cugetarea nerătăcită despre Cel ce este cu adevărat, 
ca să nu cadă prin socoteli rătăcite în păreri păgâne şi 
eretice despre Dumnezeu. [...] lar celălalt e » gândul curat 
ce alungă din suflet toată simțirea pătimașă” . : 


Aşadar, pentru o viață duhovnicească care să fie încununată de 


Dumnezeu cu har şi cu mântuire avem nevoie de ortodoxia credinței şi 


”! Sfântul SIMEON NOUL TEOLOG, Discursul 15, trad. cit., p. 404 
* Sfântul GRIGORIE DE NYSSA, Tâlcuire amănunţită la Cântarea Cântărilor XII, 
trad. cit., p. 288 

de o viețuire ascetică. Între acestea două, ca între două ziduri de pază şi 
apărare, omul va putea să înainteze în siguranță în cunoaşterea lui 
Dumnezeu şi în sfințenie. 

Sfânta Scriptură are, potrivit Tradiţiei Bisericii Ortodoxe, un loc şi 
un rol precise în viața duhovnicească a oricărui creştin, mirean sau 
cleric. Sfântul Siluan Athonitul scrie în acest sens: 


„Citiţi dumnezeieştile Scripturi, în care viază harul care vă 
va îndulci şi așa veţi cunoaşte pe Domnul şi-l veţi fi robi 
Lui cu bucurie, ziua și noaptea.” 


Acest sfat duhovnicesc cuprinde în sine un anume tip de raportare 
a noastră la Sfintele Scripturi. Această raportare se întemeiază pe 
credinţa în inspiraţia Scripturilor, inspiraţie care face din Biblie o carte 
vie şi duhovnicească în sensul cel mai limpede al cuvântului. Citirea 
Scripturii este căutarea întâlnirii cu Persoana lui lisus Hristos. Vedem 
deci că ceea ce am schiţat în capitolele anterioare ca fiind concepția 
Bisericii despre Sfânta Scriptură întemeiază întrebuințarea specifică a 
Scripturii, proprie doar Bisericii. În plus, nu ajunge să ştim că 
Evanghelia „este prezenţa lui Dumnezeu-Cuvântul, Domnul nostru 
lisus Hristos”, după cuvântul Sfântului Atanasie al Alexandriei”, ci 
trebuie să şi facem strădania ascetică de a ne întâlni cu EI, care ne 
grăieşte în ea. Sfântul Siluan, în cuvântul pe care l-am citat, înfățișează 
tocmai această lucrare a Scripturilor care, citite în duh de rugăciune şi 
de pocăință, dau o cunoaştere directă a Domnului. 


Așadar, în privința locului Sfintei Scripturi în viața duhovnicească 
reținem trei lucruri: 
a) înțelegerea vieţii duhovnicești ca o creştere a staturii 
duhovniceşti spre cea a bărbatului desăvârşit; 


5 Cuviosul SILUAN ATHONITUL, Între iadul... trad. cit., p. 223 
9 Sfântul ATANASIE CEL MARE, De communi essentia, 50, PG 28, 77 

b) încadrarea acesteia între ortodoxia credinţei şi ascetismul 
vieţuirii şi 

€) caracterul ontologic al prezenţei prin har a Domnului în 
Sfânta Scriptură. 


Dintre Părinţii care au descris cel mai bine dinamica vieţii 
duhovniceşti și împletirea în iureșul ei a celor trei elemente amintite, ne 
vom opri asupra Cuviosului Calist Catafigyotul. În scrierea sa Despre 
viața contemplativă arată foarte detaliat locul Scripturii în fiecare etapă 
a vieţii duhovniceşti. Pentru Cuviosul Calist, ca şi pentru restul 
Părinților, viaţa duhovnicească este o „„vieţuire după minte”, lăuntrică, 
tainică, în care privind spre Hristos, „prin împărtăşire de Duhul de- 
viaţă-făcător, mintea îşi primeşte şi ea, zi de zi, creşterea cuvenită ei, 
întărindu-se în unitatea, simplitatea şi starea ei de îndumnezeire”” 
Fiindcă mintea, nous-ul omului, este tronul harului şi al Dumnezeirii în 
om”, starea minții va caracteriza starea duhovnicească, „odată ce fără a 
se îndumnezei mintea, omul nu se poate îndumnezei””. Prin „tminte” 
Sfinţii Părinţi nu înțeleg ceea ce înțelegem noi astăzi. Pentru ei mintea 
nu € doar îngusta rațiune ce funcționează după principiile logice ale 
lumii căzute. Sfera minţii e mult mai vastă şi din punct de vedere biblic. 
şi patristic ea e sinonimă cu duhul omului sau cu inima sa. Căderea a 
sfărâmat unitatea minţii şi a rupt rațiunea de inimă şi de atunci omul îşi 
caută unitatea originară, se caută pe sine 


95 CALIST CATAFYGIOTUL, Despre unirea dumnezeiască şi viața contemplativă, c. 9, 
FR 8, trad. introd. şi note de Pr. Prof. Dr. Dumitru Stăniloae, EIBMBOR, Bucureşti, 
1979, p. 406 

% Ibidem, c. 81, p. 501. La fel afirmă și Sfântul Macarie Egipteanul: „Tronul 
Dumnezeirii este mintea, iar tronul minţii este Dumnezeirea şi Duhul” (Omilia a 
Vi-a, 5, în: Sfântul MACARIE EGIPTEANUL, Scrieri: Omilii duhovniceşti, PSB 34, 
„.123). 

Ș, CALIST CATAFYGIOTUL, Despre unirea dumnezeiască... c. 81, FR 8 (ed. cit.), 
„SOL. 

f Pentru detalii, a se vedea studiul: eromonah AGAPIE CORBU, „Pnevmatologie și 

antropologie ascetică după Sfântul Evanghelist loan (C.3, 6, 8)”, în: Analele 

Viaţa duhovnicească este, prin urmare, O reîntoarcere a noastră în 
noi înşine, o rezidire a noastră, o unire a rațiunii cu inima unde învăţăm 
legile lumii dumnezeieşti pentru care am fost zidiţi. În ceastă căutare, 
citirea Scripturii are o lucrare îndoită la nivel ontologic şi la nivel de 
informaţie, de învățătură, 

La nivel ontologic, citirea Sfintei Scripturi lucrează adânc asupra 
duhului omului, născând în el un simțământ al prezenţei lui Dumnezeu, 
dându-i adică o anumită cunoaștere printr-o „atingere” a lui Dumnezeu, 
iar la nivel de transmitere a învăţăturii Scriptura întemeiază orice 
dogmă formulată sau formulabilă de către Biserică. Între cele două 
nivele există o foarte strânsă legătură şi dependență. Tâlcuirea 
Scripturii, pe care se întemeiază activitatea învăţătorească a Bisericii, 
nu poate fi desprinsă de legătura duhovnicească pe care tâlcuitorul 
trebuie s-o aibă cu Hristos. Fără aceasta, „teologia” sa va fi fără Duh, 
moartă, demonică fiindcă 


„nimic nu este mai sărac decât mintea care stând afară de 


Dumnezeu filosofează despre Dumnezeu””, 


În cele ce urmează în prezentul ne vom ocupa numai de primul 
nivel, cel ontologic. 

La acest nivel se dă lupta pentru despătimire şi sfințire. În această 
luptă una dintre patimile minţii ce se împotrivesc vieţii duhovniceşti, 
sau unul din cei trei „uriaşi” care-l împiedică pe om să înainteze este 
neștiința (agnoia)%. În viața duhovnicească neștiința înseamnă 
necunoașterea atât a lui Dumnezeu cât şi a voii Lui, adică a învățăturii 
mântuitoare a Evangheliei. Or, tocmai în aceste două direcții ţinteşte 
citirea Sfintei Scripturi. Pe de o parte ne dă învățătura mântuirii, pe de 


Universității „Aurel Vlaicu”, seria „Teologie”, fascicola „Teologie şi Ştiinţe 
umaniste”, Arad, 2000, pp. 60-65. 

* Sfâmul DIADOH AL FOTICEII, Cuvânt ascetic...» €. 6, FR 1 (ed. cit.), p. 415 

'% Arhimandrit EUSEBIE VITTIS, Hedone-odyne, în lb. gr., vol. 1, Atena, 1997, p. 89 

alta ne dă un har care-i este imanent ei deoarece este inspirată şi 
dumnezeiască. Sfântul Maxim Mărturisitorul spune că 


„mintea este fără formă prin ea însăşi şi fără întipăriri. 
Forma ei constă fie în iluminarea Sfântului Duh, 
cunoaștere care e rodul virtuților, fie în neştiința a cărei 


cauză sunt patimile”! 


Aşadar mintea poate avea două stări: una duhovnicească, în care ea 
are „forma” dată de har prin intermediul virtuţilor, alta, a neştiinţei, 
care înseamnă lipsa atingerii minţii cu harul dumnezeiesc şi a 
cunoașterii directe a lui Dumnezeu. Din această pricină citirea Sfintei 
Scripturi trebuie făcută împreună cu ducerea unei vieți creştine în sânul 
Bisericii, de împlinire a poruncilor, de strădanie pentru dobândirea 
sfintelor virtuți astfel încât mintea noastră să se poată cumineca întru 
simţire cu Cuvântul cel viu al lui Dumnezeu prin Scriptură. Altfel omul 
va avea doar „cunoştinţa care îngâmfă” (1 Cor. 8, 1) şi care, în tradiția 
duhovnicească a Bisericii se cheamă tot neştiinţă. 

Potrivit Cuviosului Calist, cuvintele duhovniceşti, și mai cu seamă 
cele ale Sfintei Scripturi, „obişnuiesc să facă mintea să propăşească şi 
să înainteze, şi o înalță în această înaintare până acolo unde cuvântul nu 
mai ajunge”, adică până la lucrarea ce se săvârşeşte în tăcere, adică 
rugăciunea extatică!*?. De ce au cuvintele Scripturii o aşa de mare 
înrâurire asupra minţii? — Pentru că sunt insuflate de Duhul Sfânt. Şi de 
ce Scriptura ridică mintea de la grăire şi împrăştiere spre tăcere? — 
Pentru că 


„odată ridicată mintea în ţinutul ascunzimii dumnezeieşti, 


ea [mintea] păstrează în mod natural tăcerea”!08. 


"91 Sfântul MAXIM MĂRTURISITORUL, Capetele teologice, suta a 7-a, c. 19, Filocalia 
greacă, vol. 2, Atena, 1958, p. 171 

% CALIST CATAFYGIOTUL, Despre unirea dumnezeiască şi viața contemplativă, 
c. 38, FR 8 (ed. cit.), p. 449 

103 ibidem, c. 37, p. 448 

Desigur că această răpire în „ascunzimea dumnezeiască” este rodul 
unei îndelungi vieţuiri întru paza grijulie a poruncilor Domnului și 
întru linişte şi retragere. Dar până la această răpire, de care foarte puţini 
se învrednicesc, există o scară de stări și forme ale rugăciunii, în care 
mintea se întoarce tot mai mult din împrăștierea cea din afară spre 
interior, unde sălășiuieşte Hristos. Tocmai în acest proces de adunare a 
minţii Scriptura ajută mintea să primească tot mai mult o formă 
duhovnicească și să se izbăvească de amintita neștiință. Mintea fiind 
pururea în mişcare, ar fi o greșeală să încercăm să o oprim. Folosim 
însă energia acestei mişcări şi, cu ajutorul cuvintelor de Dumnezeu 
insuflate ale Scripturii, o îndreptăm spre cele dumnezeieşti. Câştigul 
este dublu: pe de o parte, ne hrănim cu cuvintele Domnului şi-l aflăm 
voia; pe de alta, mintea, în mod analog cu profunzimea meditației şi a 
adunării atenţiei la cele citite, capătă o formă tot mai aptă pentru 
primirea harului şi se împărtăşește de el, „atingându-se de poala hainei 
lui Hristos”. Aşa începe omul să gândească, să vadă, să vorbească 
duhovniceșşte, în consonanță cu cele citite în Scriptură şi în duhul 
Scripturii. Aşa, 


„prin stăruință cu înaintarea vremii, ducând o viaţă de 
linişte şi fără tulburare şi cugetând numai la cele 
dumnezeieşti, prin mijlocirea Scripturii şi a lucrurilor 
văzute, îşi face drept îndeletnicire să privească, pe cât e cu 
putință, zidirea  duhovniceşte în  conglăsuire cu 
Scriptura”!%. 


În ceea ce priveşte modul în care trebuie citită Scriptura, Sfântul 
Calist precizează că aceasta trebuie făcută duhovnicește, adică în sânul 
Tradiţiei Bisericii; „Atât zidirea cât şi Scriptura s-au desfășurat prin 
cuvântul lui Dumnezeu şi, privite duhovnicește, întăresc mintea „și 


104 ipidem, c. 81, p. 502 


toate puterile ei spre vederea şi înțelegerea lui Dumnezeu”"%5. Insistăm 
asupra adverbului duhovniceşte (pnevmatikos), care priveşte legătura 
noastră cu Scriptura şi lumea întreagă. Acest adverb arată că doar o 
asemenea legătură cu Scriptura va avea ca rod o înaintare a noastră în 
har, „în cunoaşterea voii Lui, întru toată înțelepciunea şi priceperea 
duhovnicească” (Col. 1, 9). Or, în afara Tradiţiei duhovnicești a 
Bisericii nu e cu putință a citi duhovniceşte Scriptura. De aceea orice 
erezie îşi poate găsi „temeiuri” Scripturare, dar, fiind ruptă de tradiţia 
duhovnicească a Bisericii, nu mai poate citi Biblia duhovniceşte şi, prin 
urmare, nici nu ajunge la o cunoaştere autentică, directă a lui 
Dumnezeu sau, după cuvântul Cuviosului Calist, la „simţirea prezenţei 
dumnezeieşti "1%, 

A citi duhovnicește Scriptura nu este posibil fără rugăciune. De ce? 
— Pentru că doar rugăciunea, înțeleasă de Sfântul Calist ca rugăciunea 
lui Iisus, în care atenţia e fixată spre adâncul inimii, trezeşte harul 
baptismal care va „boteza” rațiunea și o va înduhovnici. 


„De voim să ne îndeletnicim cu contemplarea lui 
Dumnezeu din Scriptură şi zidire [...] să căutăm întâi să 
aflăm vistieria dinăuntru inimii noastre”"%?. 


Avem de-a face, deci, cu două lucrări ale minții (raţiunii) în 
urcuşul ei spre Dumnezeu, în curățirea şi înduhovnicirea ei. Prima este 
înspre exterior, unde mintea, citind Scriptura, capătă o oarecare 
„formă” duhovnicească şi se împărtăşeşte de har. A doua este spre 
înăuntru, spre „Cămara” de taină (cf. Mt. 6, 5) unde se află Hristos prin 
Botez şi Sfintele Taine. Fiecare din aceste două mișcări se sprijină pe 
cealaltă, îşi trage puterea din cealaltă şi dă putere celeilalte. Avem o 
mişcare ciclică a minţii care în condiţiile actuale nu poate stărui 
neîncetat în rugăciune şi, de aceea, i se dă şi o lucrare duhovnicească în 


195 ibidem, c. 83, p. 509 
1% ipidem, c. 44, p. 460 
19 ipidem, c. 83, p. 510 

afară, legată de cea lăuntrică, spre care trimite şi din care se hrăneşte, 
pe care o luminează şi din care se întăreşte. 

Întreaga viață a creștinului e văzută de Sfântul Calist ca o luptă 
pentru a ajunge în Adevărul dumnezeiesc cel unic. Despre El dau 
mărturie zidirea, Scriptura şi Duhul. Avem aici o gradaţie ce 
corespunde gradului de iniţiere în tainele rugăciunii şi, mai ales, 
gradului de unire cu Dumnezeu. Dacă la început cunoaştem de departe 
pe Dumnezeu, din lumea făcută de E], progresăm apoi în cunoaşterea 
Lui prin Scriptură. Dar forma cea mai înaltă a cunoaşterii Lui este 
unirea cu EI, când Duhul Însuşi se roagă în noi. Această ultimă zonă, e 
pregătită de celelalte şi cere tăcere fiindcă 


„cei ce au înaintat, trebuie să ajungă de la grăire la tăcere, 
întrucât au înaintat la contemplarea simplă, fără chip și 
fără formă”!98, 


Aşadar Scriptura şi citirea ei meditată corespund unei staturi 
mijlocii în viața duhovnicească, ea prilejuieşte minţii o împărtăşire de 
har, putere şi cunoştinţă şi mijloceşte contemplaţia. Intrarea minții în 
contemplaţie nu ţine de voia noastră, dar e pregătită de viețuirea 
ascetică, de rugăciune şi de citirea Scripturii. 

Harul cu care este îmbibată Scriptura dă şi el o cunoaştere fără 
cuvinte a lui Dumnezeu. Acest fel de cunoaştere a fost numit de Sfântul 
Grigorie de Nyssa „simţire a prezenţei lui Dumnezeu”!%. O asemenea 
simțire duhovnicească e sămânța pe care o cultivăm apoi prin 
rugăciune. Astfel, drumul minţii de la citirea duhovnicească a Scripturii 
la rugăciune şi contemplaţie e ca o trecere a minţii de la „cele multe” 
din jurul lui Dumnezeu şi despre Dumnezeu, la unitatea ei în 
Dumnezeu. Mai întâi această stare e ca „o intuire simplă şi de o 


19% ibidem, c. 38, p. 451 
199 Sfântul GRIGORIE DE NYSSA, Tâlcuire amănunțită la Cântarea Cântărilor XI, 
trad. cit., p. 262 

clipă”! ce poate apărea chiar şi la citirea Scripturii. Apoi, dacă prin 


stăruință şi atenţie mintea înaintează pe această cale şi în această 
direcţie, atunci ajunge treptat la o cunoaştere tot mai adâncă a lui 
Dumnezeu. 


„Înaintând însă în văzduhul dumnezeiesc şi preaslăvit, 
mintea e răpită de la lucrarea înţelegerii [discursive] tot 
mai des, spre starea fără de chip, fără calitate şi fără 
formă, pătrunzând repede înlăuntrul inimii, prin puterea 
mai presus de fire a Duhului”!"!. 


Citirea şi înțelegerea Scripturii e legată deci de viaţa 
duhovnicească în Biserică, prin Care „cunoaştem cele dăruite nouă de 
Dumnezeu” (1 Cor. 2, 12). Aşa cuvintele vor fi în mod real, 
experimental, „duh și viață” (In. 6, 63) şi vom cunoaşte în ele pe 
Dumnezeu. 


110 CALIST CATAFYGIOTUL, Despre unirea dumnezeiască şi viața contemplativă, c. 
44, FR 8 (ed. cit.), p. 459 
1 ;pidem, pp. 459-460 

PARTEA A DOUA 


ISTORIA EPOCII NOULUI TESTAMENT 


II.1. Generalităţi 


Istoria Epocii Noului Testament este, cum s-a văzut în partea întâi, 
o disciplină aparținătoare Studiului Noului Testament. Ea este relativ 
recentă!!? şi prezintă mediul de apariţie al scrierilor neotestamentare. 
Această prezentare vizează aspectele politice, religioase, economice, 
culturale etc. ale epocii istorice în care au fost scrise cărţile Noului 
Testament. 

Scopul Istoriei Epocii Noului Testament este facilitarea unei 
exegeze bune, corecte şi complete a textelor scripturare. Existenţa 
acestei discipline este solidară cu concepția ortodoxă despre modul de 
inspirație al Sfintei Scripturi, concepție care acordă şi personalității 
autorului un rol în redactarea scrierii, personalitate la rândul ei 
influențată de mediul social, religios, economic, politic în care s-a 
format. De asemenea, diferitele referințe scripturare la evenimentele 
epocii nu pot fi înţelese şi interpretate corect fără buna cunoaştere a 
istoriei acestei perioade. De exemplu, în cuvântarea Mântuitorului 
despre dărâmarea Ierusalimului (Mt. 24; Mc. 13; Le. 21) se împleteşte 
planul istoric cu cel eshatologic; fără a cunoaște în amănunt istoria 
iudaică este imposibilă discemerea învățăturii cu privire la sfârşitul 


12 Vezi Pr. Prof. Dr. GRIGORIE MARCU, „O ştiinţă nouă: Istoria vremurilor 
neotestamentare”, în Anuarul Academiei Teologice Andreiene, XXII (V), Sibiu, 
1945-1946. 

lumii. La fel, fără cunoașterea istoriei Imperiului roman nu pot fi 
tâlcuite corect unele texte, cum sunt aluziile Sfântului Ioan Teologul, în 
Apocalipsă, cu privire la cei şapte împărați dintre care „cinci au căzut, 
unul mai este, celălalt încă nu a venit, iar când va veni are de stat 
puţină vreme” (Apoc. 17, 10). 

Izvoarele disciplinei de care ne ocupăm sunt formate din scrierile 
istoricilor profani contemporani!!? sau din cele ale Părinților şi 
scriitorilor bisericeşti apropiați perioadei în cauză!!*. La fel, mai sunt 
folosite unele descoperiri arheologice, inscripții, izvoare 
numismatice!” etc., care ajută toate la conturarea unei imagini cât mai 


clare asupra mediului de apariție al scrierilor Noului Testament!!6. 


Teoreticienii acestei discipline i-au stabilit limitele!!7: 


"13. Istoricii şi scriitorii antici cei mai importanţi pentru studiul nostru sunt: 
SUETONIUS, Vieţile celor 72 cezari (în traducere rom. la Ed. Ştiinţifică, Bucureşti, 
1958, 441 p.); HORAŢIU, Carmen Saeculare (trad. rom. de Traian Costa în ediţia 
critică Opera omnia, 2 vol., Ed. Univers, Bucureşti, 1980, ediţie îngrijită, însoțită de 
studiu introductiv, note şi indici de Mihai Nichita); TACITUS P. CORNELIUS, Anale, 
(trad. rom., introducere şi note de Gh. Guţu, Ed. Humanitas, 1995), Dialogul despre 
viața şi caracterul lui Agricola (Ed. Ştiinţifică, 1958, 175 p.). 

1 EUSEBIU DE CEZAREEA, Istoria Bisericească, PG 20 (şi trad. rom. cit.) 

"15 Printre cele mai importante sunt: inscripţia de la Delfi despre consulatul lui 
Galion, descoperită în 1905 (F. J. F. JACKSON and K. LAKE, The Bigginings of 
Christianip, YV, pp. 460-464); unele inscripții sinagogale care atestă existența 
comunităţilor evreieşti în Corint, Roma etc. (A. DSISSEMAN, Lighr from the Ancient 
East, 1927). Poate fi consultată și colecția de documente: The New Testament 
Background: Selected Documents, a lui C. K, BARRETT, Londra, 1961, 276 p., după 
care am făcut şi unele citări. 

116 Câteva lucrări de arheologie biblică: J. FINEGAN, The Archaeology of the New 
Testament, 1981; ]. MURPHY-O" CONNOR, Sf. Paut's Corinth. Texts and Archaeology, 
1983; KATHBEEN KENYON, The Bible and Recent Archaeology, P. R. S. Moorey, 
1987; JOEL DRINHARD, GERALD MATTINGLY and J]. MAXWELL MILLER (ed.), 
Benchmarks in Time and Culture: An Introduction to Palestinian Archaeology, 1988. 
Pot fi consultate şi revistele de specialitate, între care Revue Biblique este cea mai 
bogată în comunicări arheologice cu privire la istoria biblică. 

11? cf. Pr. Prof. Dr. GRIGORIE MARCU, „Mediul de apariţie. ..”, art. cit., p. 253 sq. 

e cronologice: de la Alexandru cel Mare (sec. IV î.H.) la 
ultima mare răscoală iudaică (132-135 d.H.); 

+ geografice: Imperiul roman şi Ţara Sfântă (Haarej); 

e socio-culturale: istoria evreilor (şi a popoarelor 
conlocuitoare, ca samaritenii) şi a greco-romanilor. 


Partea cursului nostru introductiv în care tratăm de Istoria Epocii 
Noului Testament o vom structura deci astfel: 


11.2 Imperiul roman în vremea Mântuitorului, adică în perioada 
cuprinsă între anii 64 î.H. (când Palestina devine „regat clientelar” al 
Romei) şi 135 d.H. (sfârşitul ultimei răscoale evreieşti). 

11.3 Palestina în vremea Mântuitorului 

II.3.a. Dinastiile hasmonecană şi irodiană 
II.3.b. Procuratorii romani 
II.3.c. Revolta iudaică 
II.4 Situaţia socială în Ţara Sfântă în epoca Noului Testament 
I.4.a. Fariseii 
I.4.b. Saducheii 
II.4.c. Cărturarii 
I.4.d. Irodienii 
II.4.e. Zeloţii 
II.4.f. Samaritenii 
]1.4.g. Sinedriul 


Il.2. Imperiul roman în vremea Mântuitorului 


Istoria Imperiului roman începe să interfereze cu cea a Ţării Sfinte 
(Palestina) şi să o influenţeze odată cu transformarea acesteia din urmă 
în „regat clientelar” al Romei. Calitatea de „clientelar” implica — 
întocmai ca şi în viața socială pentru clientes —, în cazul Romei, 
calitatea de patron protector, iar pentru „client” unele obligaţii 

financiare. Această calitate formală Palestina (Țara Sfântă) a dobândit- 
o în anul 64 î.H., în urma reorganizării Imperiului de către Pompeius. 
Acum intră sub dominație romană şi este inclusă în provincia Siria. 


a. Până ÎN anul 27 î.H., considerat formal ca început al 
Principatului"'$, Roma republicană îşi trăia ultimele clipe, zbuciumate 
de luptele între reprezentanții armatei şi senat. În această ambianță 
socială convulsionată, Octavian August instaurează o nouă formă de 
conducere a statului roman, numită şi „imperiul timpuriu”; ea va dura, 
convențional, până la Dioclețian (285 d.H.). Acest regim politic se 
deosebea de cel republican de până atunci, cât şi de monarhia 
absolutistă greacă, având un caracter intermediar. Octavian era 
princeps senatus (primul înscris pe lista de senatori), titulatură şi 
funcție care nu erau noi. Nou era cumulul de puteri pe care le-a 
dobândit treptat Octavian. Astfel, rămâne în continuare șeful suprem al 
armatei (imperator); în anul 23 î.H. a fost învestit cu imperium 
proconsulare, care îi acorda o putere absolută, civilă şi militară, în 
toate provinciile statului; în anul 12 î.H. este ales, la moartea lui 
Lepidus, mare pontif (pontifex maximus), devenind astfel şeful suprem 
al religiei romane, după ce, în 27 î.H., primise deja din partea senatului 
titlul de Augustus (titlu ce conferea puterii principelui o natură divină, 
confirmând pe plan religios puterea civilă), moştenit apoi de toți 
împărații; puterea tribuniciană (?ribunicia potestatis) primită pe viață în 
23 î.H. conferise deja persoanei sale un caracter sacru şi inviolabil. 
Aceste prerogative dau contur tot mai clar cultului împăratului, pe care 
Augustus l-a acceptat tacit (el însuși numindu-se „fiul divinului 
Cezar în Orient mai ales fiind adorat ca zeu împreună cu zeiţa 
Roma!! 9. Augustus a repus în valoare vechile ceremonii, a reorganizat 


1% Pentru o prezentare concentrată şi multilaterală a istoriei Principatului, vezi 
articolul cu același titlu din Enciclopedia civilizației romane, Ed. Ştiinţifică şi 
Enciclopedică, Bucureşti, 1992. 

119 SUETONIUS, Augustus 31 

cultele zeilor, a înmulţit numărul preoţilor, redând păgânismului ceva 
din vechea-i strălucire!?0, 


b, Octavian îl ataşează activității sale pe Tiberiu, cu care 
inaugurează dinastia iulio-claudică. Fiu al Liviei, soţia lui Octavian, 
este adoptat de acesta şi prin tactul lui Augustus şi mai cu seamă al 
mamei sale'?! ajunge în fruntea statului în anul 14 d.H., la moartea 
tatălui său adoptiv. 

Tiberiu, inteligent, prudent, interiorizat, dezgustat de linguşini, 
calculat, a avut o primă parte a domniei apreciată de contemporani. 
După anul 26, anul autorelegării sale în insula Capri, atitudinea sa în 
conducerea imperiului se schimbă. Acum se înmulţesc procesele de lex 
maiestatis — lege adoptată în timpul lui Octavian și potrivit căreia toți 
care atentau prin cuvânt sau faptă la maiestatea principelui, ca delegat 
al poporului roman şi cel mai înalt funcționar al statului, erau 
condamnaţi la moarte sau, în cel mai fericit caz, la exil. Această lege şi 
brusca ei revenire în actualitatea judiciară explică viclenia evreiască 
din In. 19, 12, ca şi spaima lui Pilat din versetul următor. 


c. Lui Tiberiu îi urmează în 37 Caius-Caligula, socotit drept „un 
dement în purpură imperială”!%2. Începând cu anul 38 se dezlănțuie ca 
un nebun, pretinzând să fie divinizat din timpul vieţii. Statuia sa era 
obiect de cult; a adus chiar statui din Elada, cărora, după o prealabilă 
decapitare, le instala propriul său chip cioplit. Iosif Flaviu'% relatează 
incidentele iscate între iudei şi guvernatorul Siriei când acesta a 
încercat să instaleze spre adulare şi aducere de sacrificii statuia 
împăratului. Asasinat fiind, lui Caligula îi urmează unchiul său, 


'% jbidem. Mai pot fi consultați: HORAȚIU, Carmen Saeculare 3 şi VIRGILIU, Ecloga 
IV. 
21 TACITUS, în Anale |, 5, dă interesante detalii care permit înțelegerea acestei 
succesiuni ereditare la putere, nepracticată până atunci în Republică. 

DUMITRU TUDOR, Figuri de împărați romani, vol. 1, Bucureşti, 1974, p. 105 
'% IOSIF FLAVIU, Războiul iudaic IL, 184-187, 192-203 

d. Ciaudiu (41-54), al patrulea principe, instalat de soldați, 
proclamat de gloată şi astfel impus senatului surprins de uciderea 
despotului nebun. 

Domnia lui a fost paşnică şi prosperă, chiar dacă, după scrierile 
istoricilor vremii, Claudiu era cam slab de minte. În timpul său 
agitaţiile comunității evreieşti din Roma au determinat ieşirea unui 
edict imperial de expulzare a evreilor din Capitală (anul 49), edict la 
care se referă FA, 19, 1. 

Foametea menţionată în F.A. 11, 28 ca fiind în vremea lui Claudiu 
nu poate fi datată cu exactitate, deoarece mai multe provincii s-au aflat 
în foamete în câteva rânduri din cauza secetei. 

Asasinat de cea de-a treia soție, Agrippina, îi face loc la tron fiului 
său adoptiv: 


e. Nero (54-68), care, după primii cinci ani de domnie petrecuți 
pașnic şi prosper (mulţumită sfaturilor lui Seneca), se dedă dezmăţului 
şi-şi descoperă nebănuite talente de cântăreț, de vizitiu şi om de artă, 
talente pe care le valorifică, spre disperarea şi disprețul aristocrației, 
mai întâi în palatul imperial, apoi la circ, iar ulterior, în „apogeul” 
activităţii sale artistice, în Grecia, unde-şi organizează turnee. Influența 
lui Nero asupra moralității din Roma a fost puternică, Tacitus 
relatându-ne cum, în timpul împăratului-artist, s-a ajuns să „poţi vedea 
la Roma tot ce se poate corupe sau poate fi corupt pe undeva în lume 
[...] la îndemnul principelui şi al senatului, care nu numai că au dat 
frâu liber viciilor, dar au folosit şi constrângerea pentru ca fruntaşii 
Romei să se înjosească pe scenă... "1%. 

Sub Nero s-a produs la Roma, în anul 63, un imens incendiu, care 
vreme de şase zile a devastat zece cartiere din cele paisprezece ale 
oraşului! Deoarece se răspândise zvonul că ar fi văzut în timpul 
calamităţii pe scena teatrului din palatul său cântând „Distrugerea 


122 TACITUS, Anale XIV, 20 
125 ibidem, XIV, 38 

Troiei” inspirat de vederea nenorocirilor, a căutat un ţap ispăşitor. 
Astfel, „pentru a stinge zvonul, Nero a pus la cale învinuirea unor 
oameni urâţi de toată lumea pentru infamiile lor, şi i-a supus la 
chinurile celor mai crunte; lumea îi numea creştini”!75, Aceasta e prima 
persecuție oficială împotriva creştinilor, „sacrificați — cum notează 
Tacitus — nu interesului public, ci sălbăticiei unui singur om”. Din 
acest motiv Nero a rămas în memoria creștinilor ca un prigonitor şi ca 
o fiară. 

La moartea lui Nero, care și-a străpuns gâtul taurin cu un pumnal, 
Şi la zvonul că acesta nu ar fi murit, ci va reveni!28 se face aluzie în 
Apoc. 13, 3. 


f. După domniile efemere (68-69) a trei împărați, Galba, Otto şi 
Vitelius, urmează Vespasian (69-79), preocupat doar de refacerea 
economică şi a tezaurului secătuit de nebuniile lui Nero. Cu el începe 
dinastia flaviilor. Când s-a suit pe tron, răscoala evreiască era în al 
treilea an. lerusalimul, asediat de mult timp, a fost lichidat prin 
înfometare abia după cinci luni de la numirea lui Titus, fiul 
împăratului, ca şef suprem al operaţiunilor. 


1% ibid, XIV, 44. Despre această ură faţă de creştini TACITUS ne spune că îşi avea 
principala sursă în refuzul cultului împăratului şi în aceea că erau asimilați cu o sect? 
iudaică (Historia V, 5). 
12 "TACITUS, Anale XIV, 44: „Cei care urmau să moară au fost și prefăcuți în prilejuri 
de batjocură: acoperiţi cu piei de fiare, piereau sfâşiaţi de câini; mulți erau pironiţi pe 
cruci sau dați pradă flăcărilor, iar alţii, după ce se întuneca erau arşi, ca să serveasci 
la iluminat în timpul nopții. Nero îşi oferise grădinile pentru acest spectacol şi dăde: 
o reprezentaţie de circ, amestecat cu mulţime, în costum de vizitiu sau conducând ur 
car de curse. Din care cauză, deşi acei oameni erau vinovaţi şi meritau pedepse, acun 
stârneau mila ...”. Despre persecuția aceasta mai vezi: SUETONIUS, Nero 16 
SUPLICIUS SEVERUS, Cronica II, 29, care pomeneşte și de martiriul sfinţilor Petru - 
pin crucificare — şi Pavel — prin tăierea capului. -— 

DIO CHRYSOSTOMOS, Cuvântări 21, 31, 32, afirmă: „Chiar şi azi (în vremea lu 
Traian, n.n.) toți oamenii doresc a vedea pe Nero în viaţă şi sunt destui care cred ci 
într-adevăr el trăieşte” (citat de D. Tudor), 

g. Titus (79-81) este cel de-al șaptelea împărat, despre care 
Apocalipsa spune că atunci „când va veni are de stat puţină vreme” 
(Apoc. 17, 10). 


h, Domițian (81-96) este pentru creştini un Wero redivivus prin 
persecuțiile dezlănțuite în anul 94, în cursul cărora este exilat şi Sfântul 
Ioan Teologul. Domițian este primul împărat care pretinde să fie numit 
„dominus et zeus”, atât în scris cât şi în convorbiri!2. Introduce la 
curte ceremonii de factură orientală, în consonanță cu absolutismul 
domniei sale. 

O conspirație de palat în care a fost implicată chiar şi soția sa pune 
capăt crudei sale domnii. 


11.3. Palestina în vremea Mântuitorului 


Conform convenției de periodizare a Epocii Noului Testament deja 
menționate, şi istoria Palestinei o vom studia în intervalul dintre 
răscoala Macabeilor şi cea a lui Bar Kochba. Fireşte, nu vom putea 
intra în toate detaliile şi „ascunzişurile” acestei perioade, întâi pentru că 
nu toate au importanță pentru studiul nostru şi, în al doilea rând, pentru 
că, aşa cum se va vedea, evenimentele sunt de o varietate şi bogăţie în 
implicaţii cu adevărat deconcertante. 


!I.3.a. Dinastiile hasmoneeană şi irodiană 


Desigur că cel dintâi izvor al nostru a fost Biblia, mai exact cartea | 
Macabei, de unde aflăm principalele informaţii cu privire la răscoala 


129 SUETONIUS, Domițian 13 

acestora şi la instalarea dinastiei Hasmoneilor!* — o familie iudaică 
preoțească, /uda este primul dintre fraţii Macabei care a condus pe 
popor împotriva sirienilor, menţinându-se în fruntea luptei o scurtă 
perioadă (165-160 î.H.), însă extrem de intensă!*!. Moartea sa i-a adus 
la conducere pe fraţii săi, unul dintre ei, Simon, obținând pentru prima 
dată în istoria poporului evreu, atât puterea sacerdotală (mare preot) cât 
și pe cea politică!*?, situaţie care s-a perpetuat şi cu ceilalți hasmonei, 
ducând către anul 100, așa cum vom vedea, la conturarea unui partid de 
opoziție față de această situație: fariseii '*. 

Primul Hasmoneu care-şi arogă oficial titlul de rege este Aristobul 
I (104-103), Fratele şi urmașul său Alexandru laneu (103-76) a fost 
extrem de nepopular datorită dublei sale calități de mare preot şi de 
rege, lucru care a condus şi la incidente între el şi popor cu ocazia 


1% Hasmonei — nume dat de IOSIF FLAVIU în Antichităţile iudaice fraţilor Macabei şi 
după el, preluat în Mişna (Mid. 1, 6) şi Talmud (Shab. 21b), neîntâlnit ca atare în 
cartea Macabeilor (Enciclopaedia Judaica, vol, 7, 1978, col. 1454). 
BI E] recucerește în decembrie 164 Templul, redându-l vieţii cultice; în memoria 
acestei victorii s-a instituit sărbătoarea Hanuka (cf. JOSY EISENBERG, O istorie a 
evreilor, trad. rom. Jean Roşu, Ed. Humanitas, Bucureşti, 1993, pp. 57-58). 
"2.1 Macabei 14, 35. Versetul 27 (cap. 14) pune o problemă de traducere din ebraică 
în greacă, anume: Ziuovoc apyiepeoc ueyalov ev avapaue?. Traducerea română adhoc 
face abstracţie de substantivul semit asaramel şi de prepoziţia ev. Tradus din ebraică 
ar putea însemna fie sar'am'el = «rege al poporului lui Dumnezeu», fie sar yisra 'el = 
«regele lui Israel» (cf. C. K. BARRETT, The New Testament Background: Selected 
Documents, Londra, 1961, p. 115). Traducerea ecumenică de limbă franceză TOB 
traduce cu; „Simeon, mare preot eminent în Asaramel”, preferând pentru acest 
semitism o valoare toponimică. În realitate soluția lui Barrett trebuie preferată nu 
numai pentru rigoarea ei gramaticală, ci și pentru buna încadrare şi plusul de 
precizare istorică pe care le dă personajului la care se referă, Simeon: el nu a fost 
proclamat spontan şi cârmuitor politic, ci înrudirea sa cu familia conducăttoare îl 
asimilase deja în mentalitatea contemporanilor şi cu omul politic, chiar dacă era, de 
drept, numai arhiereu, 
* IOSIF FLAVIU, Anrichirăţi iudaice XII, x, 5,6; XV, 5; XVI, 1, 2. La fel, JOSY 
EISENBERG, op. cit., p. 63 şi ]. BONSIRVEN, Le judaisme palestinien, Paris, 1934, 
p.47 sq. 

IOSIF FLAVIU, Antichizăţi iudaice XIII, 372 

unor sărbători la Templu'%5. La moartea lui Alexandru, care a lăsat în 
urmă doi fii, pe Aristobul II şi pe Hircan 11, văduva sa Alexandra 
continuă să conducă până în anul 67, când, datorită centurilor pentru 
tron dintre cei doi frați, generalul roman Pompei, aflat în Siria, 
intervine amestecându-se efectiv în anul 63, la cererea ambilor frați. la 
însă partea lui Hircan — desemnat de altfel şi de mama sa ca urmaş — şi 
asediază Ierusalimul pe care-l şi cucereşte după trei luni. Pompei s-a 
purtat totuşi cu respect față de Templu, după informaţiile lui Iosif 
Flaviu'"5, deşi iudeii de mai târziu l-au socotit ca pe un profanator 
deoarece intrase în Sfânta Sfintelor unde negăsind nimic „ar fi declarat 
că iudeii sunt un popor ateu”. 

Acest moment deschide Romei calea liberă în Palestina. Hircan şi 
Aristobul sunt făcuți responsabili de aceasta'%5. Hircan rămâne cu o 
putere restrânsă, iar Aristobul e luat „în lanţuri la Roma împreună cu 
farnilia sa”!*. În această atmosferă care le leza puternic sentimentul 
naţional evreu, răzmeriţele izbucnesc continuu iar situația este propice 
pentru afirmarea unui om energic, care să pună sub control lucrurile: 
generalul idumeu Antipater, fiu al unui convertit cu forța în timpul 
domniei lui Alexandru Ianeu'“. E] devine omul de încredere al lui 
Hircan şi, printr-o abilă şi vicleană slugămicie față de Roma, obține 
chiar titlul de etnarh pentru stăpânul său, recuperând şi unele 
teritorii “!. Antipater moare asasinat în 43, iar al doilea fiu al său, Irod, 
câştigă prietenia lui Marc Antoniu și odată cu aceasta şi titlul de etnarh. 

După o serie de schimbări ale situaţiei politice la Roma, care l-au 
împins pe Irod la mai multe „acrobaţii diplomatice” în care şi-a investit 
toată viclenia cu care era înzestrat, Irod ajunge pe tronul de la Ierusalim 


"13 ipidem 

1% ibidem, XIV, 69-71 

137 7. EISENBERG, op.cir., p. 65 

1% 1osIF FLAVIU, Anrichități iudaice XIV, 77 

139 ibidem 

10 3, EISENBERG, op.cit., p. 59 — notează politica de iudaizare forțată dusă de primii 
Hasmonei. 

141 ibidem 

„ca o vulpe”, domnind „ca un tigru” şi sfârşindu-şi zilele „ca un 
câine”! După un asediu de aproape un an, Ierusalimul cade în 
mâinile armatei romane conduse de Irod în anul 37, sfârşindu-se astfel 
domnia ultimului Hasmoneu, Anfigon (40-37), unul din fiii lui 
Aristobul. 

Prima acţiune a lui Irod după întronizare a fost caracteristică şi 
pentru restul domniei sale: a ucis 45 de membrii hasmoneeni ai 
Sinedriului, nimicind astfel forța politică a acestora și înlăturând 
perspectiva unei opoziții. Sinedriul a rămas doar cu autoritatea unui 
tribunal religios'*. Deşi în tot timpul domniei sale a schimbat arhierei 
după bunul plac!“*, totuşi trăi respectând Legea de ochii iudeilor. 
Astfel, de exemplu, n-a obligat pe nimeni să jure pe Împărat, nu a 
permis surorii sale Salomeea să se mărite cu un prinţ nabateean care 
refuza să primească circumcizia!'“ şi, mai ales, a început reconstruirea 
Templului. 

Principalele izvoare privitoare la Irod cel Mare!"S îl înfăţişează 
potrivit propriului punct de vedere. Totuși, câteva trăsături ale domniei 
sale sunt mai presus de orice îndoială. Astfel, deşi era un instrument al 
Romei în Răsărit, lrod nu a fost mai puțin grec în conduită, „distrugând 
în cea mai elenistă tradiţie pe toți membrii Hasmoneeni”! şi pe 
oricine altcineva i-ar fi putut periclita tronul. Iubirea nebună pe care o 
purta primei sale soții, Mariamne I, nu l-a împiedicat să o dea pe mâna 


i După expresiva caracterizare a profesorului JOSEPH KLAUSSNER de la 


Universitatea Ebraică din lerusalim, în Jesus de Nazareth, Paris, 1933 (citat de Pr. Gr. 
T. Marcu). 
n Enciclopaedia Judaica, vol. 8, Ierusalim, 1978, col. 376 
i ibidem, col. 379 

ibidem, col. 384 

Cele mai de seamă sunt: IOSIF FLAVIU, Antichităţi iudaice XIV şi, mai ales, 
Războiul iudaic 1, 123-126, 386 f, 392 b, 393 a, 394, 396, 400, 401 ff, 408, 417, 422, 
429-433 (Barren); apocrifa Înălțarea lui Moise, fragmentele păstrate de la biograful şi 
dascălul lui Irod într-ale elenisticii, Nicolae de Damasc. 
“7 1osIF FLAVIU, Războiul iudaic |, 430 

gâdelui atunci când a bănuit că ar putea complota împotrivă-i 4%, chiar 
dacă după aceea s-a îmbolnăvit efectiv de pe urma melancoliei în care-l 
aruncase propria faptă'“”. Şirul soțiilor ucise a continuat până la ultima, 
a zecea, care-i era și nepoată. Aceeași soartă au avut-o și majoritatea 
fiilor săi, lucru ce l-a făcut pe Octavian August să exclame: Metius est 
Herodes porcum esse quam filium! („E mai bine să fi porcul lui Irod 
decât fiul său!” — la iudei carnea de porc era interzisă) “9. Mulţi dintre 
oficialii săi erau fie străini, fie elenizați; între ei Nicolae de Damasc — 
primul său sfetnic — ne-a lăsat o biografie păstrată fragmentar şi din 
care rezultă că rod a primit de la acest Nicolae o educaţie elenistică!5 
Irod moare în anul naşterii Mântuitorului, adică 4 î.H., iar Palestina 
este împărțită între fiii săi care i-au supravieţuit. Arhelau primeşte 
ludeea, Samaria şi ldumeea (Mt. 2, 22), ca etnarh; Jrod Antipa 
primeşte Galileea și Pereea (Lc. 3, 1; 23, 6-7); Irod Filip primeşte 
unele regiuni din nord-estul Palestinei (Tetrarhia lui Filip, Le. 3, 1). 
Dintre aceşti urmaşi ai lui lrod cel Mare, Arhelau — care avea toate 
viciile tatălui său şi nici una din calități!*? — este exilat în Galia în anul 
6 d.H. de către Octavian August, iar etnarhia sa pusă sub administraţia 
procuratorilor. Această conducere procuratorială a durat până în anul 
66, cu o scurtă întrerupere între 41-44. Irod Antipa este exilat şi el în 
anul 39, iar Filip moare în 37, teritoriile sale preluându-le un nepot al 
lui Irod Idumeul, anume Jrod Agripa I; lui i-au cedat romanii în anul 
41 şi restul teritoriilor palestiniene care fuseseră sub conducerea lui 
Irod Antipa. Astfel că Irod Agripa ] a ajuns să stăpânească fostul regat 
al lui Solomon. EI a declanşat în 43 o persecuție împotriva creştinilor, 
în cursul căreia moare Sfântul Iacov, fratele Sfântului Ioan Teologul 


148;pidem 

1% Enciclopaedia Judaica, vol. cit. col. 381 

1% La Pr. GRIGORE T. MARCU, „Mediul de apariţie...”, art. cit. p. 255. 
'51 Enciclopaedia Judaica, vol. cit., col. 379-380 

'52 GR. T. MARCU, „Mediul de apariţie...”, p, 256 

(F.A. 12, 1-2). Irod Agripa | moare în anul 44 (F.A. 12, 23) „mâncat de 
viermi” I5?, 

Ultimul din dinastia irodiană, Agripa 1], a moştenit doar 
provinciile Chalcis şi Abilene (ulterior va primi şi fostele teritorii ale 
lui Filip). A avut cea mai lungă domnie (44-93) datorită prieteniei sale 
cu romanii. El este cel care la Cezereea Palestinei l-a ascultat pe 
Sfântul Pavel în anul 60 (F.A. 25, 13-26). 


H.3.b. Procuratorii romani 


Am amintit deja că după exilarea lui Arhelau teritoriile acestuia au 
fost administrate de un procurator care-şi avea sediul la Cezareea 
Palestinei, venind la Ierusalim cu prilejul marilor sărbători pentru a 
asigura ordinea. Procuratorii puteau numi sau destitui pe marele preot 
şi erau singurii care puteau ordona executarea pedepsei capitale (In. 19, 
31). 

Al patrulea procurator — după Coponius (6-9), Marcus Ambidius 
(9-12) şi Annius Rufus (12-15) — Valerius Gratus (15-26) l-a depus pe 
arhiereul Ana, desemnându-l pe Caiafa, ginerele lui Ana, drept mare 
preot. 

Cel mai cunoscut procurator este Ponţiu Pilat (23-36). Grosolan, 
i-a iritat în permanenţă pe iudei, fie prin tentativele sale de instalare a 
efigiilor imperiale în lerusalim'5%, fie construind un apeduct din banii 
Templului'*5, În timpul lui Mântuitorul şi-a desfăşurat „activitatea Sa 


îi Moartea lui cruntă e relatată şi de IOSIF FLAVIU, Antichități iudaice 19, 8, 2. 

IOSIF FLAVIU (Războiul iudaic II, 169 sq.) relatează cum, peste noapte, Pilat a 
instalat efigiile cu chipul lui Tiberiu în Ierusalim. Iudeii au cerut respectarea Legii şi 
îndepărtarea acestora; fiind refuzațţi, s-au prosternat în fața reședinței lui Pilat în semn 
de implorare şi au rămas astfel cinci zile. Doar când Pilat a văzut că aceştia ar accepta 
mai degrabă moartea decât să calce Legea, a dispus îndepărtarea efigiilor imperiale. 

Ibidem, acţiune pe care Pilat o considera în beneficiul iudeilor, lucru care, totuşi, 
nu l-a împiedicat să reducă la tăcere mulțimea evreilor ierusalimiteni care protestau, 
cu preţul a numeroase vieţi. 

publică”. Pilat este chemat la Roma în anul 36 deoarece masacrase un 
grup de samariteni, fiind exilat de Caligula!*. 

În anul 41 Claudiu suprimă regimul procuratonilor pentru a-i da 
teritoriile ludeei, Idumeei şi Samariei lui Irod Agripa II, care-l 
sprijinise să dobândească tronul imperial. La moartea acestuia este 
reinstituilă conducerea prin procuratori. 

Dintre procuratorii care s-au succedat după anul 41 îl amintim pe 
Antonius Felix (52-60), un libert căsătorit cu fiica lui Irod Agripa II, 
Drusila. Om venal, așa cum ni-l descriu Faptele Apostolilor (24, 26), îl 
ține pe Sfântul Pavel în temniţă vreme de doi ani (58-60), nădăjduind 
să obțină de la el bani, dar și pentru a face pe plac iudeilor. 

Urmează Porcius Festus (60-62), cel care l-a şi trimis pe Sfântul 
Pavel „la judecata Cezarului” (F.A. 25, 12). La moartea sa, arhiereul 
Ana II îşi reia funcţia sa și-l condamnă la moarte pe Sfântul Iacov, 
episcopul Ierusalimului. Noul procurator Albinus (62-64) îl 
îndepărtează pe Ana II la cererea creștinilor, lucru care nu l-a 
împiedicat să devină ulterior o unealtă în mâinile acestuia. 

Ultimul procurator, Florus (64-66), a fost poate cel mai rău dintre 
toţi. Lipsei sale de tact şi agresivităţii sale faţă de obiceiurile iudaice i 
se datorează în mare măsură izbucnirea, în 66, a fatalei revolte a 
iudeilor. 


I1.3.c. Revolta iudaică 


Izbucnirea fățişă a urii antiromane a avut loc ca urmare a aţâțării 
repetate datorată procuratorilor Albinus şi, mai ales, Gessius Florus!*?. 
Dacă Albinus şi-a comis crimele mai în taină, Florus s-a dedat fățiș la 
terfelirea naţiunii iudaice!*%, lucru care a pus capăt răbdării evreilor, 
mai ales a zeloților, care ajung astfel autorii catastrofei etnice evreieşti. 


156 Unii istorici cred că i s-a dat ordin să se sinucidă. 
15 IOSIF FLAVIU, Războiul iudaic II, 276 
158 ibidem 

Deoarece răsculații erau din toate păturile sociale, şi tactica de 
luplă era prezentată diferit de diferiții conducători: fariseii şi 
aristocraţia optaseră pentru o pace negociată, iar zeloții se întreceau în 
a imagina planuri care de care mai îndrăznețe. În anul 66 revolta a 
izbucnit şi s-a răspândit treptat în toată Iudeea, moderații controlând 
încă situaţia. 

Nero îl trimite pe Vespasian — cel mai bun general al său — pentru a 
restabili ordinea. El preia treptat controlul asupra majorităţii regiunilor 
evreieşti, iar prin 68 ajunge la poalele Ierusalimului. Moartea lui Nero 
şi succesiunea rapidă a trei împărați în câteva luni — Galba, Otto şi 
Vitelius — au produs o atmosferă tulbure în imperiu, asediul propriu-zis 
al lerusalimului întârziind. Această întârziere a fost fatală pentru evrei 
deoarece de ea au profitat trupele zelotistului ultrafanatic Simon Bar 
Giora, care au pătruns în Ierusalim unde au început a se răfui cu cele 
ale lui loan de Giscala, lider zelotist pătruns în Ierusalim înainte de 
Simon. 

Noul conducător al trupelor romane, Titus, fiul lui Vespasian, găsi 
la sosirea sa un lerusalim înfometat!'”, epuizat de luptele interne şi 
terorizat chiar în interior de bandele de zeloţi rivale. Asediul lui Titus a 
durat câteva luni, trupele romane pătrunzând în lerusalim, profanând şi 
devastând Templul şi ucigând fără să aleagă în toamna anului 750 

Un ultim centru de rezistență evreiască, fortăreața Massada, cade 
abia în anul 73, după ce fanaticii ei apărători au incendiat-o cu propriile 
mâini, pentru ca mai apoi să se sinucidă cu toții. 

În această tragedie s-au împlinit cuvintele Mântuitorului despre 
dărâmarea Ierusalimului (Mt. 24 şi 1.p.). Ceea ce a mai rămas încă în 
picioare a fost distrus 60 de ani mai târziu de armatele venite să 
înăbuşe răzmeriţa lui Bar Kochba din 132-135. Această ultimă zvâcnire 
a naţionalismului iudaic s-a datorat unor măsuri ale împăratului Adrian 
ce interziceau circumcizia (în spiritul legislației romane, care 


15 Oamenii lui Simon incendiaseră depozitele cu grâne pentru a „îndârji” poporul la 
luptă (]. EISENBERG, op. cir., p. 77). 
'% 1osIF FLAVIU, Războiul iudaic VI, 329, 399-403, 404-408 

interziceau mutilarea fizică) şi preconizau transformarea Ierusalimului 
în oraș păgân, Aelia Capitolina'“!. Luptele au fost crâncene, împăratul 
trimițând aici pe cei mai buni generali. Dio Cassius vorbeşte de 985 de 
sate şi aşezări rase complet de către romani şi de 585 000 de evrei ucişi 
în raidurile romanilor sau bătălii, pe lângă cei morți de foame şi 
doborâţi de molime'S2, 

Urmarea a fost definitivarea dezastrului în anul 70: Ierusalimul 
devine oraş păgân, iudeii sunt deportaţi, țara aproape depopulată. 
Profeţiile Mântuitorului se împliniseră întru totul ... 


11.4. Situaţia socială în Țara Sfântă în epoca Noului 
Testament 


Aşa cum istoria politică a Epocii Noului Testament, dacă este 
Cunoscută, este un auxiliar preţios pentru înțelegerea şi exegeza 
textelor biblice noutestamentare, tot așa de importantă este şi 
cunoaşterea climatului social al Ţării Sfinte în acea perioadă, mai ales 
dacă ținem seama de faptul că în strânsă unire cu viața socială se 
constituia și existența climatului spiritual al poporului în mijlocul 
căruia a binevoit Dumnezeu să Se întrupeze. 

Societatea iudaică a vremii Noului Testament se caracterizează în 
principal prin existența mai multor grupări, numite în literatura de 
specialitate „partide”, „ordine”, grupări” etc., toate însă referindu-se la 
aceleaşi realităţi, anume: la un număr mai mic sau mai mare de 
persoane care au în comun, pe de o parte, o anume concepţie politică 
(motiv care justifică numele de „„partide” sociale), iar pe de altă parte, o 
anume raportare la Legea iudaică şi la cult, raportare grefată ea însăşi 
pe o teologie proprie. Dincolo de aceste constante ce caracterizează o 
grupare iudaică sau alta trebuie să amintim şi elementul Care, în 


151 DIO CASSIUS, Istoria romană XIX, 2 
'62 ibidem 

societățile europene, de exemplu, dă de obicei tonul în încadrarea 
socială a cuiva: situația materială şi, eventual, ascendența genealogică 
nobiliară. 

Apartenența la o grupare socială în iudaismul epocii Noului 
Testament este determinată în principal de o anumită atitudine 
spirituală. De aceea vom întâlni în una şi aceeași grupare oameni pe 
care, în alte civilizaţii, suntem obişnuiţi să-i vedem absolut separați 
unul de altul. Din acest motiv ne vedem obligați să facem un 
avertisment: societatea iudaică nu poate fi înțeleasă folosind principiile 
sociologice europene, mai precis occidentale, care mai cu seamă în 
curentele sociologice ale ultimului secol, consideră elementul 
economic (şi, implicit, material) ca hotărâtor în „repartizarea” socială a 
indivizilor. 

Pentru ca studiul societăţii evreieşti să fie de folos exegezei Noului 
Testament trebuie aşadar ca el să respecte principiile biblice şi 
teologice de abordare. Biblic, societatea evreiască va fi privită ca şi 
comunitatea poporului ales, formată din persoane a căror raportare la 
Lege și Profeţi este sensibil definită, iar aceste diferenţe trebuie văzute 
din perspectiva istoriei biblice a poporului lui Israel în cursul căreia 
lepădarea de Revelaţie și ataşamentul, uneori până la martiriu, faţă de 
aceasta au mers mână în mână. Teologic, trebuie căutată lucrarea 
providenţială a lui Dumnezeu, care Şi-a găsit Sieşi „un popor ales”, 
adică pe acei iudei în care Legea şi-a primit rolul de „pedagog spre 
Hristos” (Gal. 3, 24; Rom. 3, 31). Numai o astfel de perspectivă dublă 
poate asigura înțelegerea Evangheliei, în cea mai autentică dimensiune 
a sa, şi a unor probleme cum sunt naşterea Bisericii în mediul iudaic 
(descrisă în Faptele Apostolilor), dezvoltarea doctrinei creștine în 
prelungirea unor elemente de teologie iudaică vechitestamentară, 
„caracterul duhovnicesc al Legii” (Rom. 7, 14), dar şi neputinţa ei de a 
îndrepta (Gal. 2, 21) etc, 

Sfântul Chiril al Alexandriei, în lucrările sale Închinarea şi slujirea 
în Duh şi Adevăr şi Glafire, accentuează caracterul hriştocentric, de 
orientare spre Hristos al tuturor așezămintelor religioase şi sociale ale 
iudeilor. De aceea Hristos este „plinirea Legii” (Mt. 5, 17) şi doar în 

această perspectivă poate fi înțeleasă societatea evreiască a vremii, 
adică pregătită în istorie de Dumnezeu pentru Întruparea Domnului. 
Rezultat al Legii și mediu de aplicare a ei, societatea iudaică era ajunsă 
în epoca Mântuitorului la „plinirea vremii” (Gal. 4, 4) către care a fost 
condusă de către Dumnezeu, adevăratul stăpân al istoriei, pentru 
primirea Cuvântului întrupat. 

Grupările iudaice ale vremii s-au conturat începând cu perioada 
Macabeilor (veacul II î.H.), fiind pe deplin constituite în timpul 
Mântuitorului, bine delimitate doctrinar şi politic. Cele pe care le vom 
trata aici, datorită precăderii lor în scrierile Noului Testament, sunt: 
fariseii, saducheii, cărturarii, irodienii, zeloții. 


1I.4.a. Fariseii 


Apar cu acest nume în timpul lui loan Hircan (135-104). Originea 
lor propriu-zisă este discutată încă, lipsa izvoarelor directe făcând ca 
orice ipoteză sau teorie legată de obârşia lor să fie discutabilă. Iosif 
Flaviu face amintire de farisei în chipul cel mai metodic și direct, 
deoarece el însuşi se pare că a fost fariseu şi, un timp, novice esenian. 
Viciul prezentării lui Flaviu însă este dorința sa de a se conforma 
obişnuinţelor intelectuale ale cititorilor săi, și astfel îi prezintă pe 
farisei ca pe o sectă filosofică, o „şcoală” după exemplul stoicilor, 
pitagoreicilor etc, 

Cărţile Noului Testament reprezintă altă sursă de informaţie mai 
ales pentru perioada în care ei erau deja definitiv delimitați social și 
doctrinar în sânul iudaismului. 

Dacă unii cercetători afirmă că fariseii au apărut brusc, ca o clasă 
gata formată în secolul al II-lea î.H., alţii îi văd ca pe nişte urmași ai 
hasidimilor întâlniți în cartea I Macabei 2, 42 ca având o sinagogă 
aparte. Aceşti hasidimi (= „pioşi”) au avut un rol decisiv în victoria 
răscoalei Macabeene. Practicile lor religioase extrem de scrupuloase, ca 
şi unele elemente de doctrină din care se poate să se fi dezvoltat 

ulterior fariseismul, i-au determinat pe unii cercetători să-i așeze la 
obârşia grupării fariseilor. 

Fariseii proveneau din toate clasele sociale ale lumii evreiești: 
bogaţi şi săraci, aristocrați şi plebei intrau în alcătuirea acestui partid al 
cărui număr de membrii era în timpul lui Irod cel Mare de 6000, mult 
mai numeroşi fiindu-i simpatizanți. -Acesta constituia şi unul din 
principiile fariseismului: acceptarea unui număr redus de membrii, 
după o minuțioasă examinare şi, pe de altă parte, răspândirea 
concepţiilor fariseice în medii cât mai largi. Aşa se implică influența 
lor extraordinară în timpul Mântuitorului, ca şi menținerea lor după 
catastrofa din anul 70. 

Din punct de vedere ritual-practic, fariseii se distingeau printr-o 
foarte atentă observare a regulilor de puritate levitică, motiv pentru 
care şi-au atras numele [= „separaţi”; ebr. perușim, aram. perisaia, gr. 
papioaioi]. Era suficientă o simplă suspiciune de impuritate levitică 
pentru a fi expulzat din ordin. Această fanatică observare a preceptelor 
levitice i-a dus pe mulţi la fățărnicie, la o simplă atașare exterioară faţă 
de Lege și la părerea că prin aceasta se îndreptează (vezi „vai”-urile 
Mântuitorului adresate lor; Mt. 23 şi 1.p.). Deşi ulterior rabinii au 
acuzat scrierile Noului Testament de deformarea realităţii, totuşi 
Talmudul consemnează situaţii similare şi face aluzii la ele. 

Doctrina fariseilor prezintă o importanță deosebită pentru 
înţelegerea propagării Evangheliei în mediul iudaic datorită marii ei 
extinderi în rândul poporului. Punctul central al doctrinei fariseice îl 
constituie studiul Legii, care cuprindea atât Legea scrisă cât şi pe cea 
orală, acestea fiind egale. Explicarea Legii se făcea de către rabini în 
conformitate cu standardul exegetic al fiecărei generații şi trebuia să fie 
în armonie cu ideile avansate, progresiste! 16%, De acest studiu al Legii se 
leagă Ciaacephia despre raportul cultului sinagogal cu cel de la 
Templu! 


108 c, Ericiclopaedia Judaica, vol. 13, col. 365 
4 „Când doi oameni se aşează pentru a discuta despre Tora, Şechina este cu ei. Chiar 
dacă un om se izolează în meditaţie, în rugă, în studiul Legii, Şechina este cu el . 

Scăderea interesului pentru Templu viza nu cultul propriu-zis, 
fariseii aducând regulat jertfe, ci cumularea demnităţii sacerdotale cu 
cea regală, în timpul Macabeilor, iar apoi viza acapararea majorității 
instituțiilor Templului de către saduchei, oponenții prin excelență ai 
fariseilor. 

Fariseii acceptă învierea morţilor, existenţa îngerilor (F.A. 23, 8) şi 
a unei tradiții paralele cu Legea scrisă, pe care o tâlcuiește. Toate 
aceste elemente de doctrină se regăsesc în învățătura creşiină, care a 
găsit un mediu pregătit în iudaism tocmai de către „fariseii atât de urâţi 
de creştinismul istoric"!$, Locul lor trebuie, aşadar, reapreciat din 
perspectiva modului în care fariseismul, ca doctrină s-a făcut 
înaintemergătoare creştinismului. 


H.4.b. Saducheii 


A doua grupare iudaică importantă în epoca Noului Testament este 
cea a saducheilor. Îşi trag numele, după unii, de la Țadoc, un ucenic al 
rabinului Antigon din Shaha, care, neînţelegându-și profesorul, a 
început să profeseze o doctrină în care nega învierea, existenţa 
îngerilor, viața veşnică, așa cum vor face ulterior şi saducheii 56. Altă 
ipoteză susține că-şi derivă numele de la Ţadoc, preot în timpul lui 
David CI Samuel $, 17) şi Solomon (3 Regi 1, 34; 1 Paral. 12, 29), a 
cărui familie a fost selecționată de lezechiel (40, 46) pentru a controla 
templul. 

Apropierea saducheilor de clasele influente i-a transformat cu 
timpul într-o grupare interesată mai mult de politică şi guvernare decât 
de religie. Faţă de farisei saducheii nutreau un profund dispreţ, pe de-o 
parte, datorită propriei lor origini aristocratice (față de cea „mixtă” a 


Talmudul Babilonian, Suka 45, b (la ALEXANDRU ŞAFRAN, Cabala, trad. rom. de C. 
Litinan, Bucureşti, 1996, p. 45) 

155 AL. ȘAFRAN, Op. cit., p. 27 

150 Enciclopaedia Judaica, vol. 14, col. 620-621 

fariseilor), iar pe de alta, datorită puritanismului lor doctrinar pe care-l 
credeau a fi necontaminat de tradiţiile nebiblice populare (cum era 
cazul fariseilor). Astfel că saducheii, în tendința lor conservatoare şi 
exclusivistă, s-au ataşat de Litera scrisă a Torei, neacceptând Legea 
orală şi Tradiţia, nici învierea sau viața veşnică, nici existența 
îngerilor'* şi respingând tipul de exegeză al fariseilor, care foloseau şi 
Tradiţia. În scrierile Noului Testament saducheii sunt aproape sinonimi 
cu învățătorii de Lege, cu bătrânii și cu căpeteniile Templului ad 
Tocmai această dominare şi legare a Templului de către saduchei i-a 
făcut să dispară odată cu dărâmarea acestuia. 

Din punct de vedere politic, saducheii erau ataşaţi dinastiei 
hasmoneene. Cad în dizgrație sub Irod Idumeul, care-şi inaugurase 
domnia cu măcelărirea a 40 de sprijinitori ai Hasmoneilor, însă revin în 
prim-planul vieţii politice odată cu instalarea regimului procuratorilor, 
deoarece erau filo-romani. După ce în timpul lui loan Hircan şi 
Alexandru laneu încurajaseră mondenismul la curtea acestora şi chiar 
deschiseseră uşa elenismului în timpul procuratorilor, saducheii s-au 
dovedit a fi în continuare foarte puţin naționaliști şi interesați doar de 
păstrarea privilegiilor lor aristocratice! 

Fiind o clasă aristocratică-sacerdotală, tot din rândul saducheilor 
proveneau și arhiereii. Colaboraţionismul lor cu puterea romană i-a 
făcut însă urâţi de popor, iar jocul intereselor politice a ajuns să 
determine schimbarea arhiereului în funcție de bunul plac al 
conducătorului lumesc (rege sau procurator), care oricând găsea pe 
cineva să-i slujească interesele. 


ati gg IOSIF FLAVIU, Antichităţi iudaice XVIII, 1.3; Me. 12, 18 şi Lp: FA. 23,8 
SI. BONSIRVEN, op. cit., 5l 
% ibidem, p. 56. 

1I.4.c. Cărturarii 


În Vechiul Testament erau numiți astfel toți cei care se 
îndeletniceau fie cu studiul Scripturilor, fie cei ce se îndeleiniceau cu 
treburile statului (Jud. 5, 14; ler. 52, 25). Se mai numeau așa și cei care 
tâlcuiau Legea lui Moise, cum era preotul Ezdra, numit şi „cărturar 
iscusit în Legea lui Moise” (Ezdra 7, 6; 1 Paral. 27, 3, 32). Ca şi 
grupare socială s-au constituit după perioada Macabeilor. 

În Noul Testament cărturari sunt numiți învățătorii şi tâlcuitorii 
legii lui Moise. Adesea ei erau în acelaşi timp şi membrii ai sinedriului, 
fiind responsabili de osândirea Mântuitorului şi a Sfântului Ştefan. 
Aveau o doctrină asemănătoare fariseilor, alături de care apar pomeniți 
adesea în Evanghelii. Totuşi, nu sunt grupări identice, chiar dacă cei 
mai mulți dintre cărturari erau în acelaşi timp şi farisei sau simpatizanți 
ai lor. 

Îndeletnicindu-se mai ales cu studiul Scripturilor, cărturarii din 
veacul întâi d.H. au întemeiat şcoli rabinice, cele mai vestite fiind ale 
lui Hillel şi Şammai. După distrugerea Ierusalimului şi împrăștierea 
iudeilor în afara Palestinei, importanța cărturarilor şi a doctrinei lor 
creşte considerabil. Prin acţiunea lor de adunare şi codificare a întregii 
tradiții orale exegetice şi legislative iudaice, în colecția numită Mișna, 
cărturarii au contribuit la menţinerea identității poporului evreu în lipsa 
unui țări proprii "0, 


11.4.d. lrodienii 


Sunt menţionaţi de trei ori în Noul Testament (Mt. 22, 16; Mc. 3,6 
şi 12, 13). După cum le spune numele, erau atașați dinastiei irodiene, în 
speţă lui Irod Antipa. Evangheliile ne relatează că irodienii s-au unit cu 


1% GHEOGHIOS Z, CONSTANTINIDI, Weon Enkiklopaidikon Lexicon ris Aghias 
Graphis, în lb. gr., Atena, 1985, pp. 182-183 

fariseii pentru a se împotrivi lucrării Mântuitorului. La uciderea lui 
Hristos ei au luat parte cel puţin alăturarea la sfatul în cadrul căruia 
fariseii au pus la cale această ucidere (cf. Mc. 3, 6). De asemenea, în 
Săptămâna Mare încercau să-L prindă pe Mântuitorul în cuvânt (Mc, 
12, 13). Odată cu dispariţia dinastiei irodiene şi a statului iudeu, au 
dispărut şi irodienii”!, 


!1.4.e. Zeloţii 


Provin din rândul fariseilor, de care însă îi deosebeşte doar 
concepţia politică cu privire la modul eliberării țării de sub romani. 
Dacă pentru farisei era suficient faptul că iudeii puteau studia Legea şi 
aduce jertfe la Templu, pentru zeloți Țara Sfântă trebuia neapărat 
eliberată de umilitorul jug roman, chiar şi cu vărsare de sânee. 

Originea zeloţilor trebuie căutată în răscoala lui Iuda Galileeanul, 
care a ridicat poporul împotriva recensământului în anul 6 d.H. (cf. 
F.A. 5, 37). Deşi răscoala a fost înăbușită, zelotismul a supraviețuit ca 
o mişcare organizată, caracterizată printr-o ideologie radicală, 
postulând statul teocratic iudeu, având o deosebită aversiune față de 
puterea ocupantă romană. Spre a-şi atinge scopurile nu se dădeau în 
lături nici de la crimă, în vederea căreia foloseau de obicei un cuţit cu 
lamă scurtă în formă de frunză de smochin (sica, de unde li s-a tras şi 
supranumele de „sicari”)'"?. Radical opuşi politicii de colaborare 
practicată de farisei, saduchei şi irodieni, zeloții sunt principalii 
instigatori ai răzmeriței din anul 66 d.H., care a adus ruina statului 
evreu. 

Sfântului Apostol Simon i se dă de către Sfântul Luca acest nume 
(Lc. 6, 15; F.A. 1, 13), nu pentru că ar fi făcut parte din tagma zeloților, 


17! ipidem, p. 314 
172 cf. Pr. Prof. Dr. VASILE MIHOC, Asist. Drd. DANIEL MIHOC, Drd. IOAN MIHOC, 
Introducere în Studiul Noul Testament, vol. 1, Ed. Teofania, Sibiu, 2001, p. 37 

ci pentru a-l deosebi de celălalt Simon, fratele Sfântul Andrei!'3. El 
este aceeași persoană cu Simon Cananeul (Mt. 10, 4, Mc. 3, 18). 


11.4.f. Samaritenii 


Erau locuitorii provinciei Samaria, fără a constitui o grupare 
iudaică, deoarece ei reprezentau un amestec format din coloniști 
asirieni (4 Regi 17, 24) şi urmaşi ai evreilor întorşi din exil. Din 
amestecul celor două populaţii au rezultat samaritenii, care deşi aveau 
o credință monoteistă, păstru totuși elemente extra-iudaice. Credeau că 
trebuie să se închine pe Muntele Garizim, după cum spune şi femeia 
samariteancă în convorbirea ei cu Mântuitorul (In. 4, 20), unde au şi 
construit un templu propriu, aducând jertfele rânduite de Legea lui 
Moise. Susţineau că primul jertfelnic ridicat de israeliți după porunca 
lui Moise, după intrarea lor în Țara Făgăduinței, era așezat pe Muntele 
Garizim şi nu pe Muntele Ebal. Acest fapt a făcut să crească ura dintre 
iudei şi samariteni, templul fiind distrus în anul 128 î.H., după ce în 
jurul anului 200 î.H. samaritenii au abandonat Profeţii, păstrând doar 
Legea. 

Cetatea principală a Samariei, Siharul (In. 4, 5), care adesea se 
confundă cu Sichemul, se găsea la poalele răsăritene ale Muntelui Ebal, 
la aproximativ 1 km de fântâna lui Iacov, Aici a avut loc convorbirea 
Mântuitorului cu femeia samariteancă. Faptul că samaritenii 
introduseseră elemente impure în credința iudaică şi faptul că au scos şi 
au eliminat anumite elemente din cărţile sfinte, ca și organizarea 
propriului loc de închinare, le-a atras disprețul populaţiei iudaice. 
Simplul contact cu samaritenii era considerat aducător de impuritate, 
iar catalogarea drept „samaritean” echivala cu o excludere din sânul 
populaţiei evreieşti. Lipsa legăturilor dintre evrei şi samariteni, 
întemeiată pe clauzele evreieşti de puritate ritualică, explică interdicţia 
Mântuitorului dată ucenicilor de a nu merge în cetate de samariteni 


12 G. Z. CONSTANTINIDI, op. cit., p. 300 

(Mt. 10, 5). De asemenea, universalismul Evangheliei este sugerat în 
porunca pe care Mântuitorul le-o dă ucenicilor de a-L vesti şi în 
Samaria (F.A. 1,8). 


H.4.g. Sinedriul 


În vremea Mântuitorului reprezenta autoritatea religioasă supremă 
iudaică, având şi atribuţiuni judecătoreşti. Existenţa sinedriului este 
atestată încă din vremea lui Antioh cel Mare (223-187 î.H.). Odată cu 
intrarea țării sub stăpânire romană, autoritatea sinedriului a fost mult 
limitată, retrăgându-i-se puterea de a condamna la moarte. Probabil că 
în timpul lui Arhelau jurisdicţia sinedriului se rezuma doar la Iudeea. 

Membrii sinedriului erau recrutaţi între aristocrația sacerdotală, 
aristocrația laică, dintre bătrâni şi dintre cărturari. Aceştia din urmă 
reprezentau curentul fariseic în sinedriu, iar ceilalți curentul saducheic. 
Distincția dintre ideologiile celor două grupări din sinedriu a fost 
exploatată de Sfântul Apostol Pavel (F.A. 23, 6-9). 

În cazul chestiunilor pe care sinedriul le judeca, hotăra majoritatea 
voturilor. Preşedintele înfățişa problema în mod cât mai imparțial. 
După audierea martorilor acuzării şi apărării, urma şi terminarea 
rechizitoriului, urma votul în urma căreia hotăra majoritatea. Procedura 
cerută în cazul condamnărilor la moarte este foarte clară. Ea prevedea 
ca odată pronunțată o sentință de condamnare, anunțarea ei să fie 
făcută abia în ziua următoare, între timp judecătorii fiind obligați să-şi 
petreacă timpul în post, meditaţie şi rugăciune, putându-și schimba 
părerea numai în favoarea acuzatului, nu şi în sens contrar''î. Şedinţele 
Sinedriului se țineau în intervalul de timp cuprins între jertfa de 
dimineață și jertfa de seară!'5. Condamnarea Mântuitorului reprezintă 
un exemplu flagrant de călcare a acestor proceduri. Locul de întrunire 
al sinedriului era sala cu pietre şlefuite, diferită de locul numit 

cf. V., D. şi |. MIHOC, /nrroducere..., p. 39 
"5 Tosefia sanhedrin 7, | 


pei 


„pardosit cu pietre”, în evreiește Gabbata (In. 19, 13). Sinedriul 
dispunea şi de o gardă militară proprie, pe care au folosit-o iudeii la 
arestarea Mântuitorului, la pecetluirea şi la paza mormântului. 

PARTEA A TREIA 


ELEMENTE DE ARHEOLOGIE BIBLICĂ A 
ȚĂRII SFINTE IN EPOCA NOULUI 
TESTAMENT 


III.1. Generalități 


În această a treia parte vom trece succint în revistă câteva localități 
şi zone geografice, din cele mai importante şi mai frecvent pomenite în 
paginile Noului Testament. Scopul acestei părți este de a-l familiariza 
pe student cu realitățile concrete ale Ţării Sfinte pe care le întâlnește în 
Noul Testament. 

Deşi problemele legate de geografia Ţării Sfinte sunt tratate pe larg 
în manualele de Arheologie biblică, totuşi considerăm absolut necesar 
ca în cadrul prezentei /niţieri să punem la dispoziţia studenților, care 
acum se familiarizează cu Noul Testament, şi informaţii legate de 
feluritele zone geografice ale Ţării Sfinte, precum şi de unele localități 
care apar în Noul Testament. Asimilarea rapidă a acestor informaţii va 
ajuta la concretizarea în spațiu a evenimentelor relatate în Noul 
Testament. Încă din vechime creştinii erau interesați, dacă nu să 
călătorească în Ţara Sfântă, cel puţin să cunoască detalii legate de 
realitățile geografice sau localităţile Palestinei. Origen, de exemplu, a 
călătorit în Țara Sfântă cercetând diferite locuri biblice, interesându-se 
de localitățile care apar în Scriptură, verificând dacă există o Betanie 

dincolo de Iordan", descriind configuraţia peşterii Macpela de la 
Hebron'”” etc. De asemenea, găsim astfel de preocupări şi la Sfinţii 
Părinţi, cum ar fi Sfântul Grigorie de Nyssa, care cunoștea nemijlocit 
multe din locurile în care s-au desfăşurat evenimentele biblice, 
deoarece călătorise el însuşi în Țara Stântă''5. Pentru un iubitor al 
Scripturii, cunoaşterea elementelor de bază geografice ale Palestinei 
este indispensabilă, ajutându-l să înțeleagă mai bine evenimentele 
relatate de-a lungul textelor, fiind oarecum părtaş la ele, 

În ceea ce priveşte structura acestei părți, vom urmări mai întâi 
prezentarea celor trei mari provincii despre care se vorbeşte în Noul 
Testament — Galileea, Samaria şi Iudeea —, după care vom prezenta pe 
scurt localităţile şi locurile în care au avut loc evenimente mai 
importante. Extensiunea prezentei părți va cuprinde doar Palestina. Nu 
vom aborda probleme legate de geografia bazinului mediteranean în 
care a avut loc călătoriile Sfântul Apostol Pavel, deoarece despre aceste 
chestiuni se vorbeşte în introducerea fiecărei din epistolele pauline. 


11.2. Galileea 


Este cea mai nordică dintre cele trei mari regiuni ale Palestinei 
(Galileea, Samaria şi ludeea), situată la nord de Samaria și la vest de 
Iordan. În urma războaielor iudeilor, Galileea s-a împărţit în anul 70 
î.H. în Galileea de Sus şi Galileea de Jos. În timpul războiului iudeo- 
roman, având o populaţie extrem de numeroasă, Galileea a pus la 


176 ORIGEN, Comentariu la loan VI, 40, 204 

177 ORIGEN, Peri arhon IV, 3, 4 

1% Sfântul GRIGORIE DE NYSSA, Epistola 2, SC 363, p. 120 şi Epistola 3, SC 363, pp. 
124-147. Cf. şi IL. GRECO, „San Gregorio di Nissa pellegrino in Terra Sana”, 
Salesianum, 38 (1976), p. 109 sa. 

dispoziţie aproximativ 100.000 de soldați!””. Împreună, cele două 
Galilei includeau aproape 250 de localităţi. 

Galileea de Sus se întindea, la nord, până la graniţa cu Fenicia, la 
sud fiind limitată de linia ce trecea de pe malul Mării Ghenizaretului 
până la Ptolemaida. Încă din Vechiul Testament era numită „Galileea 
neamurilor” (Is. 9, 1; Mt. 4, 15; Mc. 5, 15), datorită prezenței a 
numeroase alte etnii care conviețuiau cu o minoritate iudaică, precum 
şi datorită puternicei prezenţe a idolatriei. Această situație a atras din 
partea restului evreilor un dispreț față de locuitorii Galileii, 
considerându-se chiar că din Galileea nu poate ieşi nici un prooroc (cf. 
In. 7, 52). Urmare a acestui caracter mixt a populaţiei Galileii este şi 
accentul specific pe care îl aveau locuitorii Galileii, accent care îi 
individualiza faţă de restul evreilor (Mc. 14, 70; Lc. 22, 59; F.A. 2,7). 

Faima acestei regiuni se datorează faptului că din ea provin 
Apostolii Mântuitorului, cu excepția lui Iuda Iscarioteanul — care era 
din ludeea —, iar Nazaretul, localitate a Galileii, era socotită patria 
Mântuitorului. De asemenea, multe ale oraşe au constituit centre ale 
predicii Sale, iar locuri pustii ale Galileii au fost martorele Predicii de 
pe Munte sau a altor minuni relatate în Evanghelii. Aici şi-a început 
Mântuitorul propovăduirea și tot aici li s-a arătat ultima oară uceniciloi 
după înviere (Mt. 28, 16-20). 


Localităţi şi locuri mai importante ale Galileii, care apar 
menţionate în Noul Testament!'% 


Betsaida (= „casa pescarului” sau „a pescuitului”). Aflată la nord 
de Ghenizaret, lângă Iordan, aproape de Capernaum. Este locul de 


'% IOSIF FLAVIU, Războiul iudaic 2, 20, 6 

1% Datele sunt compilate după: G. Z. CONSTANTINIDI, op. cir.; Preot Dr. IOAN 
MIRCEA, Dicţionar al Noului Testament (A-Z), EIBMBOR, Bucureşti, 1995, ***, 
Dicționar biblic, Ed. Stephanus: vol. !, A-H, Bucureşti, 1995; vol. 2, I-O, Bucureşti, 
1996; vol. 3, P-Z, Bucureşti, 1998, precum şi după alte surse. 

naştere al Apostolilor Andrei, Petru şi Filip. Domnul a săvârşit aici 
numeroase minuni, care însă nu i-au mișcat pe locuitorii acesteia. 


Cana (= „locul trestiilor” sau „al trandafirilor”). Sat din apropierea 
Capernaumului, numit întotdeauna Cana Galileii, spre a fi deosebit de 
localitatea Cana, a fiilor lui Aşer (Iosua 19, 28), și care se afla la 1 km 
de Tir. În Cana Galileii s-a născut Natanail (In. 21, 2) şi Mântuitorul şi- 
a săvârșit aici prima minune istorisită, cea a prefacerii apei în vin (In. 
2,1 , 11; 4, 46). Tot în Cana Galileii lisus a vindecat de la depărtare pe 
fiul bolnav aflat în Capernaum, al unui ofițer de garda regală a lui Irod 
Antipa (In. 4, 46). 


Capernaum (= „oraşul lui Naum”). Alt oraş important al Galileii 
situat pe malul Lacului Ghenizaret. Aici s-a născut proorocul Naum şi 
tot aici S-a mutat lisus după ce și-a început propovăduirea. La fel ca şi 
locuitorii Nazaretului, nici cei ai Capernaumului nu s-au lăsat convinşi 
de cuvântul şi de minunile lui lisus, drept pentru care Domnul le 
deplânge soana (cf. Mt. 11, 23). Datorită activității lui lisus în 
Capernaum, în Evanghelii acest oraş e numit şi ca „cetatea Sa” (Mt. 9, 
1). Era un oraş suficient de mare pentru a avea propria sinagogă, în 
care Domnul a învăţat adesea (Mc. 1, 21; Le. 4, 31-38; In. 6, 59), 
sinagogă pe care a construit-o sutașul roman căruia lisus i-a vindecat 
sluga (Lc. 7, 5; Mt. 8, 8). În Capernaum exista deci o gamizoană 
romană şi desigur şi o vamă unde se strângeau taxele adunate de 
vameşi (Mt. 9, 9; Mc. 2, 14; Le. 5, 27) şi de cei ce strângeau darea 
pentru Templu (Mt. 17, 24). La această vamă lucra Levi, devenit 
Apostol al Mântuitorului. 

În Capernaum lisus a rămas cel mai mult timp. Aici Domnul şi-a 
chemat pe cei mai mulți dintre ucenicii Săi. Fraţii Simon-Petru şi 
Andrei erau din Capernaum (Mc, 1, 29). Aici lisus a vindecat-o pe 
soacra lui Petru (Mt. 8, 14-17), pe sluga sutaşului (Mt. 8, 5-13), un 
demonizat (Mc. 1, 21-28), paraliticul purtat de patru oameni (Mc. 2, 
1-13), pe fiul dregătorului regesc (In. 4, 46-54) și un alt mare număr de 
bolnavi (Mt. 8, 16-17). În sinagoga din Capernaum Domnul lisus, după 

ce a înmulţit pâinile, a rostit minunata Sa cuvântare despre „pâinea 
vieţii” (In. 6, 24-71). 

Săpăturile arheologice au dovedit că în Capernaum a existat o 
activitate continuă între veacul întâi și al VIII-lea d.H., când această 
activitate a fost întreruptă brusc și tragic de un cutremur de pământ 
(748). Aşa s-a împlinit profeția lui lisus: „Și tu, Capernaume: N-ai fost 
înălțat până la cer? Până la iad te vei cobori. Căci de s-ar fi făcut în 
Sodoma minunile ce s-au făcut în tine, ar fi rămas până astăzi” (Mt. [1, 
23). Din 1905 arheologii au scos la iveală sinagoga din Capernaum, iar 
călugării franciscani au reconstruit-o parțial. Deşi această sinagogă e 
datată din veacul IV, totuşi ea a fost zidită pe amplasamentul uneia mai 
vechi. O coloană descoperită aici are următoarea inscripţie aramaică, 
foarte importantă deoarece conţine numele unor personaje din Noul 
Testament: „Alfeu, fiul lui Zevedeu, fiul lui loan, a făcut această 
coloană”. Aproape de sinagogă se găsesc ruinele unei biserici bizantine 
octogonale din veacul al IV-lea, zidită pe locul casei Sfântului Petru. 


Nazaret (de la nețer = „mlădiţă”, „odraslă”). Oraş al Galileii de 
Jos, care nu apare niciodată pomenit în Vechiul Testament. Spusa 
Sfântul Evanghelist Matei că „venind a locuit în oraşul numit Nazaret, 
ca să se împlinească ceea ce s-a spus prin prooroci, că Nazarinean Se 
va chema” (Mt. 2, 23) se referă la textul din Jud. 13, 5, unde se spune 
despre Solomon că va fi „nazir” (adică va fi consacrat lui Dumnezeu 
printr-o vieţuire curată — cf. Num. 6, 2-8), text luat în sens profetic 
pentru vieţuirea în el a Maicii Domnului şi a lui Iosif. În Nazaret a avut 
loc Bunavestire a Arhanghelului Gavriil către Fecioara Maria (Le. 1, 
26). De aici losif cu Maria au pornit spre Betleem — situat în Iudeea —, 
ca să se înscrie cu ocazia recensământului organizat de autoritatea 
romană (Lc. 2, 1-4). În Nazaret lisus a copilărit şi a trăit până ce, în 
jurul vârstei de 30 de ani, şi-a început propovăduirea. 

Concetăţenii lui lisus îl stimau până când le-a spus adevărul despre 
ei înşişi (cf. Le. 2, 52; 4, 16-29) opunându-se propovăduirii Lui. Până 
azi se află în Nazaret Fântâna Sfintei Fecioare, izvorul de apă ce 
alimentează localitatea. Aici venea Maica Domnului după apă pentru 

